| vallabhanugrah - ।। શ્રીવલ્લભ ચરણ કમલ મહિમા ।। |\n।। શ્રીવલ્લભ ચરણ કમલ મહિમા ।।\nશ્રી હરિરાય મહાપ્રભુકૃત પદની ભાવાર્થ ટીકા\nલેખક – શ્રીવલ્લભપાદપદ્મમિલિન્દ\nપ્રશ્ન –શ્રી વલ્લભ નામ સ્મરણ અથવા સેવા સ્મરણાદિ સાધનો સિવાય બીજા સાધનો કરવા કે નહિ. જેમને શાસ્ત્રોમાં બતાવેલા તપ-તીરથ-નેમ-ધરમ-વ્રત-દાન વગેરેથી પણ હદયની શુદ્ધિ થાય છે તો આવા સાધનો કરવા કે નહીં ?\nઉત્તર – માં શ્રી હરિરાય પ્રભુ આજ્ઞા કરે છે –\n“સાધન કર સાધો જિન કોઉ,\nસબ સુખ સુગમ લહે” ।।2।।\nશ્રીવલ્લભના જ સેવા-સ્મરણ ગુણગાન ધ્યાન આદિ સાધનોથી જ લીલા ધામનું મહાન દિવ્ય સુખ સુગમતાથી પ્રાપ્ત થાય છે. સેવા-ગુણગાન-ધ્યાનના સાધનો ન બને તો માત્ર શ્રીવલ્લભ નામના સ્મરણથી પણ પુષ્ટિ પ્રભુનું દિવ્ય લીલા સુખ પ્રાપ્ત થાય છે. આવો પ્રકાર મર્યાદામાં નથી. કારણકે પુષ્ટિ સૃષ્ટિ પોતાની શ્રી અંગમાંથી પ્રભુએ પ્રગટ કરેલી હોવાથી પુષ્ટિ પ્રભુ પુષ્ટિ સૃષ્ટિનો પ્રભુ સાથે સંબંધ સ્નેહનો છે. સ્નેહ સંબંધમાં પ્રભુ નિજ દાસો માટે સાધનરૂપ થાય છે. પોતે જ સાધનરૂપ થઈને પોતાની પ્રાપ્તિ કરાવે છે. શ્રી ગોપીજનોના નિરોધ માટે પ્રભુએ અનેક પ્રકારની લીલા કરી તેમાં પોતે સાધનરૂપ થઈ ભક્તોનો નિરોધ સિદ્ધ કર્યો. તેમ શ્રી વલ્લભનામ સ્મરણથી નિરોધ સિદ્ધ થાય છે.\nપોતાના નામ સ્મરણમાં પોતેજ સાધન રૂપ થાય છે તેથી શ્રી વલ્લભ નામનું જ નિરંતર સ્મરણ કરવું. શાસ્ત્રોમાં બતાવેલા મર્યાદા માર્ગના સાધનોમાં મનને જવા નહીં દેવું. આપશ્રી પોતાના નામમાં પોતાનું સામર્થ્ય પ્રગટ કરીને નિજજનોના સર્વ દુઃખો દૂર કરી લીલા ધામનું સુખ સુગમતાથી પ્રાપ્ત કરાવે છે. આવો આપના નામનો પ્રભાવ હોવાથી શ્રી હરિરાય પ્રભુ આજ્ઞા કરે છે-\nસબ સુખ સુગમ લહે”\nઆપશ્રી વલ્લભના નામ સ્મરણ માત્રથી જ લીલા ધામનું સુખ સુગમતાથી પ્રાપ્ત થાય છે, તેનું કારણ નામનું સ્વરૂપ ધર્મી છે, આ ધર્મી સ્વરૂપ નામની ભીતર ભાવાત્મકરૂપે રહેલું છે. બહારનું પ્રગટ સ્વરૂપ ધર્મરૂપ કહેવાય છે, ધર્મરૂપ કરતા ધર્મી સ્વરૂપમાં વિશેષ સામર્થ્ય રહેલું છે જેમ બીજમાં વૃક્ષ રહેલું છે. તેમ નામમાં ભાવાત્મક સ્વરૂપ રહેલું છે. તેને ધર્મી કહેવાય છે તે નામમાં રહેલા ધર્મી સ્વરૂપનું અદભૂત સામર્થ્ય શ્રી હરિરાય પ્રભુ જાણતા હોવાથી કહે છે કે શ્રીવલ્લભને પ્રાપ્ત કરવા શ્રી વલ્લભ નામ સ્મરણ વિના બીજા મર્યાદા માર્ગીય સાધનો કરવાની જરૂર નથી. શાસ્ત્રોમાં કહેલા તપ-તીરથ વગેર મર્યાદા માર્ગીય સાધનો છે અને શ્રી વલ્લભ નામનું સ્મરણ પુષ્ટિ માર્ગીય સાધન છે. પુષ્ટિમાર્ગમાં પ્રભુ પોતે જ સાધનરૂપ થાય છે તેવો પુષ્ટિ માર્ગનો નિયમ છે. તેથી કહ્યું – “સબ સુખ સુગમ લહે” તેમ કહેવાનું કારણ એ છે કે શ્રીવલ્લભ નામની ભીતરજ લીલાધામ રહેલું છે. શ્રીવલ્લભજનને લીલાધામમાં જવું પડતું નથી, પણ તેના હદયમાં જ લીલાધામ પ્રગટ થઈ જાય છે.\n“ ભોર ભયો ભાવસો લે શ્રી વલ્લભ નામ,\nહરિ વશ છિનહીમેં હોત,\nરૂપ હદય વસે રસ સમૂહ ધામ”\nઉપરોક્ત પદ પંક્તિમાં નિજજનોના હદયમાં ‘રસ સમૂહ ધામ’ પ્રગટ થઈ જાય છે, અર્થાત નિજજનોના હદયને જ લીલાધામ રૂપ બનાવી દે છે તેને લીલા ધામમાં પ્રવેશ કરવો પડતો નથી. ઉક્ત વિષય, કથનમાં સરલ દેખાય છે. પરંતુ સિદ્ધ કરવો અતિ કઠીન છે. નિરંતર વિરહના અનુભવથી વિરહની કષ્ટ સાધ્ય અવસ્થાનો અનુભવ કર્યા પછી સર્વાત્મભાવ જ્યારે સિધ્ધ થાય છે. ત્યારે ભક્તનું હદય જ લીલાધામરૂપ બની જાય છે. બ્રહ્માંડનું ભેદન કરીને લીલાધામમાં જવાનું રહેતું નથી.\nસેવા-ગુણગાન-ધ્યાન બને તો તે પણ કરવા અને સ્મરણ પણ કરવું. સેવા સમયે સેવા કરવી. સેવા-ગુણગાન-ધ્યાન અષ્ય પ્રહર તો ન બની શકે. પરંતુ નામ સ્મરણ તો અષ્ટ પ્રહર થઈ શકે. પરંતુ નામ સ્મરણનો આગ્રહ કર્યો છે. વળી કલિયુગમાં સેવા-ગુણગાન-ધ્યાન-સત્સંગ વગેરે સાધનો સર્વ કોઈ માટે સુગમતાથી થઈ શકતા નથી. તેમ વિચારી કરૂણાસાગર શ્રી વલ્લભ પ્રભુએ નવરત્ન ગ્રંથમાં અષ્ટાક્ષર મહામંત્રનું સતત સ્મરણ કરવું તેવી આજ્ઞા કરી છે. નામ સ્મરણ સાથે સ્વરૂપ ધ્યાન કરવાથી સ્વરૂપમાં પ્રેમ પ્રગટ થાય છે. તેથી સ્વરૂપ ધ્યાન પણ કરવું. કદાચ સ્વરૂપ ધ્યાનમાં ન આવે તો સતત નામ સ્મરણથી હદય જ્યારે શુદ્ધ થાય છે ત્યારે નામનું ભાવાત્મક સ્વરૂપ ભક્ત હદયમાં પ્રગટ થઈ જાય છે, ત્યારે નામ સ્મરણ સાથે સ્વતઃસ્વરૂપ ધ્યાન પણ થવા લાગે છે. જેમ ગોપીજનોના નેત્રો પ્રિય પ્રભુના શ્રીમુખ લાવણ્યનું પાન સર્વત્ર કરતા હતા. શ્રી ગોપીજનોને પ્રિયતમનું ભાવાત્મક-માનસી સ્વરૂપ, આગળ-પાછળ, ઉપર-નીચે, બહાર-ભીતર એમ સર્વત્ર દર્શન આપતું હતું. કારણકે તેમના નેત્રોમાં પ્રિયતમનુ સ્વરૂપ વસી ગયું હતું. તેથી તેમને માનસી ભાવાત્મક સ્વરૂપના જીવન જ પ્રભુનું સ્વરૂપ હતું. તેથી સ્વરૂપ સંહંધ વિના એક ક્ષણ રહી શકતા નહીં. તેવી રીતે પ્રાણ પ્રિય શ્રીવલ્લભના સ્મરણથી જ્યારે હદય શુદ્ધ થાય છે, ત્યારે નામનું સ્વરૂપ હદયમાં દિવ્ય પ્રેમ પણ પ્રગટ થઈ જાય છે. પ્રેમ પ્રગટ થતા જ આપણા ભૌતિક જીવનને પલટાવી નાખે છે. અથવા અલૌકિક બનાવી દે છે, તેથી કહ્યું છે કે-\n“પ્રેમ પ્રગટ જબ હોય હે,ભૂલે જગત કો ભાન;\nતુ તુ તુ રહી જાય છે, હું કો મિટે નિશાન.”\nદિવ્ય પ્રેમ પ્રગટ થતાં જ જગત પ્રપંચને અને પોતાને ભૂલાવી દે છે અને સર્વત્ર પ્રાણ વલ્લભના સ્વરૂપનાં જ દર્શન થાય છે.\nપ્રશ્ન –ભૌતિક દશાવાળો જીવ અનેક અપરાધોથી ભરેલો છે. વળી આસુરભાવના આવેશે અપરાધો કરતા રહેવા એવો સ્વભાવ બની ગયો છે. શ્રી હરિરાય પ્રભુએ એક પદમાં કહ્યુ છે-“ક્ષણક્ષણમેં અપરાધ પરત હે, ગીનત ન આવે લેખો, શ્રાવલ્લભ મેરી કૃતિ જિન દેખો.” આવા અપરાધી જીવને મહાન અલૌકિક શ્રી વલ્લભ સ્વરૂપની પ્રાપ્તિ કેમ થશે ?\nઉત્તર –પરમકૃપાળુ શ્રી હરિરાય પ્રભુ શ્રી વલ્લભના મહાન ઉદાર ગુણોનો નિજજનોને પરિચય કરાવે છે-\n“કોટિ કોટિ અપરાધ ક્ષમા કર, સદા નેહ નિભહે”\nઆપણો પ્રભુ સાથે જે સંબંધ થયો છે તે ‘સ્નેહ લગ્ન’ જેવો છે. એટલે કે બ્રહ્મસંબંધથી પ્રભુને આપણે વર્યા તે સંબંધ સ્નેહ લગ્ન જેવો છે. શ્રી હરિરાય પ્રભુએ બ્રહ્મસંબંધને સ્વયંવરની ઉપમા આપી છે. એટલે કે જેમ રાજકુમારી સ્વયંવરની રચનામાં પોતાના પસંદગીના રાજકુમારને વરમાળા પહેરાવે છે. આ સ્વયંવર પ્રેમલગ્ન કહેવાય છે. આવું પ્રેમલગ્ન દૈવી જીવનું પ્રભુ સાથે થયેલું છે. વળી પુષ્ટિ માર્ગ તો દિવ્ય પ્રેમનો જ છે. વધાઈમાં ગાયું છે કે-\n“ રતિપથ પ્રગટ કરનકું પ્રગટે,\nકરૂણાનિધિ શ્રી વલ્લભ ભૂતલ”\nઆ રતિપથમાં પ્રેમનો જ સંબંધ હોય છે. જ્યારે માર્ગ જ પ્રેમરૂપ છે તો તેમાં પ્રવેશ કરેલા દૈવી જીવનો પ્રભુ સાથે સંબંધ પણ પ્રેમનો જ હોઈ શકે. લીલાલોકમાં પણ આ દિવ્ય પ્રેમનો જ સંબંધ અને સર્વ વ્યવહારમાં, સર્વ લીલામાં, સર્વ પરિકરમાં દિવ્ય પ્રેમજ રહેલો છે.\nલીલાધામમાં કુંજો નિકુંજો પશુ, પક્ષી આદિ લીલા સામગ્રી પ્રેમરૂપ જ છે. પ્રેમનાજ બનેલા છે જેમ સાકર રસની મૂર્તિમાં સર્વાંગ રસ જ રહેલો છે તેમ લીલાધામમાં સર્વ દિવ્ય પ્રેમ રૂપ જ છે. પરંતુ દૈવી જીવ લીલા ધામમાંથી ભૂતલમાં આવવાથી પોતાના દિવ્ય પ્રેમ સ્વરૂપને અને પ્રભુ સાથે દિવ્ય પ્રેમના સંબંધને ભૂલિ ગયેલ છે. બ્રહ્મસંબંધથી આ દિવ્ય પ્રેમનો સંબંધ પ્રભુ સાથે જોડાવી દિવ્ય પ્રેમના સંબંધનું જ્ઞાન કરાવ્યું છે.\nઆવો આપણો શ્રી વલ્લભવર સાથે ર્પેમનો જ જ્યાં સંબંધ હોય ત્યાં પોતાના પ્રેમી પાત્રના અપરાધોનો વિચાર જ ઉત્પન્ન થતો નથી. (દાસ અપરાધ જાન સિન્ધુ સમ, બુંદ ન એકો જાન ) દિવ્ય પ્રેમ સંબંધનો આવો સહજ સેવભાવ છે. તેથી શ્રી હરિરાય પ્રભુ શ્રી વલ્લભના આવા સ્નેહ સ્વરૂપને જાણતા હોવાથી આગળની તુકમાં કહે છે કે-\n“ભૂલ જિન કરો કોઉ મન શંકા,\nકરૂણા સિન્ધુ કહે”\nતમારા દોષોથી કે અપરાધોથી શ્રી વલ્લભ તમને પ્રાપ્ત નહીં થાય તેવી ભૂલથી પણ શંકા કરશો નહીં. કારણકે શ્રી વલ્લભ કરૂણાના સાગર છે. “ કરૂણા”નો અર્થ વાત્સલ્ય સ્નેહ થાય છે. તેથી જેમ માતાનો વાત્સ્ય પ્રેમ તેના બાલકમાં હોવાથી બાલકના દોષો માતાની નજરમાં આવતા જ નથી અને વાત્સલ્ય સ્નેહના સિન્ધુ છે. તેથી તમારા દોષો આપની નજરમાં આવે તેમ નથી.\nવળી માતા જેમ દોષવાળા બાલક તરફ એકધારા વાત્સલ્ય પ્રેમનું સિંચન કરતી હોય છે. તેમ આપણી સાથે શ્રીવલ્લભનો પ્રેમ સંબંધ હોવાથી આપણા દોષોને નહિ જોતા સદા પ્રેમ સંબંધ નિભાવે છે. આવો દૈવી જીવનો પ્રેમ સંબંધ બ્રહ્મસંબંધથી શ્રીવલ્લભ સાથે જોડાયેલો છે. તેને દૈવી જીવ ભૂલી જતો હોવાથી દુષ્ટ મન ખોટી શંકાઓ ઉત્પન્ન કરતું હોય છે. તેથી શ્રી હરિરાયજી પ્રભુ કહે છે કે-\n‘ભૂલ જિન કરો મન શંકા કરૂણા સિન્ધુ કહે ‘\nમહાન અલૌકિક વિરહાગ્નિ વલ્લભની પ્રાપ્તિ સર્વ ત્યાગ પૂર્વક નિતાન્ત વિરહના અનુભવથી જ થાય છે. તેથી સ્વકીયોને આપે વિરહ ભાવનું દાન કર્યું છે. આ વિરહના અનુભવમાં અન્ય સંબંધની ગંધ પણ રહે ત્યાં સુધી મહાન અલૌકિક વલ્લભ વિરહાગ્નિનો સાક્ષાત સંબંધ થતો નથી.\nઆવી સ્થિતિમાં આ વિરહી જન નિઃસાધન દીન બની ગયો હોય છે અથવા બાલક જેવી નિઃસાધન સ્થિતિ બની ગઈ હોય છે. આવા નિરહી (બાલક જેવા) સ્વકીયનું રક્ષણ પરોક્ષ રહીને કરે છે. પરોક્ષ રીતે ભાવાત્મક સ્વરૂપથી વાત્સલ્ય સ્નેહનું સીંચન કરે છે. કારણકે દીનોના આપ બન્ધુ છે. ‘બંધુ’ એટલે બંધાઈને રહેવું. ભાવાત્મક સ્વરૂપથી વિરહી સ્વકીયના હદયમાં રહીને વિરહભાવનું રક્ષણ અને વાત્સલ્ય સ્નેહ સીંચનથી પોષણ કરતાં જ રહે છે. તેથી મહાનુભાવ શ્રી સૂરદાસજીએ ગાયું છે કે.\n“ભક્ત વિરહ કાતર કરૂણામય ડોલત પાછે લાગે ।\n‘સૂર’ એસે પ્રભુનકો કયોં દીજે પીઠ અભાગે ।।\nઆપનો કરૂણા ધર્મ દીન જનો પ્રત્યેજ પ્રગટ થાય છે અને દીન ભાવ વિરહના અનુભવમાં નિઃસાધન બનેલા વિરહ સ્વકીયમાં જ હોય છે વિરહના અનુભવ વિના તો શ્રી વલ્લભ વિરહાગ્નિ સાનિધ્ય પણ પ્રાપ્ત થતું નથી. તો આપશ્રીની પ્રાપ્તિ કેમ થઈ શકે ?\nઆ પદમાં શ્રી હરિરાય પ્રભુએ જે વર્ણન કર્યું છે. તે વિરહી સ્વકીયોને અનુલક્ષીને કર્યું છે, અથવા વિરહી જનોના અધિકાર અનુસાર કર્યું છે.


pradhan-mantri-kisan-samman-nidhi-scheme-7th-installment-news-rupees-2000-will-received-soon-in-farmers-bank-account-kisan-aandolan-mb – News18 Gujarati\n4 મહિનામાં 9.85 કરોડ ખેડૂતોને મળ્યા 2-2 હજાર રૂપિયા, ફરી આવવાના છે નાણા, કરો આ કામ!\nPradhan Mantri Kisan Samman Nidhi scheme: ખેડૂત આંદોલન વચ્ચે 10 તારીખથી પીએમ કિસાન સન્માન નીધિનો નવો હપ્તો મોકલવાની શરૂઆત થવાની છે\nLast Updated : December 06, 2020, 11:10 IST\nભારતના રાષ્ટ્રધ્વજનું અપમાન કરી Amazon બરાબરનું ફસાયું, FIR દાખલ\nદેવામાં ડૂબેલી Air Indiaની કમાન TATA Groupને આ તારીખે સોંપી દેવાશે\nનવી દિલ્હીઃ છેલ્લા ચાર મહિના (ઓગસ્ટથી નવેમ્બર)માં મોદી સરકારે (Modi Government) પીએમ કિસાન સન્માન નિધિ સ્કીમ હેઠળ દેશના 9.85 કરોડ ખેડૂતોને 2-2 હજાર રુપિયાની મદદ આપી છે. ફરી એકવાર આ ખેડૂતોને નવો હપ્તો મોકલવાની તૈયારીમાં સરકાર લાગી ગઈ છે. ખેડૂત આંદોલન (Farmers Protest)ની વચ્ચે 10 તારીખથી આ નાણા મોકલાવાની શરુઆત થવાની શક્યતા છે. પ્રધાનમંત્રી કિસાન સન્માન નિધિ સ્કીમ (Pradhan Mantri Kisan Samman Nidhi scheme) ખેડૂતો સાથે જોડાયેલી મોદી સરકારની સૌથી અગત્યની યોજના છે. આ સ્કીમ હેઠળ વાર્ષિક હપ્તામાં 6000 રુપિયા આપવામાં આવે છે. અત્યાર સુધી ખેડૂતોને6હપ્તા મોકલવામાં આવ્યા છે. છેલ્લા 23 મહિનામાં કેન્દ્ર સરકાર 11.35 કરોડ ખેડૂતોને સીધા એક લાખ કરોડ રુપિયાથી વધુની મદદ આપવામાં આવી ચૂકી છે.\nનોંધનીય છે કે, પીએમ કિસાન સન્માન યોજનામાં કેન્દ્ર સરકાર ત્રણ હપ્તામાં આ નાણા ટ્રાન્સફર કરે છે. પહેલો હપ્તો 1 ડિસેમ્બરથી 31 માર્ચની વચ્ચે આવે છે, જ્યારે બીજો હપ્તો 1 એપ્રિલથી 31 જુલાઈ અને ત્રીજો હપ્તો 1 ઓગસ્ટથી 30 નવેમ્બરની વચ્ચે ખેડૂતોના ખાતામાં ટ્રાન્સફર કરી દેવામાં આવે છે. જો દસ્તાવેજો બરાબર હશે તો તમામ 11.35 કરોડ રજિસ્ટર્ડ ખેડૂતોને સાતમો હપ્તાનો લાભ પણ મળશે. તેથી રેકોર્ડ ચેક કરી લો, જેથી નાણા મળવામાં કોઈ મુશ્કેલી ન થાય. રેકોર્ડમાં કોઈ પણ ગડબડ હશે તો તમને યોજનાનો લાભ નહીં મળે.\nઆ પણ વાંચો, મહાપરિનિર્વાણ દિવસ પર PM મોદીએ કહ્યુ, દેશ માટે ડૉ. ભીમરાવ આંબેડકરનું સપનું પૂરું કરવા પ્રતિબદ્ધ\nકૃષિ મંત્રાલય (Ministry of agriculture)ના સૂત્રોનું કહેવું છે કે 1.3 કરોડ ખેડૂતોને અરજી કર્યા બાદ પણ તેના માટે નાણા નથી મળી શક્યા કારણ કે કાં તો તેમના રેકોર્ડમાં ગડબડ છે કે પછી આધાર કાર્ડ નથી. સ્પેલિંગમાં ગડબડથી પણ નાણા રોકાઈ શકે છે.\nઆ પણ વાંચો, આ દેશના લોકોને આપવો પડે છે સૌથી વધુ ટેક્સ, જાણો ભારત કેટલા નંબર પર\nતમારો રેકોર્ડ બરાબર છે કે નહીં? આવી રીતે કરો ચેક\n- પીએમ કિસાન સન્માન નિધિ સ્કીમનો ઓફિશિયલ વેબસાઇટ (pmkisan.gov.in) છે. વેબસાઇટ પર લોગ ઇન કરવું પડશે. તેમાં આપવામાં આવેલા 'Farmers Corner' વાળા ટેબમાં ક્લિક કરવું પડશે.\n- જો આપે પહેલા અરજી કરી છે અને આપનો આધાર યોગ્ય રીતે અપલોડ નથી થયો કે કોઈ કારણે આધાર નંબર ખોટો નોંધાયો છે તો તેની જાણકારી તેમાં મળી જશે.\n- 'Farmers Corner'માં ખેડૂતોને જાતે જ પીએમ કિસાન યોજનામાં રજિસ્ટર્ડ કરવાનો પણ વિકલ્પ આપવામાં આવ્યો છે.\n- તેમાં સરકારે તમામ લાભાર્થીઓની સમગ્ર યાદી અપલોડ કરી દીધી છે. આપની અરજીની સ્થિતિ શું છે તેની જાણકારી ખેડૂત આધાર નંબર/બેંક ખાતું/મોબાઇલ નંબરના માધ્યમથી જાણી શકાય છે.\n- જે ખેડૂતોને આ યોજનાનો લાભ સરકાર તરફથી આપવામાં આવે છે તેમના નામ પણ રાજ્ય/જિલ્લા/તાલુકા/ગામના હિસાબથી જોઈ શકાય છે.\nFirst published: December 06, 2020, 11:10 IST\nTags: Business news, Kisan, Ministry of Agriculture, ખેડૂત, મોદી સરકાર


Users can now command Amazon alexa in Hindi|ટૂંક સમયમાં યુઝર્સ એમેઝોન એલેક્સાને હિન્દી ભાષામાં કમાન્ડ આપી શકશે\nUsers can now command Amazon alexa in Hindi\nઅપડેટ / ટૂંક સમયમાં યુઝર્સ એમેઝોન એલેક્સાને હિન્દી ભાષામાં કમાન્ડ આપી શકશે\nકંપની યુઝર્સને હિન્દી સિવાય તમિળ, મરાઠી, કન્નડ, બંગાળી, તેલુગુ અને ગુજરાતી જેવી ભાષાની સુવિધા પણ આપશે\nJun 08, 2019, 04:17 PM IST\nગેજેટ ડેસ્ક: એમેઝોન કંપનીનું એલેક્સા ડિવાઇસ હવે હિન્દી ભાષામાં પણ યુઝરના કમાન્ડને સમજશે અને તેનું પાલન કરશે. લાસ વેગાસમાં ચાલી રહેલી આર્ટિફિશિયલ ઇન્ટેલિજન્સ કોન્ફરન્સમાં કંપનીએ એલેક્સા ડિવાઇસમાં નવા ફીચરને અપડેટ કરવાની વાત કહી હતી. કંપનીનું કહેવું છે કે, ભારતમાં ક્ષેત્રીય ભાષા સમજવાની ક્ષમતાઓ વધી રહી છે. ટૂંક સમયમાં આ અપડેટ સાથે એમેઝોન એલેક્સા માર્કેટમાં લોન્ચ થશે.\nએમેઝોન કંપનીએ એલેક્સા વોઇસ અસિસટન્ટ સિસ્ટમને વર્ષ 2017માં ભારતના માર્કેટમાં લોન્ચ કર્યું હતું. ત્યારબાદ કંપની એલેક્સાને વધારે સારું બનાવવા માટે અમુક ભારતીય ફીચર્સ જોડી ચૂકી છે. હાલમાં જ કંપનીએ જાહેર કર્યું છે કે, ભારતમાં એલેક્સામાં અમુક સ્થાનિક ભાષા ઉમેરવામાં આવશે, જેમાં મુખ્ય રૂપે હિન્દી ભાષા સામેલ છે.\nવધુમાં કંપનીએ કહ્યું કે, હાલ અમે હિન્દી ભાષા ઉમેરવાના ફીચર પર જ કામ કરી રહ્યા છે, પરંતુ તેમાં એક સમસ્યા છે. હિન્દી ભાષા તો એક છે, પણ દેશની અલગ-અલગ જગ્યાએ તેનું ઉચ્ચારણ પણ અલગ થાય છે. આ સમસ્યાને કારણે દરેકની હિન્દી ભાષા સમજતું ડિવાઇસ બનાવવું થોડું મુશ્કેલ કામ છે.\nએમેઝોન કંપનીનો મુખ્ય હેતુ છે કે, એલેક્સાને સ્વાભાવિક અને માણસો કરતાં વધારે સંવેદાત્મક બનાવવામાં આવે. ફીચરની સમસ્યા ભાષાઓ સાથે નહીં, પણ સંસ્કૃતિ સાથે જોડાયેલી છે. અમે ગ્રાહકોને એક પરફેક્ટ ડિવાઇસ આપવા માગીએ છીએ. હાલ એલેક્સા હિંગ્લિશ એટલે કે હિન્દી + ઇંગ્લિશ કમાન્ડને સમજે છે, પણ તે ઘણું સીમિત છે.\nટૂંક સમયમાં એમેઝોન કંપની યુઝર્સને હિન્દી સિવાય તમિળ, મરાઠી, કન્નડ, બંગાળી, તેલુગુ અને ગુજરાતી જેવી ભાષાની સુવિધા પણ આપશે.


જીવનમાં ક્યારેય પણ નહિ કરવો પડે દવાખાનાનો ખર્ચ, આજે જ બનાવો આ પાંચ નિયમોને જીવનનો મૂલમંત્ર... - Moje Mastram\nઆજકાલ મનુષ્યના શરીરમાં ઘણી બધી નવી નવી બીમારી થવા લાગી છે. તેમાંથી ઘણી બીમારી તો એવી છે કે, જે કોઈપણ જાતની દવાથી પણ મટતી નથી. તેથી આજે આપણે દરેક બીમારીઓથી રક્ષણ મેળવવા માટેના કેટલાક સામાન્ય ઉપચાર જોઈશું. આપણે જાણીએ છીએ કે, કોઈપણ બીમારીને લીધે દવાખાને જવાનું થાય ત્યારે સૌથી વધારે ખર્ચ થઈ જાય છે.\nજો તમારે દવાખાનાના ખોટા ખર્ચમાંથી બચવું હોય તો શરીરને નીરોગી અને સ્વસ્થ રાખવું ખૂબ જ જરૂરી બની જાય છે. તેના માટે શરીર ની યોગ્ય સારવાર કરવી અને ખાવા પીવા માં ધ્યાન રાખવું ખૂબ જ મહત્વનું છે. સ્વાસ્થ્ય સારું રાખવા માટે ખોરાકમાં ખાંડનો ઉપયોગ ઓછો કરવો જોઈએ. જો તમે ઈચ્છો તો ગોળનો ઉપયોગ કરી શકો છો.\nવધારે પ્રમાણમાં ખાંડનો ઉપયોગ શરીર માટે ખૂબ જ હાનિકારક માનવામાં આવે છે, જ્યારે ગોળ ખોરાકમાં મીઠાશ લાવવાની સાથે સ્વાસ્થ્ય માટે પણ ખૂબ જ ફાયદાકારક છે. તેથી ખોરાકમાં તમે જે જગ્યાએ ખાંડનો ઉપયોગ કરો છો તેની જગ્યાએ ગોળનો ઉપયોગ કરતા થઈ જવું.\nઆ ઉપરાંત ઘણા લોકો ખોરાકમાં વધારે પડતા તેલ નો ઉપયોગ કરતા હોય છે. તમારે તેલ ની જગ્યા ઘીનો ઉપયોગ વધારવો જોઈએ. ઘણા લોકોની માન્યતા એવી હોય છે કે ઘી ખાવાથી શરીરની ચરબીમાં વધારો થાય છે પરંતુ આ વાત બિલકુલ ખોટી છે. તેલ ખાવાને લીધે શરીરમાં ચરબી અને કોલેસ્ટ્રોલનું પ્રમાણ ખૂબ જ વધે છે તેથી ખોરાકમાં તેલ નો ઉપયોગ શક્ય હોય એટલા ઓછા પ્રમાણમાં કરવો જોઈએ.\nતમે તેની જગ્યાએ ઘી નો ઉપયોગ કરી શકો છો, ઘી સ્વાસ્થ્ય માટે ખૂબ જ ફાયદાકારક છે તેમજ તે અનેક રોગોને પણ દૂર રાખે છે તેમજ નિયમિત ભોજનમા અન્ન નું પ્રમાણ ઘટાડીને ફળનું સેવન વધારે કરવું જોઈએ. ફળોનું સેવન કરવાથી રોગપ્રતિકારક શક્તિમાં વધારો થાય છે જેને લીધે આપણે અનેક પ્રકારની બીમારીઓ સામે રક્ષણ મેળવી શકીએ છીએ. ખાસ કરીને નિયમિત રીતે એક સફરજન ખાવાથી તમારે ક્યારે દવાખાને જવાની જરૂર નહીં પડે.\nવધારે પડતો આરામ પણ સ્વાસ્થ્ય ખરાબ કરી શકે છે જેથી આરામ માં ઘટાડો કરીને તમારે વધારે પડતી કસરત માં ધ્યાન આપવું જોઈએ. કસરત કરવાથી શરીરમાં સ્ફૂર્તિ રહે છે અને શરીર સ્વસ્થ અને તંદુરસ્ત રહે છે. જો તમે કસરત કરીને નિયમિત પરસેવો પાડસો તો તમને ક્યારેય પણ સુગર ની બીમારી નહીં થાય.\nવહેલી સવારે ખુલ્લી જગ્યામાં ચાલવા જવાથી મન અને હૃદય તંદુરસ્ત બને છે તેમજ ડાયાબિટીસ વાળા લોકો એ તો સવારે ચાલવાનું રાખવું જોઈએ. તે તેમના માટે ખૂબ જ ફાયદાકારક રહે છે. સ્વસ્થ જીવન જીવવા માટે ઉપર દર્શાવેલ પાંચ નિયમોનું પાલન કરવું જ ખૂબ જ અસરકારક સાબિત થશે.


Shishir Ramavat: મલ્ટિપ્લેક્સ : શી રીતે શૂટ થાય છે સ્પેસ ફિલ્મો?\nSandesh - Sanskar purti - 18 Oct 2015\n'ધ માર્શિઅન', 'ગ્રેવિટી', 'ઈન્ટરસ્ટેલર' અને 'અપોલો 13' જેવી સ્પેસ ફિલ્મોમાં હેરતઅંગેજ દશ્યો જોઈને આપણું મોં ખુલ્લું રહી જાય છે અને આંખો પહોળી થઈ જાય છે. હોલિવૂડના ડિરેક્ટરો સ્ક્રીન પર ધારી અસર પેદા કરવા માટે ટેકનોલોજીનો અાટલો અફલાતૂન ઉપયોગ શી રીતે કરી જાણે છે?\nThe Martian: Ridley Scott with Matt Damon and crew on the location in Jordan\nરિડલી સ્કોટે ડિરેકટ કરેલી અફલાતૂન ફિલ્મ 'ધ માર્શિઅન' આપણે હમણાં જ જોઈ. બે વર્ષ પહેલાં અલ્ફોન્સો કયુરોનની 'ગ્રેવિટી' આવી હતી. આપણે આભા થઈ ગયા હતા, આ ફિલ્મ જોઈને. એવરગ્રીન'સ્ટાર વોર્સ'થી સ્ટેન્લી કુબ્રિકની '૨૦૦૧: સ્પેસ ઓડિસી'થી રોન હાવર્ડની 'અપોલો ૧૩' થી ક્રિસ્ટોફર નોલનની 'ઈન્ટરસ્ટેલર'થી લેટેસ્ટ 'ધ માર્શિઅન' સુધીની ઉત્તમ સ્પેસ ફિલ્મોનાં ચાવીરુપ દશ્યો જોતી વખતે ઓડિયન્સનું મોં ખુલ્લું રહી જાય છે, આંખો પહોળી થઈ જાય છે, અને પછી મનમાં પ્રશ્ન કૂદાકૂદ કરતો રહે છેઃ આ લોકોએ કઈ રીતે આવાં સીન લીધાં હશે?\nઆ સવાલના જવાબ વિગતવાર જાણવા જેવા છે. ફિલ્મમેકિંગ સ્વયં જબરી કડાકૂટવાળી પ્રક્રિયા છે. એમાંય જ્યારે અંતરિક્ષમાં અજબગજબની ઘટનાઓ દેખાડવાની હોય ત્યારે કોમ્પ્લીકેશન્સનો પાર ન રહે. એકટરોને વજનવિહીન સ્થિતિમાં આમથી તેમ હવામાં તરતા કેવી રીતે દેખાડવા? અવકાશયાનનો ખુડદો બોલી જતા શી રીતે બતાવવો? પૃથ્વીથી હજારો કિલોમીટર દૂર અંતરિક્ષના કાળમુખા અંધકારમાં અવકાશયાત્રીઓને જીવસટોસટની બાજી ખેલતા શી રીતે બતાવવા?\n'ધ માર્શિઅન'માં ઘાયલ મેટ ડેમનનેે મંગળના ગ્રહ પર એકલો છોડીને એના સાથીઓ પૃથ્વી તરફ રવાના થઈ જાય છે. 'કાસ્ટ અવે'માં જેમ ટોમ હેન્કસ સાવ એકલો ચાર-ચાર વર્ષ સુધી અસ્તિત્વ ટકાવી રાખવા સંઘર્ષ કર્યો હતો, બરાબર એવી જ હાલત અહીં મેટ ડેમનની થાય છે. વિરાટ અને ખતરનાક રતુંબડા ગ્રહ પર એણે નવા નવા નૂસખા અજમાવીને મોત સામે ઝઝૂમવાનું છે. સ્ક્રીન પર આપણે માઈલોના માઈલો સુધી મંગળની નિર્જીવ ભૂમિ ફેલાયેલી જોઈએ છીએ. આ દશ્યો જોર્ડનની દક્ષિણે, સાઉદી એરેબિયાની બોર્ડર પાસે વાડી રમ નામના રણમાં શૂટ થયાં છે. ૨૬૦ ચોરસ કિલોમીટરમાં ફેલાયેલાં આ રણમાં જે જગ્યાએ શૂટિંગ કરવાનું હોય ત્યાં માથેરાન જેવી લાલ માટી છાંટી દેવામાં આવતી. બાકીનું કામ પોસ્ટ-પ્રોડકશન દરમિયાન સ્પેશિયલ ઈફેટ્સ ડિપાર્ટમેન્ટ સંભાળી લેતું.\nમેટ ડેમન મંગળના અવકાશી થાણામાં રહેતો, ખાતો-પીતો અને વનસ્પતિ ઉગાડતો દેખાડયો છે. આ સીન્સ બુડાપેસ્ટના એક વિશાળ સાઉન્ડ-સ્ટેજ પર લીલા રંગની સ્ક્રીનના બેકગ્રાઉન્ડમાં શૂટ કરવામાં આવ્યાં છે. પોસ્ટ પ્રોડકશન દરમિયાન ગ્રીન-સ્ક્રીનને પછી જે-તે લોકેશનની ઈમેજીસ વડે ડિજિટલી રિપ્લેસ કરી દેવામાં આવતી. વિઝ્યુઅલ ઈફેકટ્સ પેદાં કરવાની હોય તેવાં દશ્યોના શૂટિંગ વખતે ગ્રીન-સ્ક્રીનનો ઉપયોગ કોમન છે. અવકાશયાત્રી બનતા એકટર હેલ્મેટ પહેરતા હોય છે, એના કાચમાં સેટની જુદી જુદી ચીજવસ્તુઓનુું અને શૂટિંગ દરમિયાન હાજર રહેલા માણસોનું પ્રતિબિંબ સતત પડતું હોય છે. આ પડછાયાને ડિજિટલી દૂર કરવા પડે અને ખરેખરા મંગળ ગ્રહના, અવકાશના કે લાગતી વળગતી ચીજવસ્તુઓનાં પ્રતિબિંબ મૂકવા પડે. સાયન્સ ફિકશનમાં તો જેટલું ઝીણું કાંતો એટલું ઓછું.\nશૂન્ય ગુરુત્વાકર્ષણને કારણે વજનવિહીન સ્થિતિમાં સ્પેસશિપમાં આમથી તેમ તરતા અવકાશયાત્રીઓના શોટ્સ લેવા માટે 'અપોલો ૧૩'ના મેકિંગ દરમિયાન અભૂતપૂર્વ જહેમત ઉઠાવવામાં આવી હતી. એ સત્યઘટના પર આધારિત ફિલ્મ છે. મનુષ્ય ઓલરેડી ચંદ્ર પર પગ મૂકી ચુકયો હતો તે પછી, ૧૯૭૧માં, નાસાએ ત્રણ અવકાશયાત્રીઓને અપોલો ૧૩ નામના યાનમાં ચંદ્ર પર મોકલ્યા હતા. યાન અંતરિક્ષમાં તો હેમખેમ પહોંચી ગયું, પણ સ્પેસ મોડયુલની કશીક આંતરિક ક્ષતિ રહી જવાને કારણે ભયંકર વિસ્ફોટ થયો. યાનને પુષ્કળ નુકસાન પહોંચ્યું. ચંદ્ર પર જવાનું તો બાજુએ રહૃાું, ત્રણેય અવકાશયાત્રીઓેને જીવતા પાછા પૃથ્વી પર કેવી રીતે લાવવા એ કટોકટી સર્જાઈ. જીવ તાળવે ચોંટી જાય એવા ઘટનાક્રમને અંતે મિશન આખરે સફળ થયું હતું.\nApollo 13: Ron Howard shooting with Tom Hanks in KC 135\nસાચુકલા અવકાશયાત્રીઓને ઝીરો-ગ્રેવિટીની પ્રેકિટસ કરાવવા માટે નાસા ૨૦૦૪ સુધી કેસી-૧૩૫ નામના પ્લેનમાં યાત્રા કરાવતું હતું. આ પ્લેન ૩૬,૦૦૦ ફૂટ ઊંચે આકાશમાં જાય અને પછી ચોક્કસ એંગલથી 'ટર્ન' લઈ પૃથ્વી તરફ ડાઈવ મારે. આ વણાંક દરમિયાન પ્લેનની પેરાબોલિક મોશનને પેદા થતો સેન્ટ્રિફ્યુગલ ફોર્સ (કેન્દ્રત્યાગી બળ), ગુરુત્વાકર્ષણ બળની અસરને શૂન્ય કરી નાખે. આ ટર્ન દરમિયાન એકાએક પ્લેનમાં હાજર રહેનારાઓને પૃથ્વીના ગુરુત્વાકર્ષણથી મુકિત મળી જાય.\nજાણે ચમત્કાર થયો હોય તેમ માણસો પોતાની સીટથી આઠ-દસ ઈંચ હવામાં અધ્ધર થઈ જાય. જો સીટ-બેલ્ટ બાંધ્યો ન હોય તો રીતસર પીંછાની જેમ તરવા લાગે. આ ચમત્કાર જોકે માંડ પચ્ચીસ સેકન્ડ ટકે. પચ્ચીસ સેકન્ડ પછી જેવું વિમાન વળાંક પૂરો કરીને પૃથ્વી તરફ ગતિ કરવાનું શરુ એ સાથે જ સીટ-બેલ્ટથી બંધાયેલો માણસ પાછા સીટ પર ચોંટી જાય!\nડિરેકટર રોન હાવર્ડે નક્કી કર્યું કે એકટરો, કેમેરામેનને અને લાગતા વળગતા ઓને પ્લેનમાં લઈ જવા અને જેવી પેલી વજનવિહીન અવસ્થાવાળી ૨૫ સેકન્ડ આવે ત્યારે ફટાફટ, જેટલું અને જેવું થાય એવું શૂટિંગ કરી લેવું! નાસાના અધિકારીઓએ શરૂઆતમાં આનાકાની કરી, પછી માંડ માંડ પરમિશન આપી. કેસી-૧૩૫ પ્લેનની અંદર અદ્દલ અપોલો યાનના ઈન્ટીરિયર જેવો સેટ ઊભો કરવામાં આવ્યો. ઝીરો-ગ્રેવિટીવાળાં દશ્યોને પચ્ચીસ-પચ્ચીસ સેકન્ડ્સના ટુકડાઓમાં ભારે ચોકસાઈ સાથે વહેંચી દેવામાં આવ્યા. અવકાશયાત્રી બનતા ત્રણેય એકટરો - ટોમ હેન્ક્સ, બિલ પેકસટન અને કેવિન બેકને પોતાની મૂવમેન્ટ્સ સમજી લીધી, અને જે થોડાઘણા સંવાદ કે શબ્દો બોલવાના હતા, તે ગોખી લીધાં. આકાશમાં ૩૬,૦૦૦ ફૂટની ઊંચાઈએ આખરે પેલી પચ્ચીસ સેકન્ડવાળો સમયગાળો આવતાં જ શૂટિંગ શરૂ થઈ ગયું. એકટરો, ડિરેકટર, કેમેરામેન સૌ હવામાં તરતા હતા! આવી અજીબોગરીબ સિચ્યુએશનમાં ધાર્યો શોટ કેવી રીતે મળે? એકટરો ફ્રેમની અંદર-બહાર સરકતા રહે, જરૂર ન હોય ત્યાં ઊંધા-ચત્તા થઈ જાય, ભળતી જ વસ્તુઓ તરતી તરતી ફ્રેમમાં ઘૂસી જાય.... અને પચ્ચીસ સેકન્ડ પૂરી થતાં જ... ભડામ! બંધાયેલા ન હોવાને લીધે બધા નિર્દયતાથી આડેધડ પછડાય. કશુંક ખૂંચી જાય, લાગી જાય, ઈજા પહોંચે, ઢીમચા ઉપસી આવે. મોશન સિકનેસને કારણે ખૂબ ઊલટીઓ થાય. (તેથી જ કેસી-૧૩૫ પ્લેનનું બીજું નામ 'વોમિટ કોમેટ' પાડવામાં આવ્યું હતું!) સદભાગ્યે ધીમે ધીમે સૌને ફાવટ આવતી ગઈ.\nશૂટિંગ દરમિયાન રોજ બે વાર ફ્લાઈટ ઉપડતી. એક વાર સવારે, પછી લંચ, પછી બીજી ફ્લાઈટ. પ્રત્યેક ફ્લાઈટમાં ૩૦ થી ૪૦ વખત પ્લેન ડાઈવ મારે. મતલબ કે દરરોજ ૬૦ થી ૮૦ વખત પચ્ચીસ-પચ્ચીસ સેકન્ડના પેલા ટુકડા શૂટ કરવા માટે મળે. પ્લેને કુલ ૬૧૨ વખત પેરાબોલિક ડાઈવ મારી. આ રીતે 'અપોલો ૧૩'ની ટીમ ઝીરો ગ્રેવિટીવાળું ૨૫૫ મિનિટનું ઓથેન્ટિક ફૂટેજ મેળવી શકયા! ૧૯૯૫માં રિલીઝ થયેલી આ ફિલ્મ સુપરડુપર હિટ ગઈ, એના પર ઓસ્કર નોમિનેશન્સનો વરસાદ વરસ્યો (એમાંથી બે ઓસ્કર જીતી લીધા - બેસ્ટ સાઉન્ડ અને બેસ્ટ એડિટિંગ) તેમજ ઓલટાઈમ ગ્રેસ સ્પેસ મૂવીઝનાં લિસ્ટમાં હકથી સ્થાન મેળવી લીધું!\nઅલ્ફોન્સો કયુરોન 'ગ્રેવિટી' બનાવવાનું પ્લાનિંગ કરી રહૃાા હતા, ત્યારે એક બાબતે બિલકુલ સ્પષ્ટ હતા, કે મારી ફિલ્મનાં દશ્યોમાં હું પચ્ચીસ-પચ્ચીસ સેકન્ડના ટુકડા તો નહીં જ થવા દઉં. તમને યાદ હશે કે 'ગ્રેવિટી'ની શરુઆતમાં ખુલ્લા અંતરિક્ષમાં સાન્ડ્રા બુલોક સ્પેસશિપનું સમારકામ કરી રહી છે અને જ્યોર્જ કલૂની જાણે બગીચામાં લટાર મારતો હોય તેમ ગીતો ગણગણતો યાનની આસપાસ, ઉપરનીચે મોજથી લટાર મારી રહૃાો છે. 'ગ્રેવિટી'નો આ પહેલો સીન જ ૧૩ મિનિટ લાંબો છે!\nઅલ્ફોન્સોએ સૌથી પહેલાં આખી ફિલ્મનું એનિમેટેડ વર્ઝન તૈયાર કર્યું. મતલબ કે તમામ શોટ્સ કમ્પ્યુટર પર ઓલરેડી 'ડિરેકટ'કરી નાખ્યાં. ત્યાર બાદ સાચુકલા એકટરો પાસે અદ્લ એનિમેશન જેવી મુવમેન્ટ્સ કરાવી. આનો અર્થ એ થયો કે બન્ને મુખ્ય કલાકારો પાસે ઈમ્પ્રોવાઇઝેશન કે કશુંય સ્પોન્ટેનિયસલી કરવાની મોકળાશ જ નહોતી. છતાંય સાન્ડ્રા અને કલૂનીનાં અભિનય પરથી ગંધ સુધ્ધાં આવે છે ખરી કે એમણે કેવા બંધિયાર માહોલમાં શૂટિંગ કર્યુ હશે?\nGravity: Alfonso Cuarón directing Sandra Bullock and George Clooney in the 'Light Box'\nઅલ્ફોન્સોની ટીમે આ ફિલ્મ માટે રીતસર નવી ટેકનોલોજી વિકસાવી હતી. ૨૦ બાય ૧૦ ફૂટનું 'લાઈટ બોકસ' નામનું એક સ્ટ્રકચર બનાવવામાં આવ્યું. એમાં ૪૦૯૬ જેટલા એલઈડી બલ્બ્સ હતા. એકટરોને આ પ્રકાશિત બોકસમાં મૂકવામાં આવે, દશ્યની જરૂરિયાત પ્રમાણે તેમની પાસે મૂવમેન્ટ્સ અને અભિનય કરાવવામાં આવે. સ્પેસ સ્ટેશનની અંદરનાં દશ્યો (કે જેમાં નાયિકા વજનવિહીન અવસ્થામાં માછલીની જેમ આમતેમ તરતી રહે છે) માટે ૧૨ વાયરવાળી સસ્પેન્શન સિસ્ટમ તૈયાર કરવામાં આવી હતી. એને આ મજબૂત વાયરો સાથે બાંધી, લટકાવી, આમથી તેમ સરકાવવામાં આવતી. ફિલ્મમાં જેમ હિરોઈન અંતરિક્ષમાં સાવ નોંધારી છે એમ શૂટિંગ દરમિયાન સાન્ડ્રા બુલોક પણ બંધ લાઈટ બોકસમાં એકલી હોય. માત્ર કાનમાં પહેરેલાં યંત્ર દ્વારા ડિરેકટરનો અવાજ સંભળાતો હોય. એ પરર્ફોર્મ કરતી ત્યારે, ખાસ કરીને એકસટીરિયરનાં દશ્યોમાં, એની આસપાસ સૂર્ય, ચંદ્ર,પૃથ્વી અને અવકાશની ઈમેજીસનાં પ્રોજેકશન્સ સતત ઘુમરાતા હોય. આગળપાછળ, ઉપરનીચે થતાં કે ગોળ ગોળ ઘૂમતા એક કરતાં વધારે રોબોટિક કેમેરા એકટરનાં પર્ફોર્મન્સને કેપ્ચર કરતા રહે.\nઅસલી જાદુ પોસ્ટ પ્રોડકશન દરમિયાન થાય. કમ્પ્યુટર જનરેટેડ એનિમેશનના બેકડ્રોપ પર એકટરોની લાઈવ એકશન કિલપ્સને'ચીટકાડી' દેવામાં આવે. વાયર, હાર્નેસ વગેરેને ડિજિટલી ભૂંસી નાખવામાં આવે, જરૂર હોય ત્યાં વધારાની સ્પેશિયલ ઈફેકટ્સ ઉમેરવામાં આવે (જેમ કે એ શોટમાં સાન્ડ્રા પોતાની સીટ પર બેસીને કોઈ મેન્યુઅલ વાંચી રહી છે ત્યારે હેલ્મેટ તરતું તરતંુ ફ્રેમમાં આવે છે. આ હેલ્મેટ પાછળથી ઉમેરવામાં આવ્યું હતું.) બસ, થઈ ગયો ફાયનલ સીન તૈયાર!\n૧૦૦ મિલિયન ડોલરના ખર્ચે બનેલી 'ગ્રેવિટી'નું લાઈટ ડિઝાઈનિંગ ખૂબ વખણાયું છે. સ્પેસ મૂવીઝના મામલામાં આ ફિલ્મ એક રેફરન્સ પોઈન્ટ સાબિત થઈ છે. ખેર, સિનેમામાં ટેકનોલોજીના પ્રયોગ પર કયારેય પૂર્ણવિરામ મૂકાતું નથી. અહીં ઉલ્લેખ પામેલી તમામ ફિલ્મોથી ચડિયાતી ફિલ્મો ભવિષ્યમાં આવશે જ. જેમ્સ કેેમરોન 'અવતાર-ટુ'માં કેવીક કમાલ કરે છે તે જોવાની ઈંતેજારી સૌને છે. બાય ધ વે, 'અવતાર-ટુ' સ્પેસ ફિલ્મ નહીં, પણ અન્ડરવોટર ફિલ્મ છે!\nPosted by Shishir Ramavat at 9:30 PM\nLabels: Alfonso Cuarón, Apollo 13, George Clooney, Gravity, Interstellar, Ridley Scott, Ron Howard, Sandra Bullock, The Martian, Tom Hanks


પોરબંદર સમસ્ત ખારવા સમાજ દ્વારા શહીદોને શ્રદ્ધાંજલી અર્પવા કેન્ડલ માર્ચ યોજાઇ\nફિશ વેપારીઓ, માછીમાર બોટ એસોસીયેશન સહિત વિવિધ સંગઠનોના આગેવાનો તથા જ્ઞાતિજનો જોડાયા\nપોરબંદર, તા. ૧૮ : સમસ્ત ખારવા સમાજ દ્વારા કાશ્મીરમાં આતંકવાદી હુમલામાં શહીદ થયેલ જવાનોને શ્રદ્ધાંજલી અર્પવા કેન્ડલ માર્ચનું આયોજન કરવામાં આવ્યું હતું. જેમાં નવીબંદર, વણાકબારા નિવાસી ખારવા સમાજ ફિશ વેપારીઓ માછીમાર બોટ એસોસીએશન સહિત વિવિધ સંગઠનો જ્ઞાતિના આગેવાનો તથા મોટી સંખ્યામાં જ્ઞાતિજન જોડાયા હતાં.\nઆ કેન્ડલ માર્ચ ખારવા પંચાયત મઢીથી શરૂ થઇ શહેરના મુખ્ય માર્ગ ઉપર ફરી હતી. ખારવા સમાજના વાણોટ પ્રેમજીભાઇ ખુદાઇ તથા પંચ પટેલ આગેવાનો દ્વારા કેન્ડલ માર્ચ દરમિયાન માણેક ચોકમાં પૂ. ગાંધીજીને પ્રતિમાને પુષ્પાંજલી અર્પી હતી. (૮.૧ર)


Big Breaking : આદિત્ય અને રાણીએ ઇટાલીમાં કર્યા લગ્ન... | Aditya Chopra And Rani Mukherjee Get Married In Italy - Gujarati Oneindia\n| Updated: Wednesday, February 4, 2015, 10:45 [IST]\nરાણી મુખર્જી અને આદિત્ય ચોપરા વચ્ચે લાંબા સમયથી પ્રેમ સંબંધો હતાં અને બંનેના લગ્ન યશ ચોપરાની હયાતીમાં જ થઈ જવાના હતાં, પરંતુ યશ ચોપરા ડેંગૂની બીમારીનો ભોગ બની અચાનક નિધન પામ્યા અને આ લગ્ન પાછા ઠેલવાઈ ગયાં. વચ્ચે-વચ્ચે બંનેના લગ્નના સમાચારો પણ આવ્યાં, પરંતુ દરેક વખતે લોકો નિરાશ જ થયાં, પરંતુ હવે આ યુગલ દમ્પતિ બની ગયું છે. રાણી મુખર્જી અને આદિત્ય ચોપરાના લગ્નના સમાચારથી ફિલ્મી શેરીઓમાં ખુશીની લહેર છે.\nનોંધનીય છે કે આ વર્ષે ફેબ્રુઆરીમાં સમાચારો આવ્યાહતાં કે રાણી-આદિત્ય માર્ચમાં લગ્ન કરી લેવાનાં છે. યશરાજના દરેક ઈવેંટ અને દરેક સમારંભમાં રાણી મુખર્જી ચોપરા ખાનદાન સાથે જ નજરે પડે છે. ચર્ચાઓ તો એવી પણ છે કે આદિત્ય અને તેમના પત્ની પાયલના છુટાછેડાનું કારણ રાણી મુખર્જી જ હતાં. જોકે રાણી-આદિત્યનો પ્રેમ જગ-જાહેર છે. આમ છતાં રાણી તથા આદિત્યમાંથી કોઈ પણ પોતાના સંબંધ અંગે જાહેરમાં કે મીડિયામાં કંઈ કહેતા નથી.\nચાલો જોઇએ રાણી-આદિત્યના લગ્નની તસવીરો અને જાણીએ વધુ વિગતો :\nઇટાલીમાં કર્યા લગ્ન\nરાણી મુખર્જી અને આદિત્ય ચોપરાએ ગઈકાલે રાત્રે ઇટાલીમાં લગ્ન કરી લીધાં.\nનિકટ સંબંધીઓની હાજરી\nરાણી અને આદિત્ય ચોપરાના લગ્ન પ્રસંગે આદિત્યના માતા પામેલા ચોપરા, રાણીના સંબંધીઓ સહિત નિકટના મિત્રો-પરિજનો હાજર રહ્યા હતાં.\nલાંબા વખતથી ચર્ચા\nરાણી-આદિત્યના લગ્ન અંગે બૉલીવુડમાં લાંબા વખતથી ચર્ચાઓ ચાલતી હતી.\nઅનેક તારીખો જાહેર\nઆદિત્ય-રાણીના લગ્ન અંગે અનેક વખત તારીખો જાહેર થઈ, પરંતુ લગ્ન નહોતા થઈ શક્યાં.\nયશ સામે જ થવાના હતાં લગ્ન\nઆદિત્ય-રાણી ઘણા સમયથી રિલેશનમાં હતાં અને યશ ચોપરાની હયાતીમાં જ બંનેના લગ્ન થવાના હતાં.\nયશના નિધને વિલમ્બ\nજોકે યશ ચોપરાનું અચાનક બીમારની કારણે મોત થઈ જતાં આદિત્ય-રાણીના લગ્ન વિલમ્બમાં પડ્યા હતાં.\nકાજોલ પણ હતાં આતુર\nરાણી મુખર્જીના પિતરાઈ બહેન કાજોલે પણ થોડાક દિવસ અગાઉ કૉફી વિથ કરણ શોમાં બહેન રાણીના લગ્ન અંગેની આતુરતા વ્યક્ત કરી હતી.\nઅને લાંબા સમયથી જોવાતો ઇંતેજાર ગઈકાલે રાત્રે ખતમ થઈ ગયો કે જ્યારે આદિત્ય-રાણીએ ઇટાલીમાં લગ્ન કરી લીધાં.\nવનઇંડિયા પરિવાર આદિત્ય ચોપરા અને રાણી મુખર્જીને તેમના લગ્નની શુભેચ્છાઓ પાઠવે છે.\nMore RANI ADITYA News\nrani aditya rani mukherjee aditya chopra marriage bollywood photo feature રાણી આદિત્ય રાણી મુખર્જી આદિત્ય ચોપરા લગ્ન બૉલીવુડ ફોટો ફીચર\nTuesday, 22 April 2014: We are happy to announce that Mr. Aditya Chopra and Ms. Rani Mukherjee got married last night on 21st April in Italy. The wedding wasavery small intimate affair with very close family and friends.


Gujarati News » Career » CTET 2021 Admit Card: Admit card for CTET exam can come today, learn how to download\nCTET 2021 Admit Card: સેન્ટ્રલ ટીચર એલિજિબિલિટી ટેસ્ટ 2021 (CTET 2021) માટે એડમિટ કાર્ડ આજે એટલે કે 06 ડિસેમ્બર 2021ના રોજ જાહેર કરી શકાય છે.\nPublish Date - 1:12 pm, Mon,6December 21 Edited By: Jayraj Vala Follow us -\nCTET 2021 Admit Card: સેન્ટ્રલ ટીચર એલિજિબિલિટી ટેસ્ટ 2021 (CTET 2021) માટે એડમિટ કાર્ડ આજે એટલે કે 06 ડિસેમ્બર 2021ના રોજ જાહેર કરી શકાય છે. CTET પરીક્ષા 16 ડિસેમ્બર 2021 થી 13 જાન્યુઆરી 2022 દરમિયાન લેવામાં આવશે.\nઆવી સ્થિતિમાં, જે ઉમેદવારોએ આ પરીક્ષા માટે અરજી કરી છે તેઓ CTET ની વેબસાઇટ ctet.nic.in પર જઈને એડમિટ કાર્ડ (CTET 2021 Admit Card) ડાઉનલોડ કરી શકે છે.\nCBSE દ્વારા બહાર પાડવામાં આવેલા CTET માહિતી બુલેટિનમાં, એવું કહેવામાં આવ્યું હતું કે, CTET એડમિટ કાર્ડ ડિસેમ્બર 2021 ના પ્રથમ સપ્તાહમાં જાહેર કરવામાં આવશે. જે ઉમેદવારોએ CTET 2021 પરીક્ષા માટે અરજી કરી છે તેઓ હવે એડમિટ કાર્ડની રાહ જોઈ રહ્યા છે. આ પરીક્ષા સેન્ટ્રલ બોર્ડ ઓફ સેકન્ડરી એજ્યુકેશન એટલે કે CBSE દ્વારા લેવામાં આવશે.\nએડમિટ કાર્ડ ડાઉનલોડ કરવા માટે, સૌ પ્રથમ સત્તાવાર વેબસાઇટ- ctet.nic.in પર જાઓ.\nવેબસાઈટના હોમ પેજ પર તમારે ન્યૂઝ એન્ડ ઈવેન્ટ્સ વિભાગમાં જવું પડશે.\nઆમાં, તમારે એડમિટ કાર્ડની લિંક પર જવું પડશે.\nહવે રજીસ્ટ્રેશન નંબર અને પાસવર્ડ નાખીને લોગીન કરો.\nલોગિન કર્યા પછી એડમિટ કાર્ડ સ્ક્રીન પર દેખાશે.\nએડમિટ કાર્ડ ડાઉનલોડ કરો અને પ્રિન્ટ લેવાનું ભૂલશો નહીં.\nCTET નું પૂરું નામ સેન્ટર એલિજિબિલિટી ટેસ્ટ છે. વર્ગ 1 થી5ના શિક્ષક બનવા માંગતા ઉમેદવારોએ CTET પેપર – 1 માં હાજર રહેવું પડશે. આવી સ્થિતિમાં ધોરણ 1 થી 8 ના શિક્ષક બનવા માંગતા ઉમેદવારો માટે પેપર-2 આપવું ફરજીયાત છે.\nઆ પરીક્ષા કેન્દ્રીય શિક્ષક પાત્રતા કસોટી દ્વારા લેવામાં આવે છે. આ પરીક્ષા માટે ઉમેદવારો લાંબા સમયથી રાહ જોઈ રહ્યા છે. તારીખ જાહેર કરવામાં આવી છે, પરીક્ષા 16 ડિસેમ્બર, 2021 થી 13 જાન્યુઆરી, 2022 સુધી ચાલશે. ઉમેદવારોએ ખાસ ધ્યાન રાખવાનું રહેશે કે પરીક્ષા માટે એડમિટ કાર્ડ ખૂબ જ મહત્વપૂર્ણ છે, તેના વિના તમે પરીક્ષામાં હાજર રહી શકશો નહીં, તેથી એડમિટ કાર્ડ તમારી સાથે રાખો અને પરીક્ષાના દિવસે ભૂલથી પણ તેને ભૂલશો નહીં.\nજણાવી દઈએ કે પ્રથમ પાળીની પરીક્ષામાં તેઓએ સવારે 7.30 વાગ્યા સુધીમાં પરીક્ષા કેન્દ્ર પર રિપોર્ટ કરવાનું રહેશે, જ્યારે શિફ્ટ 2ના ઉમેદવારોએ બપોરે 12:30 વાગ્યા સુધીમાં રિપોર્ટ કરવાનું રહેશે. પરીક્ષાના નિયમોનું પાલન કરવું ફરજિયાત છે. મહેરબાની કરીને નોંધ કરો કે, જો પરીક્ષામાં વિલંબ થશે તો ઉમેદવારોને પરીક્ષામાં બેસવા દેવામાં આવશે નહીં. જેથી ઉમેદવારો સમયસર પરીક્ષા કેન્દ્ર પર પહોંચી જાય.\nCTET 2021: CTET પરીક્ષાના ઉમેદવારો માટે મહત્વપૂર્ણ માહિતી, CBSEએ નવી નોટિસ કરી જાહેર


Be The Change: UT2 Std9GM\nUT2 Std9GM\nયુનિટ ટેસ્ટ ૦૨ ધોરણ ૯\nસમગ્ર શિક્ષા કચેરી દ્વારા Study From Home અંતર્ગત વીકલી લર્નિંગ મટીરીયલ વિદ્યાર્થીઓ માટે ઘરે બેસીને અભ્યાસ કરે તે હેતુથી તૈયાર કરવામાં આવેલ હતું. જે વિવિધ માધ્યમોથી સોફ્ટ મટિરિયલ દર શનિવારે વાલીઓને પહોંચાડવામાં આવ્યા. આ કાર્યમાં રાજ્યના ધોરણ3થી9ના 29 લાખથી વધુ બાળકો આ સોફ્ટ મટિરિયલ થી શૈક્ષણિક કાર્યમાં જોડાયા. બાળકો તેમજ વાલીઓને નિયમિત રીતે શિક્ષકો દ્વારા ફોન સંપર્ક કરી માર્ગદર્શન આપવામાં આવ્યું હતું. જે વિસ્તારોમાં ઇન્ટરનેટ ની સમસ્યા હતી ત્યાં જિલ્લા કક્ષાએથી તાલુકા કચેરી મારફત વિદ્યાર્થીઓને સાહિત્યનો પ્રિન્ટ મટીરીયલ આપવામાં આવી હતી.\nજીસીઇઆરટી દ્વારા બાયસેગના માધ્યમથી ધોરણ ૩ થી ૯ અને ૧૧ વિવિધ વિષયો માટે વિડીયો લેક્ચર્સ તૈયાર કરવામાં આવ્યા હતા. આ સ્વઅધ્યન માટે તૈયાર કરવામાં આવેલું વિડીઓ લેક્ચર્સ રાજ્યની વંદે ગુજરાત ચેનલ ઉપરાંત વિવિધ ખાનગી ટીવી ચેનલ મારફત પ્રસારિત કરવામાં આવેલા હતા.\nસતત મૂલ્યાંકન એ અધ્યયન અને અધ્યાપન પ્રક્રિયાનો ભાગ છે. જેના આધારે વિદ્યાર્થીની કચાશ જાણીને ઉપચારાત્મક શિક્ષણકાર્ય થઇ શકે છે. આ એકમ કસોટી કોઈ ઔપચારિક પરીક્ષા નથી. પરંતુ સતત મૂલ્યાંકનનો ભાગ છે. આ કસોટીના પરિણામોના આધારે શિક્ષક ઉપરાંત વાલીઓ પણ પોતાના બાળકોની કચાશ જાણીને જરૂરી માર્ગદર્શન આપી શકે છે.\nવિજ્ઞાન વિષયનું પ્રશ્નપત્ર\nસામાજિક વિજ્ઞાન વિષયનું પ્રશ્નપત્ર\nશિક્ષણ વિભાગની સુચનાઓનો ઓફિસીઅલ પરિપત્ર\nયુનિટ ટેસ્ટની સંપૂર્ણ માહિતી આપતો વિડીઓ અચૂક જુઓ


SVP doctors strike to resume Maa card service; Protesters surrounded DYMC's car, eventually ending the strike | મા કાર્ડની સેવા ફરી ચાલુ કરાવવા માટે SVPના ડૉક્ટરોની હડતાળ; ડીવાયએમસીની કાર ઘેરી લઈ વિરોધ, અંતે હડતાળ સમેટાઈ - Divya Bhaskar\nSVP Doctors Strike To Resume Maa Card Service; Protesters Surrounded DYMC's Car, Eventually Ending The Strike\nવિરોધ:મા કાર્ડની સેવા ફરી ચાલુ કરાવવા માટે SVPના ડૉક્ટરોની હડતાળ; ડીવાયએમસીની કાર ઘેરી લઈ વિરોધ, અંતે હડતાળ સમેટાઈ\nરેસિડન્ટ ડૉક્ટરોએ પરીક્ષા નજીક આવે છે ત્યારે વેક્સિનેશન માટે તેમને ફરજ પાડવા સહિતની બાબતોનો વિરોધ કરી હડતાળ પાડી હતી.\nદર્દી ઓપરેશન માટે ન આવતા શીખવા ન મળતું હોવાની ફરિયાદ\nએસવીપીમાં મા કાર્ડની સેવા ચાલુ ન કરાતા રેસિડન્ટ ડૉક્ટરોએ શુક્રવારે બપોરે અચાનક હડતાળ પાડી હતી. ડૉક્ટરોની ફરિયાદ હતી કે મા કાર્ડ સેવા બંધ હોવાથી દર્દી ઓપરેશન માટે આવતા નથી અને તેને લીધે તેમને પ્રેક્ટિકલ શીખવા મળતું નથી.\nએસવીપીમાં થોડા સમય અગાઉ કોવિડ સિવાયની સારવાર શરૂ કરાઈ છે. જોકે મા કાર્ડની સેવા ચાલુ ન હોવાથી દર્દીએ ઓપરેશન જેવા કેસમાં પૈસા ચૂકવવા પડે છે માટે દર્દીઓ પૂરતી સંખ્યામાં આવતા નથી. બીજી તરફ ખાનગી હોસ્પિટલોમાં મા કાર્ડની સેવા ચાલુ છે. ડૉક્ટરોએ એસવીપીની મુલાકાતે આવેલા ડીવાયએમસીની કાર પણ અટકાવી હતી અને ડીવાયએમસીએ હોસ્પિટલમાં બેસી રહેવું પડ્યું હતું. એ પછી વિદ્યાર્થીઓના એક ગ્રૂપની રજૂઆત સાંભળવામાં આવી હતી. આખરે ચર્ચાબાદ હડતાળ સમેટી લેવામાં આવી હતી.


માતા-પિતા પોતાનાં બાળકોને ‘ડિવોર્સ’ ન આપી શકેઃ હાઈકોર્ટ | mother father child divorce highcourt - Sambhaav News\nબેંગલુરુ: કર્ણાટક હાઈકોર્ટે એક પિતાને આદેશ આપ્યાે છે કે તે દર મહિને કમસે કમ એક વાર પોતાના બાળકને મળે. આ વ્યક્તિના તેની પત્ની સાથે છૂટાછેડા થઈ ગયા છે. કોર્ટે પોતાના આદેશમાં કહ્યું છે કે પતિ અને પત્નીના ભલે છૂટાછેડા થઈ ગયા હોય, પરંતુ તેમનું બાળક સન્માનનું હકદાર છે. માતા-પિતા ક્યારેય બાળકને ‘છૂટાછેડા’ ન આપી શકે. બાળકની ઉંમર છ વર્ષ છે. બાળકના પિતા તરુણની ઉંમર લગભગ ૪૦ વર્ષ અને માતાની ઉંમર ૩૦ વર્ષ છે.\nબાળકની માતા રાગિણીએ કોર્ટને ચિઠ્ઠી લખીને જણાવ્યું કે તેઓ તેના પતિને તેના બાળક સાથે ૧૫ િદવસ કે એક મહિને મળવા અને તેની સાથે થોડોક સમય વિતાવવાનું કહે. ૯ માર્ચે અપાયેલા પોતાના ચુકાદામાં જસ્ટિસ એ.વી. ચંદ્રશેખરે લખ્યું કે અમે બાળકને બોલાવ્યું અને પ્રેમથી તેની પૂછપરછ કરી અમને એવું લાગ્યું કે તે બાળક ખરેખર તેના પિતાને મળવા ઈચ્છે છે. જ્યારે તેની પૂછપરછ કરાઈ ત્યારે તેનાં માતા-પિતા ત્યાં હાજર ન હતા. બાળક પોતાનું મંતવ્ય રાખવામાં સક્ષમ છે અને અમારે તેના સંબંધિત મુદ્દાઓમાં તેની વાત સાંભળવી જોઈએ. તેને પોતાની વાત રજૂ કરવાનો હક છે.\nચૂકાદામાં કહેવાયું કે ભારતીય બંધારણ મુજબ બાળકોને તેમની વાત રજૂ કરવાનો હક હોય છે. રાગિણીએ પોતાના સોગંદનામામાં કહ્યું કે બાળક ઘણીવાર તેના પિતાને મળવાની જીદ કરે છે અને તેને સમજાવવું મુશ્કેલ હોય છે. કોર્ટે તરુણને કહ્યું કે તે કોર્ટે તરુણને કહ્યું કે તે દર મહિનાના ત્રીજા શનિવારે બપોરે ૩.૦૦થી ૫.૦૦ પોતાના બાળકને મળે. જ્યારે પિતા તેના બાળકને મળે ત્યારે માતાએ તે સ્થળે હાજર ન રહેવું, કેમ કે પતિ-પત્નીના કડવાશભર્યા સંબંધોની અસર બાળક પર પડી શકે છે.\nરોડનાં રૂ.૧૧૦ કરોડનાં નવાં કામમાં ‘સિંગલ ટેન્ડર’ અને ર૩ ટકા ઊંચા ભાવ


અમદાવાદમાં વાળ કપાવવાની કિંમત રૂપિયા ૩૦ હજાર ચૂકવવી પડી! - Western Times News\nઅમદાવાદ: શહેરમાં કારના કાચ તોડી કિંમતી માલસામાન અને રોકડ રકમની ચોરી કરતી ગેંગ સક્રિય બની હોય તેમ લાગી રહ્યું છે. ગઇકાલે સિટી પલ્સ મલ્ટિપ્લેક્સના માલિકને સલૂનમાં વાળ કપાવવાનું અને પત્નીનું ફેશિયલ ૩૦ હજાર રૂપિયામાં પડ્યું છે. સલૂન બહાર જગુઆર કાર પાર્ક કરીને સલૂનમાં ગયા ત્યારે ગઠિયો કાચ તોડીને કારમાંથી ચોરી કરીને ફરાર થઇ ગયો હતો.\nનવા વાડજ વિસ્તારમાં આવેલા કરુણા સોસાયટીમાં રહેતા અને સી.જી. રોડ ખાતેના સિટી પલ્સ મ?લ્ટિપ્લેક્સના માલિક અર્પિત મહેતાએ નારણપુરા પોલીસ સ્ટેશનમાં ચોરીની ફરિયાદ આપી છે. ગઇકાલે બપોરના સમયે અર્પિતભાઈ તેમની જગુઆર કાર લઈને નારણપુરા ફેમિલી સલૂનમાં વાળ કપાવવા તેમજ પત્નીને ફેશિયલ માટે ગયા હતા. આ દરમિયાન તેમણે જીવન વિકાસ સોસાયટીના મકાન પાસે જાહેર રોડ પર તેમની જગુઆર કાર પાર્ક કરી હતી.\nબપોરના ત્રણ વાગ્યાની આસપાસ એક યુવકે સલૂનમાં આવીને કહ્યું કે, બહાર જગુઆર કાર કોની છે? આ કારનો કાચ તોડી કોઈ અંદરથી કંઈક લઇ ગયું છે. અર્પિતભાઈ અને તેમનાં પત્નીએ પાર્ક કરેલી જગુઆર કાર પાસે આવીને જાેયું તો કારનો કાચ તૂટેલો હતો. અજાણ્યા શખ્સો જગુઆર કારનો કાચ તોડી અર્પિતભાઈની બેગમાં મૂકેલી ૩૦ હજારની રોકડ રકમ, એક્સિસ બેન્કની ચેકબુક, કેનેરા બેન્કની ચેકબુક, બેન્ક ઑફ બરોડાની ચેકબુક સહિત અગત્યના ડોક્યુમેન્ટની ચોરી કરી ફરાર થઇ ગયા હતા.\nPrevious યુપીમાં વર-વધુએ હેલિકોપ્ટરમાં આખા ગામનું ચક્કર લગાવ્યું\nNext મોટેરા પિચને લઇ ઇગ્લેન્ડ ICCને ફરિયાદ નહીં કરે


પુણે, તા. 20 : અમેરિકા જેવા શ્રીમંત દેશો પર પણ ફુગાવાની અસર જણાઈ રહી છે. તેથી તેની માટે બહુ ખોટું લગાડવાની જરૂર નથી, એમ સંરક્ષણ ખાતાના પ્રધાન રાજનાથ સિંહે શુક્રવારે ભાજપના કાર્યકરોને જણાવ્યું હતું.\n`ફુગાવો વધવા અંગે ચર્ચાઓ ચાલી રહી છે. કોરોનાકાળમાં સંપૂર્ણ અર્થતંત્ર સ્થિર બની ગયું હતું, પરંતુ વડા પ્રધાન નરેન્દ્ર મોદીએ તેને પડી ભાંગવા દીધું નહોતું અને આપણે આ માટે તેમની પ્રશંસા કરવી જોઈએ,' એમ તેમણે કહ્યું હતું.\nરશિયા-યુક્રેનના યુદ્ધને કારણે ગ્લોબલ સપ્લાય ચેઈન ખોટકાઈ છે અને આયાત-નિકાસ પર માઠી અસર પડી છે, એમ સિંહે કહ્યું હતું. આવી સ્થિતિમાં દેશના અર્થતંત્ર પર તેની અસર પડે તે સ્વાભાવિક છે. શ્રીમંત દેશ અમેરિકામાં પણ ફુગાવો 40 વર્ષની સૌથી ઊંચી સપાટીએ છે. તેના કરતા ભારતમાં સ્થિતિ સારી છે. તેથી આ માટે દોષી માનવાની અથવા ખોટું લગાડવાની જરૂર નથી, એમ તેમણે વધુમાં જણાવ્યું હતું.\nસંરક્ષણપ્રધાન રાજનાથ સિંહે શુક્રવારે કહ્યું હતું કે, ભારતમાં આતંકવાદીની એવી ઘણી ઘટના બની છે જેમાં શિક્ષિત યુવકોની સંડોવણી હોય. ન્યૂ યોર્કમા 2001ના વર્લ્ડ ટ્રેડ સેન્ટરની બોમ્બિગની ઘટનામાં સંડોવાયેલા અતંકવાદીઓએ પાઈલોટની આકરી તાલિમ લીધી હતી.\nપુણેની ડૉ. ડી.વાય. પાટીલ વિદ્યાપીઠના પદવીદાન સમારંભમાં બોલતા રાજનાથ સિંહે કહ્યું હતું કે દરેક દેશનું ભવિષ્ય એના યુવાનોના હાથમાં હોય છે. આ યુવાનો દેશની તાકાત હોય છે, એ ઉપ્રેરક હોય છે અને પરિવર્તનનો સ્રોત હોય છે.


સમલૈંગિક લગ્નનો સૌથી અઘરો કેસ, સાંભળીને વકીલે કહ્યું-5 હજાર વર્ષના ઈતિહાસમાં આવ્યો આવો પહેલો કેસ - Gujju Gossip\nસમલૈંગિકતા હાલમાં એક મોટો મુદ્દો બની ગયો છે. એમાં પણ આપણા દેશમાં તો આવા કેસોને કંઈક અલગ જ નજરથી જોવામાં આવે છે. ત્યારે હાલમાં જ એક વિચિત્ર કેસ સામે આવ્યો હતો કે જે સાંભળીને રજિસ્ટ્રારના વકીલને એમ કહેવું પડ્યું કે સનાતન ધર્મના5હજાર વર્ષના ઈતિહાસમાં આવો કેસ ક્યારેય નથી આવ્યો. તો આવો જાણીએ આવી વિશેષ અરજી વિશે. આ પહેલા પણ એક અરજીમાં કેન્દ્ર તરફથી કોર્ટમાં જવાબ આપવામાં આવ્યો હતો. કેન્દ્ર સરકારે ત્યારે કોર્ટમાં કહ્યું હતું કે, તે આપણી સંસ્કૃતિનો ભાગ નથી, એવામાં આ કાયદાને કોઈ સ્થાન આપવામાં આવ્યું નથી.\nઆ વખતે સમલૈંગિક લગ્ન માટે કરવામાં આવેલી આ અજીબ અરજી અંગે દિલ્હી હાઇકોર્ટમાં બુધવારે સુનાવણી કરવામાં આવી હતી. કોર્ટે હવે આ કેસમાં કેન્દ્ર સરકારને નોટિસ આપી દીધી છે. અરજદાર તરફથી માગ કરવામાં આવી છે કે સમલૈંગિક લગ્નને માન્યતા આપવામાં આવે અને એને સ્પેશિયલ મેરેજ એક્ટ હેઠળ સામેલ કરવામાં આવે.\nહાલમાં આ કેસ અંગે આગામી સુનાવણી 8 જાન્યુઆરી 2021ના રોજ થશે. દિલ્હી હાઈકોર્ટે પોતાની નોટિસમાં કહ્યું છે કે આ કોઈ સામાન્ય અરજી નથી, માટે કેન્દ્ર સરકારના પ્રતિનિધિ આ અરજીને ગંભીરતાથી લે એવો ભાર પણ મુકવામાં આવ્યો છે. આ નાગરિકના અધિકારોનો સવાલ છે. સૌથી મોટી વાત તો એ છે કે, સુનાવણી દરમિયાન રજિસ્ટ્રારના વકીલે કહ્યું હતું કે સનાતન ધર્મના પાંચ હજાર વર્ષના ઈતિહાસમાં આ પ્રકારનો કેસ આવ્યો નથી. છે એવું કે આ કેસમાં બે કપલ અરજદાર છે.\nવધુ વિગતે વાત કરીએ તો એક વ્યક્તિને પોતાની મરજીની વ્યક્તિ સાથે લગ્ન કરવા માટે લિંગના આધારે અટકાવી દેવાઈ છે. બીજું કપલ જેણે ન્યૂયોર્કમાં લગ્ન કર્યા હતા, પણ ભારતીય એમ્બેસીમાં તેમના લગ્નનું રજિસ્ટ્રેશન થઈ શક્યું ન હતું. અરજદાર તરફથી મેનકા ગુરુસ્વામીએ દલીલ કરી છે કે અરજદારોને બિલ્ડિંગમાં ઘૂસવા દેવાશે નહીં, જે ન્યૂયોર્કથી તેઓ એક જજ છે, તેમની સાથે જ આવો વ્યવહાર કરવામાં આવ્યો છે અને બબાલ થોડી વધી ગઈ છે. અરજદારે આજે હાઈકોર્ટમાં જણાવ્યું હતું કે, જ્યારે તે સંબંધિત વિભાગ અધિકારી પાસે પોતાના લગ્નનું રજિસ્ટ્રેશન કરાવવા માટે ગયા તો તેના માટે તેમને ના પાડી દેવાઈ હતી.\nકારણ વિેશે વાત કરતાં અરજદારે કહ્યું કે, માત્ર તેમના વકીલને કહેવામાં આવ્યું કે, તે સમાન લિંગ વાળું કપલ છે એટલા માટે તે લગ્ન ન કરી શકે. અરજદાર તરફથી રજુ થયેલા વકીલ મેનકા ગુરુસ્વામીએ કહ્યું કે, સાથી પસંદ કરવાના અધિકારના મામલામાં સમાન લિંગના આધારે કોઈ ભેદભાવ ન થઈ શકે, વિવાહના નિયમ પ્રકૃતિમાં નહીં પણ કાયદેસર છે. સુનાવણી દરમિયાન દિલ્હી હાઈકોર્ટે અરજદારોને એવું પણ પુછ્યું કે શું સંબંધિત અધિકારી દ્વારા લગ્નના રજિસ્ટ્રેશનની મંજૂરી ન મળ્યા પછી તેના વિરુદ્ધ સરકારને અપીલ કરી હતી. આ અંગે અરજદારે કહ્યું કે, આ પ્રકારના મામલામાં અપીલનો અધિકાર અમારી પાસે નથી અને અધિકાર ન હોવાના કારણે જ અમે દિલ્હી હાઈકોર્ટમાં અરજી કરી છે.\n← VIDEO: આને કહેવાય કાળજાનો કટકો, હુમલાખોરોએ મમ્મી પર બંદુક રાખી, તો5વર્ષના બાળકે સિંહ બનીને કર્યો સામનો\nસોશિયલ મિડીયાના શોખીન હોવ તો જરા થઇ જજો સાવધાન, આ આંકડા ઉઘાડુ પાડે છે ડાર્ક વેબનું સત્ય, જાણો તમે પણ વધુમાં… →\nએક એવું શહેર જે એક નહિ પણ બે દેશની છે રાજધાની, જાણો એ શહેરની રોચક માહિતી


Nitin Patel photo miss from Vibrant Navratri poster, – News18 Gujarati\nરાજકીય ગરબા પુનઃ શરુ: 'વાઇબ્રન્ટ' પોસ્ટરમાંથી નીતિન પટેલ ગાયબ, રૂપાણી નૈતિકતાની એરણે!\nવિજય રૂપાણી, નીતિન પટેલ\nજોકે, 'વાઇબ્રન્ટ નવરાત્રિ' ના આમંત્રણ પત્રિકામાં નીતિનભાઈનું નામ મુખ્ય અતિથિ તરીકે છે એટલે એ વાતનો તેઓ આનંદ લઇ શકે છે!!!\nLast Updated : October 10, 2018, 13:27 IST\nન્યૂઝ18 ગુજરાતી: ગુજરાતનું રાજકારણ શાંત રહ્યું છે, ક્યારેય? રાજકીય કાવાદાવા, જ્ઞાતિ-જાતિ, હજૂરિયા-ખજુરિયા, ગોધરા-અનુગોધરા, અનામત-બિનઅનામત અને હવે ગુજરાતી-બિનગુજરાતીના મામલે ફરી એક વખત રાજ્યનું રાજકારણ ગરમાયુ છે.\nઆજથી શારદીય નવરાત્રિનો પ્રારંભ થઇ રહ્યો છે. 'ઉત્સવ પ્રિય જનાઃ' એ તો ખબર નથી પરંતુ "ઉત્સવ પ્રિય સરકાર" તો આપણા રાજયના મામલામાં નકારી શકાય તેમ નથી! 'વાઇબ્રન્ટ ગુજરાત' નવરાત્રિ મહોત્સવ આજથી શરુ થઇ રહ્યો છે ત્યારે ફરી એક વખત ગુજરાત સરકારની જાહેરખબરો અને હોર્ડિંગ્સમાંથી નાયબ મુખ્યમંત્રી નીતિન પટેલનો ફોટો ગાયબ હોઈ, રૂપાણી-નીતિન પટેલ વચ્ચેના 'શીત યુદ્ધ' જેવું કશુંક રંધાતુ હોવાનું લોકમુખે ચર્ચાય છે!\nહા, 'વાઇબ્રન્ટ નવરાત્રિ' ના આમંત્રણ પત્રિકામાં નીતિનભાઈનું નામ મુખ્ય અતિથિ તરીકે છે એટલે એ વાતનો તેઓ આનંદ લઇ શકે છે!!!\nવાઈબ્રન્ટ નવરાત્રિ મહોત્સવની જાહેરખબરમાં પીએમ મોદી અને સીએમ રૂપાણીનો ફોટો છે પરંતુ ગુજરાત સરકારના નંબર-2 પર ગણાતા નીતિન પટેલનો ફોટો નથી. અગાઉ પણ રૂપાણી સરકારમાં અનેક વખત નીતિન પટેલનો ફોટો ગાયબ કરી દેવામાં આવ્યો હતો.\nપોસ્ટરમાંથી નીતિન પટેલ ગાયબ\nસીએમ અને નીતિન પટેલ વચ્ચે આંતરિક મતભેદ વચ્ચે જાહેરખબરમાંથી નીતિન પટેલનો ફોટો ગાયબ થઈ જતા ભાજપમાં ચર્ચાનો વિષય બન્યો છે. ગુજરાતમાં આનંદીબેન પટેલના રાજીનામાં બાદ સીએમ પદે નીતિન પટેલને બેસાડવા માટેની તૈયારીઓ થઈ ગઈ હતી પરંતુ છેલ્લી ઘડીએ નીતિન પટેલને બાજૂ પર રાખી વિજય રૂપાણીને સીએમ બનાવી દેવામાં આવ્યા હતા ત્યારથી સીએમ રૂપાણી અને નીતિન પટેલ વચ્ચે ‘કોલ્ડ વૉર’ ચાલતી હોવાનો ભાજપના કાર્યકરો અને નેતાઓ માની રહ્યાં છે.\nઆ ઓછું હોય તેમ ઠાકોર સેના અને અલ્પેશ ઠાકોર ઉપર પરપ્રાંતિયો ઉપરના હુમલાના મામલે નીતિનભાઈએ સીધા જ આક્ષેપો કરતા નીતિનભાઈની રાજકીય મહત્વાકાંક્ષાઓ ઉપર ફરી એક વખત ધ્યાન ગયું છે. એટલું જ નહિ, આજે 'ઓબીસી-ઠાકોર એકતા મંચ' દ્વારા પ્રેસ કોન્ફેરન્સ કરી નીતિન પટેલ ઉપર પ્રાંતવાદનું ઝેર ઓકવાનો વળતો આક્ષેપ કરવામાં આવ્યો. તેમણે મુખ્યમંત્રી બનવાના અભરખા હોવાના કારણે નીતિનભાઈ આમ કરી રહ્યા હોવાનું પણ સ્પષ્ટ કર્યું હતું.\nઆ સાથે એક એવી ચર્ચા પણ ચાલી રહી છે કે, રાજ્યમાં પાટીદાર અનામત આંદોલનના મુદ્દે ભાજપની છબી ખરડાતાં આનંદીબેન પટેલે નૈતિકતા દાખવીને મુખ્યમંત્રી પદેથી રાજીનામું આપી દીધું હતું. હાલની પરિસ્થિતિમાં પરપ્રાંતીયોના મુદ્દે ભાજપની છબી અને ગુજરાતની પ્રતિષ્ઠા દેશભરમાં ખરાડાઇ છે ત્યારે મુખ્યમંત્રી વિજય રૂપાણીમાં પણ નૈતિકતાના ધોરણે રાજીનામુ આપશે?\nના, કદાચ એવું થાય. નીતિનભાઈના ગ્રહો નબળા ચાલી રહ્યાં છે. થોડા સમય પહેલા ‘તખ્તો’ ગોઠવાઈ ગયો હતો ત્યારે હાર્દિક પટેલ બકવાસ કરીને રૂપાણીજીને બચાવી ગયો. હવે ખુદ નીતિનભાઈ બેફામ બોલીને વિજયભાઈને બચાવી લેશે. 'એડવાન્ટેજ રૂપાણી'!!\nFirst published: October 10, 2018, 13:27 IST\nTags: Cold War, Deputy cm, Gujarat Government, Navratri, Vijay Rupani, ગુજરાત, નિતિન પટેલ, સીએમ


Gujarati News » Crime » Ahmedabad early morning firing in matoda village of changodar\nAhmedabad: Early morning firing in Matoda village of Changodar (પ્રતિકાત્મક તસવીર)\nઅમદાવાદના ચાંગોદર પાસે આવેલા મટોડા ગામમાં વહેલી સવારે ફાયરિંગનો બનાવ બનતા પોલીસ દોડતી થઈ ગઈ હતી. નંબર પ્લેટ વિનાની બે ખાનગી ગાડીમાં આવેલા 8 આરોપીએ ફરિયાદી રણજીત ચુનારા, તેના પિતા કનુભાઈ ચુનારા અને માતા કોકિલાબેન પર હુમલો કર્યો હતો.\nDarshal Raval | Edited By: Utpal Patel\nJan 22, 2022 | 4:55 PM\nઅમદાવાદ (Ahmedabad) ગ્રામ્યના ચાંગોદર (Changodar)વિસ્તારમા આવેલુ મટોડા ગામ (Matoda village)વહેલી સવારે બંધુકની ગોળીઓના અવાજથી (Firing) ગુંજી ઉઠયુ હતુ. વહેલી સવારે પારિવારિક તકરારમાં આ બનાવ બન્યો હોવાનુ સામે આવ્યુ છે. એક તરફ પરિણીતાને સાસરીયાએ ત્યજી દીધી હતી. તો બીજી તરફ માતાજીની મુર્તી લઈ જવા બાબતે તકરાર થઈ હતી. જોકે પોલીસે હત્યાના પ્રયાસ સહીતની કલમો હેઠળ ગુનો નોંધી વધુ તપાસ હાથ ધરી છે.\nફાયરિંગ કરી છ શખ્શો ફરાર, પોલીસની તપાસ તેજ\nઅમદાવાદના ચાંગોદર પાસે આવેલા મટોડા ગામમાં વહેલી સવારે ફાયરિંગનો બનાવ બનતા પોલીસ દોડતી થઈ ગઈ હતી. નંબર પ્લેટ વિનાની બે ખાનગી ગાડીમાં આવેલા 8 આરોપીએ ફરિયાદી રણજીત ચુનારા, તેના પિતા કનુભાઈ ચુનારા અને માતા કોકિલાબેન પર હુમલો કર્યો હતો. પોલીસની પ્રાથમિક તપાસમાં દેશી જામગ્રી (હથિયાર) વપરાયુ હતુ. જેના છરા ફરિયાદી અને તેના પિતાને વાગ્યા હતા. સાથે જ કોકિલાબેનને લાકડાના ફટકા માર્યા હોવાનુ સામે આવ્યુ છે. આરોપી અંગે તપાસ કરતા હકિકત સામે આવી કે ફરિયાદીના સાળા પપ્પુ ચુનારા અને કાકા સસરા રોહિત ચુનારા સહીત અન્ય6આરોપી હોવાનુ સામે આવ્યુ છે.\nફાયરિંગમાં ઈજા પામેલા તમામને બાવળા ખાતે પ્રાથમિક સારવાર આપ્યા બાદ અમદાવાદ ખસેડવામાં આવ્યા છે. જોકે હુમલો કેમ થયો તે અંગેની તપાસમાં ફરિયાદીનુ કહેવુ છે કે રણજીતે તેની પત્નિને ઘરેથી તગેડી મુકી હોવાથી સાસરી પક્ષે તેને ધમકી આપી હતી. જે અંગે ફાયરિંગ કરી હત્યાનો પ્રયાસ કર્યો હતો. તો બીજી તરફ પોલીસ તપાસમાં માતાજીની મુર્તી લઈ જવા અંગે અંધશ્રદ્ધા રાખી હુમલો કરવામાં આવ્યો હતો.\nફાયરિંગ અને હત્યાના ગુનામાં ચાંગોદર પોલીસે 8 આરોપીની શોધખોળ હાથ ધરી છે અને એક આરોપીને નજરકેદ પણ કર્યો છે. જોકે ફાયરિંગનુ યોગ્ય કારણ સામે ન આવતા પોલીસે આરોપીની શોધખોળ હાથ ધરી હુમલાના કારણ સુધી પહોંચવા તજવીજ હાથ ધરી છે. ત્યારે પોલીસ તપાસમાં શુ સામે આવે છે તે જોવુ મહ્ત્વનુ છે.\nઆ પણ વાંચો : Gujarat સરકારે ટેકાના ભાવે પાકોની ખરીદીની પ્રક્રિયા શરૂ કરી, ખેડૂતો માટે ઓનલાઇન નોંધણીના હેલ્પ લાઇન નંબર જાહેર કર્યા\nઆ પણ વાંચો : SURAT : અનોખા ઓનલાઈન સમૂહ લગ્નોત્સવ 20 ફેબ્રુઆરીએ યોજાશે, 100 કરતા વધુ દેશોમાં LIVE પ્રસારણ કરાશે


Posted on June 10, 2020 Author JayeshComments Off on બોલીવુડમાં ફરી ફેલાયો શોકનો માહોલ, આ ખ્યાતનામ અભિનેતાની સાથીએ કર્યું 14 માળેથી છલાંગ લગાવી કર્યું સુસાઇટ\nકોરોના કાળ બૉલીવુડ માટે ખુબ જ દુઃખદ સાબિત થઇ રહ્યો છે, એક અપચી એક અવનવી ઘટનાઓ અને મૃત્યુનો સિલસિલો જાને ચાલી જ રહ્યો છે. હાલમાં જ બોલીવુડમાંથી જ એક દુઃખદ સમાચાર સામે આવ્યા છે. બોલીવુડના ખ્યાતનામ અભિનેતા સુશાંત સિંહ રાજપૂતની પૂર્વ મેનેજરે 14માં માળેથી છલાંગ લગાવીને આત્મહત્યાના સમાચાર આવતા બૉલીવુડ ફરી એકવાર શોકમાં ગરકાવ થયું છે.\nપ્રાપ્ત માહિતી અનુસાર અભિનેતા સુશાંત સિંહ રાજપૂતની પૂર્વ મેનજર દિશા સાલિયાને મુંબઈ સ્થિત ઘરમાંથી જ 14માં માળેથી કૂદીને આત્મહત્યા કરી લીધી છે. દિશા આ ઘટનાના પહેલા મલાડ પશ્ચિમમાં આવેલા વિસ્તારની એક બિલ્ડિંગના 14માં માળ ઉપર જેની સાથે તેની સગાઈ થવાની હતી તે યુવક સાથે હતી. તેને પાસેની જ બોરીવલી હોસ્પિટલમાં લઇ જવામાં આવી પરંતુ ત્યાં ડોકટરોએ તેને મૃત જાહેર કરી.\nપોલીસ હવે ઘટનાની તપાસ કરી રહી છે પરંતુ હજુ સુધી કોઈ નિર્ણય ઉપર નથી પહોંચી કે શા કારણે દિશાએ સુસાઇટ કર્યું છે. પોલીસ ત્યાં ઉપસ્થિત લોકોના જવાબ પણ લઈ રહી છે. પોલીસ દ્વારા દિશાના પેરેન્ટ્સના જવાબ લઇ લેવામાં આવ્યા છે તેના મંગેતરનો જવાબ હજુ લેવાનો બાકી છે.\nદિશાના અવસાન ઉપર બોલીવુડના ઘણા સેલેબ્રિટીઓએ પોતાનું દુઃખ વ્યક્ત કર્યું છે. અભિનેતા વરુણ શર્મા, સોનાક્ષી સિંહ અને કોમેડિયન ભારતીએ પણ દિશાના અવસાન ઉપર શોક વ્યક્ત કર્યો છે.\nદિશાએ પોતાના કેરિયરની શરૂઆત રિલેશન્સ મેનેજરની રીતે કરી હતી, ત્યારબાદ તેને સેલેબ્રીટી ટેલેન્ટ મેનેજર સુધીની સફર પણ પૂર્ણ કરી. તે સુશાંત સિંહ રાજપૂત ઉપરાંત, ભારતી સિંહ, રિયા ચક્રવર્તી અને વરુણ શર્મા જેવા કલાકારોની મેનેજર પણ રહી ચુકી છે.\nઈશ્વર તેને આત્માને શાંતિ આપે એજ પ્રાર્થના ! ૐ શાંતિ !!\nબોલીવુડની ખ્યાતનામ અભિનેત્રીઓમાં એક નામ શિલ્પા શેટ્ટીનું પણ આવે, આજે એટલે કે 8 જૂનના રોજ તેનો જન્મ દિવસ છે, આજે શિલ્પા શેટ્ટી 45 વર્ષની થઇ ગઈ છે છતાં પણ તે ફિટનેસના મામલામાં આજની અભિનેત્રીઓ જેવી જ દેખાય છે. શિલ્પા કસરત અને યોગમાં ખુબ જ માને છે, ઘણા કાર્યક્રમમાં તે યોગ કરતી પણ જોવા મળે છે Read More…\nઆજકાલ ક્રિએટિવ ફોટોગ્રાફીનો ટ્રેન્ડ ચાલી રહ્યો છે અને એવા સમયમાં ઘણી મમ્મીઓ પોતાના બાળકો સાથે આ પ્રકારની ફોટોગ્રાફી કરી રહી છે. ત્યારે આજે વાત કરીએ પોરબંદરના પ્રજ્ઞા જોષી(પુરોહિત) વિશે કે જેમને પણ પોતાના દીકરા સાથે ખૂબ જ સુંદર ક્રિએટિવ ફોટોગ્રાફી કરી છે. ગુજ્જુરોક્સ ટીમ સાથે થયેલ વાતચીતમાં પ્રજ્ઞા જોષી(પુરોહિત) જણાવે છે કે ‘વાંચન, લેખન, ડ્રોઈંગનો Read More…\nઆખરે આવ્યો આતુરતાનો અંત… ગુજરાતીઓ માણી શકશે સી-પ્લેનનો આનંદ, જુઓ તસ્વીર એક ક્લિકે\nઆખરે ગુજરાતની જનતા જેની આતુરતા પૂર્વક રાહ જોઈ રહી હતી તે સી પ્લેનનું ઉદ્ઘાટન આજે કરવામાં આવ્યું છે. દેશના પનોતા પુત્ર અને વડા પ્રધાન નરેન્દ્ર મોદીએ સી પ્લેનનું ઉદ્ઘાટન કરીને રાજ્યની જનતાને અનેરી ભેટ આપી છે. વડાપ્રધાન મોદીએ કેવડિયા કોલોનીથી અમદાવાદ સી પ્લેનમાં આવી પહોંચ્યા હતા. વડાપ્રધાનની આજની મુલાકાતને પગલે અમદાવાદમાં સુરક્ષા વ્યવસ્થા કડક કરવામાં Read More…\nSeptember 8, 2018 Aryan Comments Off on ચુરમાના લાડુ તો ખાધા જ હશે પણ શું તમે આ પંજાબી સ્ટાઈલના લાડુ ખાધા છે? આજે જ ટ્રાય કરો.


ચોરી કરવાનું પણ વ્યસન હોઈ શકે છે - news\nચોરી કરવાનું પણ વ્યસન હોઈ શકે છે\nસિગારેટ કે દારૂના બંધાણીઓને જેમ એની અસહ્ય તલપ લાગે છે એવી જ ચોરી કરવાની તલપને મનોવિજ્ઞાન ક્લેપ્ટોમેનિયા નામની માનસિક બીમારી તરીકે ઓળખાવે છે. આ ડિસઑર્ડરની સારવાર તો સરળ છે, પરંતુ ન લેવામાં આવે તો દરદીની આખી જિંદગી પણ બરબાદ થઈ શકે છે\nતાજેતરમાં રિલીઝ થયેલી શાહરુખ ખાનની ફિલ્મ ‘હૅપી ન્યુ યર’ તમે કદાચ જોઈ હશે. આ ફિલ્મનો પ્લૉટ દુબઈની પ્રખ્યાત હોટેલમાં ન્યુ યરની રાતે હીરાની ચોરીની આસપાસ ફરે છે. આ આખી કથાના મૂળમાં શાહરુખ ખાનનો તેના પિતાના મૃત્યુનો બદલો છે, જેને અંજામ આપવા તે ચોરી કરવાની યોજના બનાવે છે. મોટા ભાગના લોકો જ્યારે ચોરી કરે છે ત્યારે ક્યાં તો એની પાછળ કોઈ મજબૂરી જવાબદાર હોય છે અથવા તો પૈસા મેળવવાનો હેતુ; પરંતુ તમને જાણીને નવાઈ લાગશે કે કેટલાક લોકો એવા પણ હોય છે જેમણે માનસિક શાંતિ મેળવવા ચોરી કરવી પડે છે, કારણ કે જ્યાં સુધી ચોરી ન કરે ત્યાં સુધી તેમનું ચિત્ત અસ્વસ્થ રહ્યા કરે છે અને ખરેખર જેમ ખૂબ ભૂખ લાગ્યા બાદ ભરપેટ ભોજન મળતાં આપણને પારાવાર શાંતિનો અનુભવ થાય છે એવી જ શાંતિનો અનુભવ આવા લોકોને ચોરી કર્યા બાદ થાય છે. ચોરીની આ માનસિક બીમારી વૈજ્ઞાનિક ભાષામાં ક્લેપ્ટોમેનિયા તરીકે ઓળખાય છે.\nચોરી કરવાનું વ્યસન\nજી હા, ક્લેપ્ટોમેનિયા એક એવા રોગનું નામ છે જેમાં દરદીથી ચોરી કર્યા વિના રહેવાતું નથી એટલે તે અવારનવાર ચોરી કર્યા જ કરે છે. મનોવિજ્ઞાન ક્લેપ્ટોમેનિયાને ઇમ્પલ્સ કન્ટ્રોલ ડિસઑર્ડર તરીકે પણ ઓળખે છે, કારણ કે આ ડિસઑર્ડરમાં વ્યક્તિ પોતાના ઇમ્પલ્સિવ વિચારો પર કાબૂ રાખી શકતી નથી. જે કરે છે એ સામાજિક અને કાયદાકીય રીતે ખોટું હોવાનું જાણતી હોવા છતાં એ કરવા પર મજબૂર થઈ જાય છે. જેમ દારૂના કોઈ વ્યસનીને અવારનવાર દારૂની કે પછી સિગારેટના કોઈ વ્યસનીને સિગારેટની તલપ લાગ્યા કરે છે એવી જ તલપ આવા લોકોને ચોરી કરવાની થયા કરે છે. બીજા શબ્દોમાં કહીએ તો આવા લોકોને ચોરી કરવાનું વ્યસન હોય છે.\nતાણમાંથી છુટકારો મેળવવા ચોરી\nક્લેપ્ટોમેનિયાનાં લક્ષણોની વાત કરતાં મલાડ, બોરીવલી અને દહિસર ખાતે પ્રૅક્ટિસ કરતા જાણીતા સાઇકિયાટ્રિસ્ટ ડૉ. પવન સોનાર કહે છે, ‘આ રોગનું સૌથી મોટું લક્ષણ જ એ છે કે એના દરદીને ચોરી કરવાની કોઈ જ જરૂર ન હોવા છતાં તે ચોરી કરે છે. બલકે મોટા ભાગના કેસમાં દરદી જે વસ્તુની ચોરી કરે છે એ વસ્તુની તેને આવશ્યકતા પણ હોતી નથી. ઘણી વાર એવું પણ બને છે કે દરદી જે વસ્તુની ચોરી કરે છે એ તેના આર્થિક કે સામાજિક સ્ટેટસ સામે ખૂબ જ નાની હોય છે અને તે ઇચ્છે તો પોતાની કાબેલિયતથી આસાનીથી એને મેળવી શકે છે. તેથી કોઈને એમ લાગે કે કંઈ નહીં ને તેણે આ વસ્તુની ચોરી કરી! જોકે હકીકત એ છે કે મોટા ભાગના ચોરો જ્યારે ચોરી કરે છે ત્યારે એમાંથી તેમને કોઈ પ્રકારનો લાભ થવાની આશા હોય છે; જ્યારે આ રોગના દરદીઓ ચોરી કરે છે ત્યારે આવો કોઈ લાભ મેળવવા નહીં પણ મનમાં ઊભી થયેલી જબરદસ્ત માનસિક તાણમાંથી છુટકારો મેળવવા કરે છે. તેથી જ ચોરી કર્યા બાદ તેમને જાણે માથા પરથી કોઈ બહુ મોટો ભાર ઉતાર્યો હોય એવી રાહત થાય છે. આ ડિસઑર્ડરના મોટા ભાગના કિસ્સામાં દરદી શરમનો માયોર્ ડૉક્ટર પાસે જવાની હિંમત કરી શકતો નથી, જેને કારણે ક્લેપ્ટોમેનિયાના મોટા ભાગના કિસ્સા પ્રકાશમાં આવતા જ નથી. આખરે ક્યારેક ચોરી કરતાં પકડાઈ જાય ત્યારે તેણે જેલમાં જવાનો વારો આવે છે. વળી પોતે જે કરે છે એ ખોટું છે\nએની પૂરેપૂરી સમજ હોવાથી આ રોગના દરદીઓ હંમેશાં સ્ટ્રેસ, ઍન્ગ્ઝાયટી તથા ડિપ્રેશનથી પણ પીડાયા કરે છે.’\nરસાયણોની ઊંચનીચથી ગરબડ\nમાનસિક બીમારી ક્લેપ્ટોમેનિયાનાં કોઈ ચોક્કસ કારણો હજી સુધી શોધી શકાયાં નથી, પરંતુ લાંબાં સંશોધનો બાદ વૈજ્ઞાનિકો એવા નિષ્કર્ષ પર આવ્યા છે કે મગજમાં કેટલાંક કેમિકલ્સની અછત એની પાછળ જવાબદાર છે. ડૉ. પવન સોનાર કહે છે, ‘મગજમાં રહેલું સેરોટોનિન નામનું રસાયણ વ્યક્તિના મૂડ અને લાગણીઓના સંતુલનમાં મહત્વની ભૂમિકા ભજવે છે. આ રસાયણની અછત ક્લેપ્ટોમેનિયા સહિત અનેક માનસિક બીમારીઓ સાથે સંકળાયેલી છે. ક્લેપ્ટોમેનિયાના દરદીને આ રસાયણની અછત પારાવાર માનસિક તાણનો અહેસાસ કરાવી ચોરી કરવા પ્રેરે છે. જોકે ચોરી કર્યા બાદ આ ડિસઑર્ડરના દરદીના મગજમાં ડોપામિન નામના કેમિકલનો સ્રાવ વધે છે. ડોપામિનને વિજ્ઞાન પ્લેઝર-કેમિકલ તરીકે ઓળખાવે છે, જેનો સ્રાવ વ્યક્તિને આનંદનો અનુભવ કરાવે છે. તેથી ડોપામિન રિલીઝ થવાથી વ્યક્તિને આનંદ અને સંતોષની લાગણી થાય છે. આ સિવાય રિસર્ચ પ્રમાણે માથા પર કોઈ વ્યક્તિને ગંભીર ઈજા થતાં પણ ક્લેપ્ટોમેનિઍક બની જવાની સંભાવના રહે છે. ઉપરાંત જેમને ડિપ્રેશન, ઈટિંગ ડિસઑર્ડર્સ, દારૂ કે ડ્રગ્સ જેવું વ્યસન જેવી અન્ય માનસિક બીમારી હોય તેમને પણ આ રોગ થવાની સંભાવના વધુ રહે છે. વધુમાં જો તમારી સાથે લોહીનો સંબંધ ધરાવતી કોઈ વ્યક્તિ, ખાસ કરીને માતા-પિતા કે ભાઈ-બહેનને આ ડિસઑર્ડર હોય તો તમને પણ એ થવાની સંભાવના ચોક્કસ રહે છે. અજાણ્યાં કારણોસર આ ડિસઑર્ડરના દરદીઓમાં મોટા ભાગની મહિલા હોવાનું નોંધવામાં આવ્યું છે.’\nક્લેપ્ટોમેનિયાની શોધ આજથી લગભગ ૨૦૦ વર્ષ પહેલાં થઈ હોવા છતાં એની સારવાર માટે વિજ્ઞાન પાસે આજેય સીમિત સાધનો જ છે. બલકે હજી સુધી એને પકડવા માટે કોઈ લૅબોરેટરી-ટેસ્ટ પણ શોધી શકાઈ નથી. ડૉક્ટર અને દરદી વચ્ચે થતા સંવાદથી જ આ રોગને સમજવો અને પકડવો પડે છે. તેથી જ દુનિયાભરમાં ક્લેપ્ટોમેનિયાના દરદીઓ માટે નીચેની ચાર પરિસ્થિતિઓને સીમાચિહ્ન તરીકે સ્વીકારવામાં આવી છે:\n(૧) દરદીને ચોરી કરવાની તીવ્ર ઇચ્છા થાય છે.\n(૨) ચોરી અગાઉ દરદીને ભારે તાણનો અનુભવ થાય છે.\n(૩) ચોરી થઈ ગયા બાદ દરદીને અપાર શાંતિ અને સંતોષનો અનુભવ થાય છે.\n(૪) આ ચોરીમાં બદલાની કે ફાયદાની કોઈ ભાવના હોતી નથી અને જ્યારે દરદી ચોરી કરે ત્યારે તે અન્ય કોઈ બાયપોલાર ડિસઑર્ડરનો શિકાર હોતો નથી.\nમનને બીજે વાળો એ જ સારવાર\nઆ રોગ મગજમાં સેરોટોનિનની અછતને પગલે થતો હોવાથી એની સારવાર માટે સૌથી પહેલાં તો એવી દવાઓનો ઉપયોગ થાય છે જેનાથી મગજમાં સેરોટોનિનનું પ્રમાણ વધે. આ ઉપરાંત કેટલીક મૂડ-સ્ટૅબિલાઇઝિંગ દવાઓ પણ આ રોગમાં કામ આવે છે. ડૉ. પવન સોનાર કહે છે, ‘દવાઓની સાથે-સાથે સાઇકોલૉજીમાં મહત્વની ગણાતી કોગ્નિટિવ બિહેવિયરલ થેરપીનો ઉપયોગ આ રોગની સારવારમાં સૌથી કારગત નીવડે છે. આમાં ડૉક્ટર દરદીને ચોરી કરવાની ઇચ્છા થાય ત્યારે કેવું વર્તન કરવું અને પોતાની જાત પર કેવી રીતે કાબૂ રાખવો એની તાલીમ આપે છે. જેમ કે ચોરી કરવાની ઇચ્છા થાય ત્યારે શ્વાસ રોકી પોતાની જાતને તકલીફ આપવી કે પછી યોગ જેવી કોઈ રિલૅક્સેશન ટેãક્નકનો આશરો લઈને મગજને શાંત કરવું અથવા બીજે વાળવું વગેરે. પહેલાં જણાવ્યું એમ આ રોગના દરદીઓને બરાબર ખબર હોય છે કે પોતે જે કરે છે એ સદંતર ખોટું છે એટલે તેઓ પોતાની જાત પ્રત્યે પારાવાર શરમ અને ગુનાની લાગણીથી પણ પીડાતા હોય છે. આ માનસિકતા તેમના આત્મવિશ્વાસને ઠેસ પહોંચાડે છે. તેથી ડૉક્ટરે ખૂબ જ પ્રેમ, સમજ અને સહાનુભૂતિપૂવર્‍ક તેમનો તૂટેલો આત્મવિશ્વાસ પાછો સ્થાપવાનું કામ પણ કરવાનું રહે છે.’\nપરિવારજનોને પણ કાઉન્સેલિંગ\nઆ એક લાંબી પ્રક્રિયા છે જેને પૂરી થતાં છ મહિનાથી માંડીને એક વર્ષ સુધીનો સમય લાગી શકે છે એમ જણાવીને ડૉ. પવન સોનાર કહે છે, ‘આ સમયગાળા દરમ્યાન ડૉક્ટર અને દરદી ઉપરાંત દરદીના પરિવારજનોએ પણ ધીરજ રાખવી આવશ્યક છે. મોટા ભાગના કિસ્સાઓમાં જોવા મળ્યું છે કે પોતાના કોઈ સ્વજનને ચોરી કરવાનું વ્યસન છે એ જાણતાં જ લોકો તેને ધિક્કારવા માંડે છે, પરંતુ તેમણે એ સમજવાની જરૂર છે કે ક્લેપ્ટોમેનિયા એક માનસિક બીમારી છે જે વ્યક્તિની સામાજિક છબિ કાયમી ધોરણે બગાડી નાખવા ઉપરાંત તેને જેલની સજા પણ કરાવી શકે છે. તેથી સારવાર ઉપરાંત દરદીને ચોરી કરવાની ઇચ્છા જ ફરી ન થાય એવું વાતાવરણ પણ આપવું આવશ્યક છે. આ માટે કેટલીક વાર અમારે દરદીની સાથે-સાથે તેના પરિવારજનોનું પણ કાઉન્સેલિંગ કરવું પડે છે. આમ તો દવાઓ અને થેરપીના માધ્યમથી આ બીમારી પર આસાનીથી વિજય મેળવી શકાય છે, પરંતુ ડિસઑર્ડર દૂર થઈ ગયો છે એમ જાણીને જો દરદી ડૉક્ટર દ્વારા સૂચવેલી રિલૅક્સેશન એક્સરસાઇઝ કરવાનું બંધ કરી દે અથવા કોઈ પારાવાર તાણ ઊભી કરતી પરિસ્થિતિ તેના જીવનમાં આકાર લે તો આ રોગ પાછો ઊથલો મારવાની સંભાવના હંમેશાં રહ્યા કરે છે.\nવિચિત્ર ડિસઑર્ડરના જાણીતા કિસ્સા\nઅન્ય રોગોની જેમ આ ડિસઓર્ડરની યાદી પણ એવા લોકોનાં નામોથી ભરેલી છે જેઓ ખૂબ પૈસાદાર અને પ્રસિદ્ધ હોવા છતાં ચોરી કરવાની આ બીમારીનો શિકાર છે.\nતાજેતરમાં દિવાકર બૅનરજીની આગામી ફિલ્મ ‘ડિટેક્ટિવ બ્યોમકેશ બક્ષી’માં સુશાંત સિંહ સાથે બૉલીવુડના સૌથી લાંબા ચુંબનનો રેકૉર્ડ બનાવનાર બંગાળી અભિનેત્રી સ્વસ્તિકા મુખરજી સિંગાપોરના એક જ્વેલરી સ્ટોરમાં ચોરી કરતાં પકડાઈ હોવાના સમાચારે સૌ કોઈને ચોંકાવી દીધા છે. સ્વસ્તિકા બંગાળી ફિલ્મ-ફેસ્ટિવલમાં ભાગ લેવા માટે સિંગાપોર ગઈ હતી. એ દરમ્યાન તે એક મૉલના જ્વેલરી-સ્ટોરમાં ઘરેણાં ખરીદવા ગઈ હતી. આ દરમ્યાન તે સોનાનાં ઈયર-રિંગ્સ ચોરતાં CCTV કૅમેરામાં કેદ થઈ ગઈ હતી. આટલી સુંદર અને ટૅલન્ટેડ અભિનેત્રીના આવા શરમનાક કૃત્યે આખા ફિલ્મજગતમાં હલચલ મચાવી દીધી છે.\nઆ પહેલાં અમેરિકાની પ્રખ્યાત અભિનેત્રી લિન્ડસે લોહાન પણ વેનિસની એક જ્વેલરી-શૉપમાંથી ૨૫૦૦ ડૉલરની જ્વેલરીની ચોરી કરતાં CCTV કૅમેરામાં પકડાઈ હતી. તો એક વાર પ્રસિદ્ધ હોટેલમાં ૫૦ હજાર ડૉલરનું બિલ ન ભરવા બદલ તેને ત્યાંથી કાઢી મૂકવામાં આવી હતી. આ સિવાય તેના પર પાંચ હજાર ડૉલરના નેકલેસની ચોરીનો પણ આરોપ હતો, જેના માટે તેના વકીલે એવી દલીલ કરી હતી કે તેનું ધ્યાન ન હોવાથી તેણે ભૂલમાં આ નેકલેસ પહેરી લીધો હતો.\nએવી જ રીતે જાણીતી અમેરિકન મૉડલ મેગન ફૉક્સ પણ એક વાર વૉલમાર્ટમાં ચોરી કરતાં પકડાઈ ગઈ હતી. ત્યાર બાદ તેના પર આ ડિપાર્ટમેન્ટલ સ્ટોરમાં પગ મૂકવા પર પ્રતિબંધ મૂકી દેવામાં આવ્યો હતો.\nફેમસ સિંગર બ્રિટ્ની સ્પિયર્સ પર પોતાના લાઇવ શો દરમ્યાન માથાની વિગ્સ, કૉસ્ચ્યુમ્સ તથા લાઇટર જેવી વસ્તુ ચોરવાનો આરોપ છે.\nઆ બધામાં સૌથી ચોંકાવનારો કિસ્સો તો કૅનેડાના રાજકારણી ક્લોડ શેરોનનો હતો. તેઓ ડિપાર્ટમેન્ટલ સ્ટોરમાંથી ૧૨૦ ડૉલરનાં બે જૅકેટની ચોરી કરતાં પકડાઈ ગયા હતા. બચવા માટે તેમણે ત્યાંથી ભાગવાની કોશિશ પણ કરી હતી, પરંતુ અસફળ રહેતાં તેમણે પોતાનો ગુનો સ્વીકારી લેવો પડ્યો હતો. આખરે આ ઘટનાના એકાદ મહિના બાદ તેમણે પોતાના પદ પરથી રાજીનામું આપી દીધું અને તેમની કારકર્દિી લગભગ ખતમ થઈ ગઈ. તમને જાણીને નવાઈ લાગશે, પરંતુ શું તમને ખબર છે કે એ ચોરી કરી ત્યારે તેમનો પગાર શું હતો? લગભગ ૭૫ હજાર ડૉલર અને તેમણે જેની ચોરી કરી એ જૅકેટ્સ કેટલાનાં હતાં? માત્ર ૧૨૦ ડૉલરનાં.


સૌરાષ્ટ્રમાં કોરોના બેહદ બન્યો : વધુ 24 કેસ | નવગુજરાત સમય\n20-06-2020 10:44 AM\n1 / 1 સૌરાષ્ટ્રમાં કોરોના બેહદ બન્યો : વધુ 24 કેસ\nગોંડલમાં એક જ પરિવારના ચાર સહિત રાજકોટ જિલ્લામાં પાંચ પોઝિટિવ કેસ નોંધાયા\n- જામનગરમાં કોરોના સ્પીડમાં, વધુ આઠ કેસ\n- જૂનાગઢમાં ચાર, ભાવનગરમાં એક અને દીવમાં બે કેસ નોંધાયા\n- સૌરાષ્ટ્રના ગામડા તથા શહેરોમાં પોતાની હદ વિસ્તારો હોય તેમ કોરોનાએ સૌરાષ્ટ્રના વધુ 24 લોકોને પોતાની હડફેટે લેતાં આરોગ્ય તંત્રના શ્વાસ અધ્ધર ચડી ગયા છે. ખાસ કરીને રાજકોટ અને જામનગર જિલ્લામાં કોરોનાની રફ્તાર અટકવાનું નામ લઈ રહી ન હોય તંત્ર તેને બ્રેક મારવા માટે મથામણ કરી રહ્યું છે. શુક્રવારે રાજકોટ જિલ્લામાં પાંચ કેસ તો જામનગરમાં આઠ કેસ નોંધાયા હતા. બીજી તરફ સેમ્પલ લેવાની સંખ્યા પણ ઘટી હોવાની તેમજ મર્યાદિત સેમ્પલના ટેસ્ટિંગ થતી હોવાની ફરિયાદો પણ ઊઠી રહી છે. જ્યારે કચ્છ જિલ્લામાં બીએસએફના ૩ જવાન સહિત ચાર વ્યક્તિ કોરોના સંક્રમિત જાહેર થયા છે.\nરાજકોટ જિલ્લામાં શુક્રવારે વધુ પાંચ કેસ નોંધાયા છે. જેમાં ગોંડલમાં એક જ પરિવારના ચાર લોકો કોરોનાની ઝપટે ચડ્યા છે. આ પરિવાર મુંબઈથી રાજકોટ આવ્યો હતો અને અહીં તેમનો રિપોર્ટ કરાવવામાં આવતાં કોરોના પોઝિટીવ નીકળ્યા છે. આ ચાર કેસમાં 43 વર્ષીય પુરુષ, 13 વર્ષીય તરુણ, 37 વર્ષીય સ્ત્રી અને 14 વર્ષીય તરુણીનો સમાવેશ થાય છે. જ્યારે ગોંડલ શહેરના 44 વર્ષીય પુરુષને પણ કોરોના પોઝિટીવ આવતાં 24 કલાકમાં કુલ પાંચ કેસ નોંધાયા છે. રાજકોટ શહેરમાં અત્યાર સુધીમાં કુલ પોઝિટિવ કેસની સંખ્યા 118 થઇ છે. ગ્રામ્યમાં કુલ 61 કેસ અને રાજકોટમાં શહેરના 118 કેસ મળી કુલ 175 પોઝિટિવ કેસ નોંધાયા છે. જિલ્લા આરોગ્ય વિભાગ દ્વારા દર્દીઓના સંપર્કમાં આવેલા લોકોને ક્વોરન્ટાઈન કરવાની અને કોન્ટેક્ટ ટ્રેસિંગની કામગીરી કરવામાં આવી રહી છે.\nજ્યારે જામનગર જિલ્લામાં કોરોનાએ સ્પીડ પકડી હોય તેવી રીતે કેસમાં સતત વધારો જ થઈ રહ્યો છે. શહેરમાં વધુ આઠ કેસ નોંધાયા છે જેમાં સેતાવાડમાં 31 વર્ષીય પુરુષ, 30 વર્ષીય સ્ત્રી, 21 વર્ષીય સ્ત્રી, ખોડિયાર કોલોનીમાં રહેતાં 55 વર્ષીય વૃદ્ધા, ભોઈવાડ વિસ્તારમાં રહેતાં 49 વર્ષીય સ્ત્રી, નવાગામ ઘેડના 30 વર્ષીય સ્ત્રી, સોઢાના ડેલા વિસ્તારમાં રહેતાં 30 વર્ષીય પુરુષ અને પવનચક્કી વિસ્તારમાં રહેતી 39 વર્ષી સ્ત્રીને કોરોના નીકળ્યો છે. જ્યારે ગુરુવારે નાનકપુરીમાં એક અને મિલિટરી હોસ્પિટલમાં એક તેમજ પટેલ કોલોનીમાં એક કેસ આવ્યો હતો. અત્યાર સુધી જામનગરમાં કુલ કેસનો આંક 111 થવા પામ્યો છે.\nજૂનાગઢમાં વધુ ચાર કેસ નોંધાયા છે. જેમાં ઝાંઝરડા રોડ પર જીવનધારા સોસાયટીમાં 48 વર્ષીય પુરુષ, ગીરીરાજ એપાર્ટમેન્ટના 68 વર્ષના મહિલા, મેંદરડાના 55 વર્ષીય પુરુષ અને 25 વર્ષીય પુરુષનો રિપોર્ટ પોઝિટીવ આવ્યો છે. જ્યારે ભાવનગરમાં વધુ એક કેસ નોંધાયો છે.\nદીવમાં બે કેસ નોંધાતાં લોકો રીતસરનો ફફડાટ અનુભવવા લાગ્યા છે. દીવમાં એક સપ્તાહમાં પહેલાં મુંબઈથી આવેલા બે યુવકનો રિપોર્ટ પોઝિટીવ આવતાં તેમને સારવાર માટે સરકારી હોસ્પિટલે ખસેડવામાં આવ્યા છે. આ પહેલાં તેમને ફેસેલિટી ક્વોરેન્ટાઈન કરી રિપોર્ટ કરવામાં આવ્યા હતા પરંતુ ત્યારે તેમનો રિપોર્ટ નેગેટિવ આવ્યો હતો પરંત ફરી સેમ્પલ લેવાતાં તે પોઝિટીવ આવતાં દિવમાં અત્યાર સુધી કુલ પાંચ કેસ નોંધાયા છે.


નેશનલ ડેસ્ક: ભારત માલા પ્રોજેક્ટ હેઠળ સરકાર ગુજરાતના જામનગરથી પંજાબના અમૃતસર સુધી દેશના સૌથી લાંબા ઇકોનોમિક કોરિડોરનું નિર્માણ કરવા જઈ રહી છે. દેશની પશ્ચિમ સરહદે નિર્માણાધીન આ કોરિડોર 1224 કિલોમીટર લાંબો છે અને તેનો સૌથી મોટો હિસ્સો રાજસ્થાનમાંથી પસાર થાય છે. તે પંજાબના અમૃતસરને ગુજરાતના જામનગર સાથે જોડે છે.\n2025 સુધીમાં કાર્યરત થશે\nજામનગર-અમૃતસર હાઈ-વે દેશનો બીજો સિક્સ-લેન એક્સપ્રેસ વે હશે, જેની ઉપર ઇન્ટરચેન્જ અથવા સાઈટની નજીક હેલિપેડ બનાવવામાં આવશે. આ માટે નેશનલ હાઈ-વે ઓથોરીટીએ લગભગ 20 થી 25 સાઈટ્સ અંગે તપાસ શરૂ કરી દીધી છે. જેમાંથી મોટાભાગની રાજસ્થાનમાં છે. આ માટે જમીન સંપાદનનું કામ પૂર્ણ થઇ ગયું છે, NHAI મુખ્યમથક ખાતેથી પ્રસ્તાવ પાસ થતા જ તેનું નિર્માણ શરૂ કરવામાં આવશે.\nઆ કોરિડોર વર્ષ 2025 સુધીમાં કાર્યરત થઇ જશે તેવો અંદાજ છે. જેનો અંદાજિત ખર્ચ 26,730 કરોડ હોવાનું માનવામાં આવે છે. રાજસ્થાનમાં હાઈ-વેનું 25 ટકા કામ પૂર્ણ થઇ ચૂક્યું છે.\nએડવાન્સ ટ્રાફિક મેનેજમેન્ટ સિસ્ટમ લગાવાશે\nઆ હાઈ-વે ઉપર અકસ્માતોને રોકવા માટે એડવાન્સ ટ્રાફિક મેનેજમેન્ટ સિસ્ટમ લગાવવામાં આવી રહી છે. 1224 કિલોમીટરમાં6થી7હજાર સીસીટીવી કેમેરા લગાવવામાં આવી રહ્યા છે. વાહનની સ્પીડ 100 કિમી પ્રતિ કલાકથી વધી જાય તો તરત જ તે ગેન્ટ્રીને એલર્ટ કરશે.\nATMS આ રીતે કામ કરશે\n- વેરિયેબલ મેસેજ સાઇન (VMS) દર 10 કિમીએ એક ગેન્ટ્રી: મુશ્કેલ સ્થાન પર LED ડિસ્પ્લે, જે ઈમરજન્સીની અગાઉથી ચેતવણી આપશે\n-દર 10 કિમીએ વાહન અકસ્માત શોધવાની સિસ્ટમ: હાઈ-રિસ્ક સ્થળો, ઇન્ટરચેન્જ, ફ્લાયઓવર પર કેમેરા\n- દર 10 કિમીએ વ્હીકલ સ્પીડ ડિટેક્શન સિસ્ટમ: સ્પીડ ગેન્ટ્રી પર3LED પ્રદર્શિત થાય છે જેથી જો સ્પીડ 100 કિમીથી વધી જાય તો ડ્રાઈવરને ચેતવણી આપી શકાય.\n- દર 1 કિમીના અંતરે ઈમરજન્સી કોલ બોક્સ સિસ્ટમઃ એમ્બ્યુલન્સ, હાઈવે પેટ્રોલ અને અન્ય મદદ માટે કોલ કરતા જ થોડીવારમાં તે સ્થાન પર પહોંચી જશે.\n- દરેક 1 કિમીના અંતરે ટ્રાફિક મોનિટરિંગ કેમેરા સિસ્ટમ: 10 મીટરના પોલ પર, તેઓ વાહનની હિલચાલ પર નજર રાખશે.\n- કંટ્રોલ રૂમ અને ડેટા સેન્ટર: દર 100 કિમી પર એક વીડિયો વોલ. 24 કલાક લાઈવ મોનીટરીંગ રહેશે. રિયલ ટાઈમ મદદ કરી શકશે. આ ઉપરાંત પોલીસની મદદથી ઝડપી વાહનો માટે ઈ-ચલાન પણ જનરેટ કરવામાં આવશે.\nઆર્મીનો રિસ્પોન્સ ટાઈમ 48 કલાક ઘટશે\nઆ એક્સપ્રેસવે (expressway) સરહદની નજીક ભારતમાલા પ્રોજેક્ટના બે લેનને જોડશે. ઉપરાંત પશ્ચિમ સરહદ પરના મોટા સૈન્ય મથકોને જોડશે. ઓપરેશન પરાક્રમ જેવી પરિસ્થિતિમાં સેનાનો સરહદ સુધી પહોંચવાનો સમય 48 કલાક જેટલો ઘટશે. સેના ઓછા સમયમાં સરહદ પર પહોંચી શકશે.\nદર્દીઓ માટે એર લિફ્ટ કરવામાં આવશે\nઈમરજન્સી સમયે હેલિપેડનો ઉપયોગ કરવામાં આવશે. જરૂર પડશે તો સેના પણ તેનો ઉપયોગ કરી શકશે. ગંભીર સ્થિતિમાં દર્દીઓને એરલિફ્ટ પણ કરી શકાશે. આ સ્થળોએ ટ્રોમા સેન્ટર બનાવવામાં આવી રહ્યા છે, રાજસ્થાનમાં તેની સંખ્યા 16થી વધુ છે.\nપ્રથમ વખત ઇકોનોમિક કોરિડોર પર ભારે વાહનો વધુ દોડશે. તે પોરબંદર, મુન્દ્રા અને કંડલા બંદરોને જોડશે. જો પંજાબ, હરિયાણા, ગુજરાતને રોડ દ્વારા જોડવામાં આવશે તો જમ્મુ-કાશ્મીર, હિમાચલ પ્રદેશ, લદ્દાખના માલની સીધી નિકાસ થશે. અહીં ઉત્તર અને પશ્ચિમના રાજ્યોમાંથી માલની નિકાસ ઝડપી અને સસ્તી થશે. પ્રથમ વખત જામનગર, ભટિંડા, પચપાદરા રિફાઈનરી પણ તેની સાથે જોડાશે.


ભાવનગર/ જીતુ વાઘાણી બાદ હવે સંઘના આ નેતાનો પુત્ર કોપી કેસમાં ઝડપાયો – Morning News Focus\nભાવનગર/ જીતુ વાઘાણી બાદ હવે સંઘના આ નેતાનો પુત્ર કોપી કેસમાં ઝડપાયો\nમોર્નિંગ ન્યુઝ ફોક્સ નેટવર્ક : ચૂંટણી દરમ્યાન હરીફ પક્ષોને હંફાવવામાં માહેર બની ગયેલ ભાજપ અને રા.સ્વ.સંઘને યુનિવર્સિટીની પરીક્ષા દરમિયાન નેતાઓના સંતાનો તેમને નીચું જોવું પડે તેવી સ્થિતિમાં મૂકી દેતા હોય છે. જોકે થોડાક સમય અગાઉ ભાજપના પ્રદેશપ્રમુખ જીતુ વાઘાણીનો પુત્ર પરીક્ષામાં ચોરી કરતાં ઝડપાયો ત્યારે ભારે હોહા મચી ગઈ હતી. જેથી વાઘાણી ભારે શર્મસાર થયા હતા અને પુત્રની પરીક્ષાથી બાકાત રાખવાની જાહેરાત કરવી પડી હતી.\nત્યારે હવે એકવાર પુનઃ એ જ કોલેજમાંથી સંઘના વિભાગ સરકાર્યવાહનો પુત્ર પણ કોપીકેસમાં ઝડપાયો છે.મહારાજા કૃષ્ણકુમાર ભાવનગર યુનિવર્સિટીમાં પરીક્ષામાં એમ.કોમ. પાર્ટ-1ની પરીક્ષામાં સોમવારે તુષાર વ્યાસ નામનો વિદ્યાર્થી ઘરેથી લખીને લાવેલી ઉત્તરવહી સાથે ઝડપાતાં કેસ દાખલ કરવામાં આવ્યો હતો. તુષાર વ્યાસ રા.સ્વ.સંઘના વિભાગ સરકાર્યવાહ મહેશ વ્યાસનો પુત્ર હોવાથી ભીનું સંકેલવા માટે ભાજપ અને સંઘ પરિવારના અગ્રણીઓએ દિવસભર દોડધામ કરી હતી.\nપકડાયેલ તુષાર વ્યાસ વિઝિટિંગ ફેકલ્ટી તરીકે એમ.જે.કોમર્સ કોલેજમાં જ ફરજ બજાવતો હોવાનું જાણવા મળે છે. રેગ્યુલર પરીક્ષામાં તેણે સુપરવિઝન પણ કર્યું હતું. વિઝિટિંગ ફેકલ્ટી હોવાના કારણે સપ્લિમેન્ટ્રી મેળવીને ઘરેથી જ તેમાં જવાબો લખીને લાવ્યો હતો. આ સમગ્ર ઘટના દર્શાવે છે કે ભાવનગર યુનિવર્સિટીમાં કેટલી હદે લાલિયાવાડી અને લાગતાં-વળગતાંઓની મનમાની ચાલી રહી છે.\nTagsBhavaganar BJp Copy Case RSS\nસુરત/રાત્રિના સમયે બેકાબૂ ટ્રકે 10જેટલા બાઈક અને એક કારનો ખૂડદો બોલાવ્યો,જુઓ વિડીયો\nગુજરાતમાં દુષ્કાળના ડાકલા છતાં પાણી મુદ્દે જનતાનો અવાજ બનવાને બદલે કૉંગ્રેસની ભાજ્પ સાથે મિલીભગત


રિવર્સ સ્વિંગના કિંગથી રાજનીતિના માહિર ખેલાડી સુધી ઈમરાનની સફરNirmal Metro | Nirmal Metro the best newspaper in Gujarat Nirmal Metro daily Gujarati newspaper, Gujarati news IPO analysis, IPO analysis in gujarati, IPO analysis by dilip davda in gujarati, Ahmedabad leading newspaper nirmal metro visit.www.nirmalmetro.com\nHome / વિવિધ લેખ / રાજકીય / રિવર્સ સ્વિંગના કિંગથી રાજનીતિના માહિર ખેલાડી સુધી ઈમરાનની સફર\nરિવર્સ સ્વિંગના કિંગથી રાજનીતિના માહિર ખેલાડી સુધી ઈમરાનની સફર\nPosted on July 27, 2018 by nirmaladmin in રાજકીય, વિવિધ લેખ\nપાકિસ્તાનમાં વરસોથી ભુટ્ટો પરિવારની પાકિસ્તાન પીપલ્સ પાર્ટી (પીપીપી) અને નવાઝ શરીફ ખાનદાનની પાકિસ્તાન મુસ્લિમ લીગ (નવાઝ શરીફ) વચ્ચે જંગ રહ્યો છે. વારાફરતી આ બેમાંથી કોઈ એક પક્ષ સત્તામાં આવ્યા કરે છે પણ આ વખતે સ્થિતિ અલગ છે.ઈમરાન ખાને પાકિસ્તાનને ૧૯૯૨માં વર્લ્ડ કપ જીતાડેલો તેના કારણે પાકિસ્તાનમાં ઈમરાન હીરો બની ગયો. ઈમરાન તેનો લાભ લેવા માટે રાજકારણમાં કૂદી પડ્યો ને પાકિસ્તાન તહરીક-એ-ઈન્સાફ (પીટીઆઈ) નામની પાર્ટી બનાવી. જો કે પાકિસ્તાનના રાજકારણમાં વરસોથી જામી પડેલા ભુટ્ટો અને શરીફ જેવા પરિવારો સામે તેને ધારી સફળતા મળી નહીં. બાકીની બંને પાર્ટીના ભ્રષ્ટાચારના કારણે લોકો હવે તેમનાથી કંટાળ્યા છે તેથી પરિવર્તનના મૂડમાં છે તેવી આગાહીઓ થઈ હતી. આ વખતે પહેલી વાર ઈમરાનની પાર્ટી પાકિસ્તાન તહરીક-એ-ઈન્સાફ (પીટીઆઈ) ચૂંટણીમાં જીતી ને ઈમરાનનું પાકિસ્તાનના વડાપ્રધાન બનવાનું સપનું પચ્ચીસ વરસ પછી સાકાર થયું છે.આ ચૂંટણીમાં પાકિસ્તાનીઓએ બદલાવની આશામાં જયાં ઇમરાન પર વિશ્વાસ મૂકયો છે ત્યાં કટ્ટરપંથી ઇસ્લામી પાર્ટીઓનો ધડમૂળથી સફાયો બોલાયો છે. મુંબઇ હુમલાના માસ્ટરમાઇન્ડ આતંકી હાફિઝ સઇદના સમર્થનવાળી અલ્લાહ અકબર તહરીકના ચૂંટણીમાં પત્તા સાફ થઇ ગયા છે. હાફિઝની પાર્ટીને હજુ સુધી એક પણ સીટ મળી નથી.પાકિસ્તાનમાં પણ એક ઉદારવાદી જૂથ વસે છે. આ ઉદારવાદી જૂથની વચ્ચે છેલ્લાં કેટલાંક વર્ષોથી ઇમરાન ખાન એક અલગ નામથી પણ ઓળખાય છે. આ નામ ‘તાલિબાન ખાન’ છે. વાત એમ છે કે પાકિસ્તાનના કટ્ટરપંથી જૂથનું સમર્થન કરતા ઇમરાનને આ નવું નામ મળ્યું છે. ઇમરાનની આ પ્રકારની રાજનીતિ નવી નથી. ૨૦૧૩મા અમેરિકન ડ્રોન હુમલામાં તહરીક-એ-તાલિબાન (ટીટીપી)ના કમાન્ડર વલી-ઉર-રહમાન માર્યો ગયો હતો. એ સમયે ઇમરાને તેને ‘શાંતિ સમર્થક’ના ખિતાબથી નવાજ્યો હતો.ઇમરાનનો આ તાલિબાન પ્રેમ છેલ્લાં કેટલાંક વર્ષઓમાં એ કદર જાહેર રહ્યો છે કે ગાર્ઝિયનના રિપોર્ટના મતે ઉત્તર પશ્ચિમ પ્રાંત ખૈબર પખ્તુન્ખામાં તેમની પ્રાંતીય ગઠબંધન સરકારે ૨૦૧૭માં હક્કાની મદરસેને ૩૦ લાખ ડોલરની મદદ આપી. હક્કાની મદરસેને એક રીતે તાલિબાનનો બૈક બોન કહેવાય છે. પૂર્વ તાલિબાન ચીફ મુલ્લા ઉમર સહિત અન્ય નેતાઓએ આ જ શિક્ષણ પ્રાપ્ત કર્યું હતું. ઇમરાનને પાકિસ્તાની સેનાનો ફેવરિટ માનવામાં આવી રહ્યો છે. પાકિસ્તાનના રાજકારણમાં ખૂબ અંદર સુધી ઘસી ગયેલ મુલ્કની સેના કયારેય ભારતની સાથે સારા સંબંધોની હિમાયતી રહી નથી.એવામાં એ વાતની આશંકા છે કે ઇમરાનના હાથમાં જો સત્તા આવી તો પાકિસ્તાનમાં કટ્ટરપંથીઓને ઉભાર મળશે. આ કટ્ટરપંથી પાકિસ્તાનમાં બેસી ભારત વિરોધી ગતિવિધિઓને અંજામ આપે છે. એવામાં ઇમરાન ખાન મજબૂત થવાની આશંકા માત્ર ભારત માટે ખતરનાક દેખાય રહી છે. ઇમરાન ખાનથી ઉલટું નવાઝ શરીફ ભારતની સાથે વાર્તા કરવાના પક્ષમાં રહ્યાં છે. ભારતમાં નરેન્દ્ર મોદી સત્તામાં આવ્યા બાદ નવાઝ શરીફ એ નેતાઓમાં સામેલ હતા જે શપથ ગ્રહણ સમારંભમાં આવ્યા હતા.આ જ રીતે ૨૦૧૫ની સાલમાં મોદી પોતાની અફઘાનિસ્તાન યાત્રા દરમ્યાન અચાનક જ પાકિસ્તાન પહોંચી ગયા હતા. તેમણે નવાઝની સાથે એક એવી મુલાકાત કરી હતી જે પહેલેથી નક્કી નહોતી. ઇમરાન ખાને આ મુલાકાત પર ટિપ્પણી કરતાં ‘હિતોનો ટકરાવ’ ગણાવ્યો હતો. ત્યારે ઇમરાન ખાને એમ પણ કહ્યું હતું કે બંને દેશોની વચ્ચે સંબંધોમાં ગરમાવાનું સ્વાગત કરીએ છીએ. હવે જોવાનું એ રહેશે કે ઇમરાન ખાનની તાજપોશી થાય તો તમામ આશંકાઓની વચ્ચે આશા વ્યક્ત કરીએ કે ૨૦૧૫ની જેમ સંબંધોમાં ગરમાવો પસંદ આવે છે કે પછીપ\nરિવર્સ સ્વિંગના જનક મનાતા પાકિસ્તાની ઝડપી બોલર સરફરાજ નવાઝના ચેલા બનીને દુનિયામાં ‘રિવર્સ સ્વિંગ કિંગ’નો એવોર્ડ મેળવીને અને પાકિસ્તાની ક્રિકેટ ટીમને વર્લ્ડ ચેમ્પિયન બનાવી ઈમરાને પોતાના માતૃપક્ષના બુર્કી કબીલેનું નામ આગળ વધાર્યું હતું. પરંતુ પિતાના પક્ષ તરફથી જોવામાં આવે તો ઈમરાનમાં પૂર્વજોના ‘નિયાજી કબીલે’નું પણ લોહી છે. પાકિસ્તાનમાં એક નિયાજી ફેમસ થયા લેફ્ટિનેંટ જનરલ એએકે નિયાજી અથવા જનરલ નિયાજી, જેમને ટાઈગર નિયાજીના નામથી ઓળખાતા હતા. ૧૯૭૧માં ભારત વિરુદ્ધ મળેલી હારમાં જનરલ નિયાજીએ સરેન્ડર કર્યું અને ત્યારબાદ તેમના નામથી જનરલનું સમ્માન જતું રહ્યું છે. હાલ જીત તરફ આગળ વધી રહેલા પાકિસ્તાનના પીએમ બન્યા તો માત્ર નિયાજી કબીલે માટે ગૌરવની વાત જ નહીં હોય પરંતુ પૂર્વજોમાંથી કોઈ પહેલો છોકરો આ પદ પર પહોંચશે.ઈમરાનની કહાની પુરી રીતે ફિલ્મી છે. મોટો પરિવાર, સ્ટારડમ, કંટ્રોવર્સી અને પોલિટિક્સ, તેમાં બધાનો સમાવેશ થાય છે. હાલ પાકિસ્તાનમાં મત ગણતરી ચાલી રહી છે. ઈમરાનની પાર્ટી ૧૧૮ સીટો પર આગળ ચાલી રહી છે. બહુમતનો આંકડો ૧૩૭નો છે. તેમ છતાં પુરી આશા સેવવામાં આવી રહી છે કે અપક્ષોનો સાથ મેળવીને ઈમરાન પાકિસ્તાનના આગામી પીએમ બની જશે. તો જાણો રિવર્સ સ્વિંગના કિંગથી રાજનીતિના માહિર ખેલાડી સુધી ઈમરાનની સફર કેવી રહી છે..\n૧- ઈમરાન ખાન નિયાજીનો જન્મ ૫ ઓક્ટોબર ૧૯૫૨માં લાહોરમાં થયો હતો. શરૂઆતી અભ્યાસ લાહોરમાં થયો પરંતુ ત્યારબાદનો અભ્યાસ ઈંગ્લેન્ડમાં પુરો કર્યો હતો. ૧૯૭૫માં ઈમરાને ઓક્સફર્ડ યુનિવર્સિટીના કેબલ કોલેજમાંથી દર્શનશાસ્ત્ર, રાજનીતિ અને ઈકોનોમિક્સમાં ગ્રેજ્યુએશન પુરું કર્યું હતું.\n૨- ઈમરાનની માતા શૌકત ખાનમ બુર્કી પરિવારની હતી, જેમને પાકિસ્તાનને ઘણા મશહૂર ખેલાડી આપ્યા હતા. તેમાં જાવેદ બુકરી અને માજિદ ખાન જેવા નામનો સમાવેશ થાય છે. ઈમરાને આ પરંપરાને આગળ વધારી હતી. ૧૬ વર્ષની ઉંમરમાં તેનું પ્રોફેશનલ ક્રિકેટ કરિયર શરૂ થયું હતું. ૧૯૬૮માં ઈમરાને ફર્સ્ટ ક્લાસ ક્રિકેટમાં ડેબ્યૂ કર્યું હતું. ૧૯૭૧માં ઈગ્લેન્ડ વિરુદ્ધ ઈમરાનને ટેસ્ટ ડેબ્યૂ કરવાનો મોકો મળ્યો હતો, જ્યારે ૧૯૭૪માં આ દેશ વિરુદ્ધ તેમને વનડે ડેબ્યૂ કર્યું હતું.\n૩- ૧૯૮૨માં ઈમરાન ખાન પાકિસ્તાન ટીમનો કેપ્ટન બન્યો હતો. ઈમરાનના રિવર્સ સ્વિંગની ખ્યાતિ જગપ્રસિદ્ધ થઈ તો તેમની ઓળખાણ એક ઓલરાઉન્ડર તરીકે થઈ હતી. ૧૯૮૭માં તેમના નેતૃત્વમાં પાકિસ્તાનને વર્લ્ડકપ સેમીફાઈનલમાં હારનો સામનો કરવો પડ્યો હતો. ઈમરાને ત્યારે સંન્યાસ લેવાની જાહેરાત કરી, પરંતુ પાકિસ્તાનના તત્કાલિન રાષ્ટ્રપતિ જનરલ જિયા ઉલ હકના આગ્રહના કારણે ટીમમાં વાપસી કરી હતી.\n૪- ઈમરાનની વાપસી જોરદાર રહી હતી. ક્રિકેટ જગતમાં તેમના જીવનનો સર્વશ્રેષ્ટ સમય ૧૯૯૨માં આવ્યો હતો. તેમના નેતૃત્વમાં પાકિસ્તાને ૧૯૯૨માં ક્રિકેટ વર્લ્ડકપ જીત્યો હતો.\n૫- ૧૯૯૨માં ૨૫ માર્ચે ઈમરાને ઈગ્લેન્ડ વિરુદ્ધ પોતાની છેલ્લી વનડે રમી હતી. એટલે કે ઈગ્લેન્ડ વિરુદ્ધ શરૂ થયેલી કહાની ઈગ્લેન્ડ વિરુદ્ધ ખતમ થઈ હતી. ૧૯૯૨માં ઈમરાન ખાને ક્રિકેટ જગતમાંથી સંન્યાસ લેવાની જાહેરાત કરી હતી.\n૬- ક્રિકેટની દુનિયામાં સ્ટારડમ મેળવી ચૂકેલા આ શખ્સે હવે પોતાની પર્સનલ જિંદગી પર ધ્યાન આપવાનું શરૂ કર્યું હતું. ૧૯૯૫માં ઈમરાને બ્રિટિશ જર્નાલિસ્ટ જેમિમા ગોલ્ડસ્મિથની સાથે નિકાહ કર્યા હતા. આ સંબંધ ૯ વર્ષ સુધી ચાલ્યો અને ૨૦૦૪માં તલાક થયા હતા.\n૭- ૨૦૧૪માં ઈમરાન ખાને બીજા લગ્ન કર્યા. ટીવી એન્કર રેહમ ખાન ઈમરાનની બીજી બેગમ બની હતી. જો કે રેહમ ખાન ઘણી ચર્ચામાં છે. માત્ર ૧૦ મહિના સુધી ચાલેલા લગ્ન દરમિયાન ઈમરાન ખાન પર યૌન શોષણ સુધીના આરોપ લગાવ્યા હતા. રેહમે એક પુસ્તક લખ્યું છે, જેમાં ઈમરાનને લઈને તમામ ખુલાસા કર્યા હોવાનો દાવો કરવામાં આવ્યો છે.\n૮- ઈમરાન ખાને ફેબુઆરી ૨૦૧૮માં ત્રીજા લગ્ન કર્યા હતા. આ વખતે તેમને બુશરા માનિકા સાથે નિકાહ કર્યા હતા. બુશરા માનિકા ઈમરાનની ધાર્મિક ગુરુ માનવામાં આવે છે. બુશરાએ ઈમરાનને પહેલા જ કહ્યું હતું કે, તેમને વડાપ્રધાન બનવા માટે ત્રીજા લગ્ન કરવા જરૂરી છે. હવે લાગે છે કે ધાર્મિક ગુરુ બુશરાની ભવિષ્યવાણી ઈમરાનની પત્ની બન્યા બાદ સાચી સાબિત થવા જઈ રહી છે.\n૯- ઈમરાન ખાનની રાજનીતિ સફર ૧૯૯૬માં તહરીક-એ-ઈંસાફ નામની પાર્ટી બનાવ્યા પછી શરૂ થઈ હતી. ૧૯૯૭માં તે પોતાની પહેલી ચૂંટણી હારી ગયા હતા. ત્યારબાદ તેમને ૨૦૦૨માં ચૂંટણી લડી હતી. ત્યારે તેમની પાર્ટી તરફથી બસ તેમને જ જીત મળી હતી. નવેમ્બર ૨૦૦૭માં જ્યારે તત્કાલિન રાષ્ટ્રપતિ મુશરર્ફે આપતકાળની જાહેરાત કરી તો ઈમરાનને પણ જેલ જવું પડ્યું હતું. ઈમરાન ખાને ૨૦૦૮ની ચૂંટણીઓનો બહિષ્કાર કર્યો હતો.\n૧૦- ઈમરાન ખાને ૨૦૧૩માં ‘નયા પાકિસ્તાન’નો સૂત્રોચ્ચાર કર્યો હતો. ઈમરાને પાકિસ્તાનના તાકાતવર રાજનૈતિક પરિવારો શરીફ અને ભુટ્ટો પરિવાર વિરુદ્ધ આક્રમક પ્રચાર કર્યો હતો. પનામા લીકમાં નામ આવ્યા પછી ઈમરાનના નિશાને પર નવાઝ શરીફ અને તેમની પાર્ટી પીએમએલ નવાઝ રહી હતી. હવે જો ઈમરાન પીએમ બન્યા તો એક તરફથી આ શરીફ અને ભુટ્ટો પરિવાર પછી હવે નિયાજી પરિવારની રાજનીતિ ચાલું થશે.


Wuhan Corona Cases: ચીનના વુહાનમાં એક વર્ષ બાદ ફરીથી કોરોનાનો કેસ નોંધાતા ફફડાટ, સરકારે આપ્યો મોટો આદેશ – 365 Day News\nWuhan Corona Cases Update: સરકારે વુહાન શહેરમાં તમામ લોકોનો કોરોના ટેસ્ટ કરવાનો આદેશ આપ્યો છે. કોરોના ચીનના વુહાનમાંથી જ ફેલાયો હોવાનો અનેક લોકો દાવો કરી ચુક્યા છે.\nવુહાનઃ ચીનના વુહાન શહેરમાં એક વર્ષ બાદ ફરીથી કોરોનાનો કેસ નોંધાતા લોકોમાં ફફડાટ ફેલાયો છે. જેને લઈ તંત્ર દ્વારા મોટો આદેશ આપવામાં આવ્યો છે. સરકારે વુહાન શહેરમાં તમામ લોકોનો કોરોના ટેસ્ટ કરવાનો આદેશ આપ્યો છે. કોરોના ચીનના વુહાનમાંથી જ ફેલાયો હોવાનો અનેક લોકો દાવો કરી ચુક્યા છે.\nઅમેરિકાના પૂર્વ પ્રમુખ ડોનાલ્ડ ટ્રમ્પની રિપબ્લિકન પાર્ટીએ કોરોના વાયરસના ઉદ્ભવ બાબતે એક અહેવાલ રજૂ કર્યો હતો. એમાં દાવો કર્યો હતો કે કોરોના વાયરસ વુહાનના મીટ માર્કેટમાંથી ફેલાયો નથી, પરંતુ ચીનની વુહાન લેબમાંથી જ ફેલાયો છે. રિપબ્લિકન પાર્ટીની ફોરેન અફેર્સ કમિટીએ કોરોના વાયરસના ઉદ્ભવ બાબતે એક રીપોર્ટ જાહેર કર્યો હતો. રિપબ્લિન પાર્ટીના નેતા અને પૂર્વ પ્રમુખ ડોનાલ્ડ ટ્રમ્પ કોરોના વાયરસ બાબતે જે દાવો કરતા હતા એ જ દાવાનું સમર્થન રીપોર્ટમાં થયું હતું. રીપોર્ટ પ્રમાણે કોરોના વાયરસ વુહાનની લેબમાંથી જ ફેલાયો હતો અને દુનિયાને તો છેક ડિસેમ્બર-૨૦૧૯માં તેની જાણ થઈ હતી, પરંતુ ખરેખર તો એ વાયરસ જૂન-જુલાઈમાં જ ફેલાઈ ચૂક્યો હતો.\nચીને એવો દાવો કર્યો હતો કે વુહાનની મીટ માર્કેટમાંથી વાયરસનો ચેપ લાગ્યો હતો. પહેલો કેસ વુહાનની મીટ માર્કેટમાં નોંધાયો હતો એવું ચીનની સરકાર વારંવાર કહે છે, પરંતુ ડોનાલ્ડ ટ્રમ્પ પ્રમુખ હતા ત્યારે તેમણે ચીનની લેબમાંથી વાયરસ ફેલાયો હોવાનો દાવો કર્યો હતો. રિપબ્લિકન પાર્ટીના નેતાઓએ કહ્યું હતું કે વુહાન ઈન્સ્ટિટયૂટ ઓફ વાયરોલોજીમાં કોરોના વાયરસ ઉપર ખાસ પ્રયોગો કરાયા હતા. તેને ખતરનાક બનાવવા માટે મહિનાઓ સુધી સંશોધનો થયા હતા.\nTagged 365days, Corona Update, covid-19, World Corona Update, wuhan corona cases update\n955 Total Views લદ્દાખમાં ચીન સાથે સરહદ મામલે ભારે તણાવ વચ્ચે વડાપ્રધાન નરેન્દ્ર મોદીએ રશિયાના રાષ્ટ્રપતિ વ્લાદીમિર પુતિન સાથે ફોન પર ચર્ચા કરી હતી. જેમાં પુતિને ભારતને લઈને સકારાત્મક લવણ અપનાવ્યું હતું. રશિયાએ ભારતને ચીન સાથેની તણાવગ્રસ્ત સ્થિતિને ધ્યાનમાં રાખી ટૂંક સમયમાં જ 33 ઘાતક યુદ્ધ વિમાનો આપવાની તૈયારી દાખવી છે. ભારતના રક્ષામંત્રાલયે વર્તમાન સ્થિતિને ધ્યાનમાં […]\n508 Total Views ચીનનાં હુબેઈ પ્રાંતમાં સતત થઈ રહેલા વરસાદનાં કારણે હવે પુરની સ્થિતિ પેદા થઈ ગઈ છે. આની પાછળ વરસાદ ઉપરાંત થ્રી ગૉર્જેસ ડેમથી પાણી છોડવામાં આવવાને પણ એક મોટું કારણ છે. આના કારણે અનેક વિસ્તારોમાં એલર્ટ જાહેર કરવામાં આવી ચુક્યુ છે અને હુબેઈનાં વુહાનમાં દરેક જગ્યાએ પાણી-પાણી થઈ ગયું છે. આ દરમિયાન ચીનની કૉમ્યુનિસ્ટ […]\n679 Total Views ભારત અને અમેરિકા (India And America)ની વચ્ચે ચાલી રહેલી 2+2 વાર્તા માટે ભારત આવેલા અમેરિકન વિદેશ મંત્રી માઇક પોમ્પિયો (Mike Pompeo)એ રક્ષા મંત્રી રાજનાથ સિંહ (Rajnath Singh), વિદેશ મંત્રી એસ. જયશંકર (S. Jaishankar) સાથે મુલાકાત કર્યા બાદ કહ્યું કે, અમેરિકા ભારત તરફથી પોતાની અખંડતા માટે કરવામાં આવેલા પગલાંઓમાં તેની સાથે ઉભું છે. માઇક […]


kareena kapoor: કરીના કપૂરે ખાસ મિત્રો માટે ઘરે યોજી ડિનર પાર્ટી, ખવડાવી સ્પેશિયલ વાનગી - dinner party at kareena kapoor's home inside pictures goes viral | I am Gujarat\ndinner party at kareena kapoor's home inside pictures goes viral\nકરીના કપૂરે ખાસ મિત્રો માટે ઘરે યોજી ડિનર પાર્ટી, ખવડાવી સ્પેશિયલ વાનગી\nMitalben Gadhiya | I am Gujarat | Updated: Sep 28, 2021, 12:24 PM\nકરીના કપૂરના ઘરે સોમવારે ડિનર પાર્ટી થઈ હતી. કરિશ્મા કપૂર, મનિષ મલ્હોત્રા, કરણ જોહર, અમૃતા અરોરા તેના મહેમાન બન્યા હતા.\nખાસ મિત્રો માટે કરીના કપૂરે સોમવારે રાતે પોતાના ઘરે યોજી હતી ડિનર પાર્ટી\nકરીના કપૂરની ડિનર પાર્ટીમાં બહેન કરિશ્મા કપૂર તેમજ કરણ જોહર પણ જોડાયો\nકરીના કપૂરના ઘરે શું જમવાનું હતું, તેની ઝલક કરિશ્મા કપૂરે ફેન્સને દેખાડી\nબોલિવુડ એક્ટ્રેસ કરીના કપૂર ઘણીવાર BFF સાથે વીકએન્ડ પર પાર્ટી કરતી જોવા મળે છે. જો કે, આ વખતે તેણે અઠવાડિયાની શરૂઆત પાર્ટીથી કરી હતી. એક્ટ્રેસના ઘરે સોમવારે રાતે ડિનર પાર્ટી યોજાઈ હતી. જેમાં તેની બહેન કરિશ્મા કપૂર, તેમજ BFF કરણ જોહર, મનિષ મલ્હોત્રા અને અમૃતા અરોરાએ હાજરી આપી હતી. આ સિવાય બોલિવુડ સેલિબ્રિટી ડિઝાઈનર સંજય મિશ્રા પણ ગેંગ સાથે જોડાયા હતા.\nમનિષ મલ્હોત્રાએ સોશિયલ મીડિયા પર ડિનર પાર્ટીની ઝલક દેખાડતી કેટલીક તસવીરો શેર કરી છે. જેમાં કરીના કપૂર વ્હાઈટ ટોપ અને ડેનિમમાં સુંદર લાગી રહી છે જ્યારે કરિશ્મા, મનિષ મલ્હોત્રા અને કરણ જોહરે બ્લેક આઉટફિટમાં જોવા મળી રહ્યા છે. આ સાથે ડિઝાઈનરે લખ્યું છે 'આજની રાત સાચેમાં બ્લૂ સેલ્ફી ટાઈમ છે'.\nરાજ કુંંદ્રાને જામીન મળ્યા બાદ કેટલાક મોટા નિર્ણયો લેવા જઈ રહી છે શિલ્પા શેટ્ટી?\nમનિષ મલ્હોત્રાએ ઈન્સ્ટાગ્રામ સ્ટોરીમાં કરીના કપૂર સાથેની સેલ્ફી શેર કરી છે અને તેની સાથે તેણે એક્ટ્રેસને 'સુંદર' કહી છે. આ સિવાય કરિશ્મા કપૂર સાથેની પણ સેલ્ફી શેર કરી છે.\nકરીશ્મા કપૂરે ઈન્સ્ટાગ્રામ હેન્ડલ પર કરીના કપૂર, મનિષ મલ્હોત્રા, સંજય મિશ્રા, કરણ જોહર અને અમૃતા અરોરા સાથેની સેલ્ફી શેર કરી છે. જેમાં તેણે લખ્યું છે 'સાંજ આવી હોવી જોઈએ'.\nમુંબઈ એરપોર્ટ પર સલમાન ખાનથી થઈ એક ભૂલ, લોકોએ તરત જ પકડી પાડી\nકરિશ્મા કપૂરે ઈન્સ્ટાગ્રામ સ્ટોરીમાં પાર્ટીમાં રાખવામાં આવેલી સ્પેશિયલ ડિશની (દાલ ગોશ્ત અને કડક પાવ) તસવીર પણ શેર કરી છે. આ સિવાય પોતાનો બૂમરેંગ વીડિયો પણ મૂક્યો છે, જેમાં કરીના કપૂરના સુંદર ઘરની ઝલક જોવા મળી રહી છે.\nકરીના કપૂરે ઈન્સ્ટાગ્રામ સ્ટોરીમાં મનિષ મલ્હોત્રાએ પોતાની સાથે શેર કરેલી તસવીરને રિ-શેર કરી છે. જેમાં તે મનિષને હગ કરતી જોવા મળી રહી છે અને તસવીરની સાથે તેણે લખ્યું છે 'હંમેશા મારો મનિષ'. સાથે તેણે રેડ હાર્ટ ઈમોજી પણ મૂક્યું છે.\nજણાવી દઈએ કે, કરીના કપૂર હાલમાં જ માલદીવ્સમાં પરિવાર સાથે પોતાનો બર્થ ડે સેલિબ્રેટ કરીને મુંબઈ પરત ફરી છે. સૈફ અલી ખાન, તૈમૂર અને જેહ સાથે તે માલદીવ્સ ગઈ હતી.\nRead Next Story‘બાળકોને સંભાળવા વધારે મુશ્કેલ છે કે પત્નીને?’, શાહિદ કપૂરે ફેનને આપ્યો મજાનો જવાબ\nmanish malhotra karishma kapoor and kareena kapoor karishma kapoor kareena kapoor dinner party at kareena kapoor's house\nWeb Title : dinner party at kareena kapoor's home inside pictures goes viral


1. પ્રવાહીના પ્રકારો વિશે કોમ્પ્રેસ્ડ હવાના ઉપયોગ માટે પ્રવાહીનો ઉપયોગ, પ્રસંગના અન્ય પ્રવાહીઓના ઉપયોગની કંપની દ્વારા પુષ્ટિ થવી જોઈએ. 2. કન્ડેન્સ્ટેટ જળની સ્થિતિ કન્ડેન્સ્ડ વોટર સાથે સંકુચિત હવા વાયુયુક્ત ઘટકોના ખામીનું કારણ હશે. ફિલ્ટર પહેલાં, એક ...\n1. સિલિન્ડરના ઉપયોગ માટે હવાની ગુણવત્તાની આવશ્યકતાઓ: શુધ્ધ અને શુષ્ક કોમ્પ્રેસ્ડ એરનો ઉપયોગ કરવો જોઈએ. હવામાં કાર્બનિક દ્રાવક કૃત્રિમ તેલ, મીઠું, ક્ષયગ્રહ ગેસ વગેરે ન હોવા જોઈએ, જેથી સિલિન્ડર, વાલ્વ ખરાબ ક્રિયાને અટકાવી શકાય. સ્થાપન પહેલાં, કનેક્શન પાઇપ સંપૂર્ણપણે ફૂંકાય અને ધોવા જોઈએ ...\nકિંગદાઓ સિલિન્ડે Industrialદ્યોગિક સાધન કું. લિમિટેડ વર્ષોથી YSC બ્રાન્ડ industrialદ્યોગિક ઓટોમેશન પ્રોજેક્ટના સંશોધન, વિકાસ, ઉત્પાદન અને વેચાણ માટે સમર્પિત છે. વર્ષોથી અમારી કંપની દ્વારા સતત સંઘર્ષો સાથે, વાયએસસી ઉત્પાદનો વિશ્વભરમાં વેચાયા છે. તેના બાકી ક્વો સાથે ...


કુલગામમાં બે પાકિસ્તાની સહિત ચાર આતંકીઓ ઠાર - Western Times News\nકુલગામમાં બે પાકિસ્તાની સહિત ચાર આતંકીઓ ઠાર\nશ્રીનગર, જમ્મુ-કાશ્મીરમાં આતંકવાદીઓનો સફાયો ચાલું જ છે. જમ્મુ-કાશ્મીર પોલીસે જણાવ્યું કે, સેના સાથે પોલીસે કુપવાડા અને કુલગામ જિલ્લામાં ચાલી રહેલા બે આતંકવાદી વિરોધી અભિયાનોમાં અત્યાર સુધીમાં બે પાકિસ્તાની આતંકવાદીઓ સહિત ૪ આતંકવાદીઓને ઠાર કર્યા છે. પોલીસે જણાવ્યું કે, પોલીસ અને સેનાએ સંયુક્ત રૂપે ઓપરેશન હાથ ધર્યું છે.\nકુલગામ અને કુપવાડામાં પોલીસએ સેના સાથે એક સંયુક્ત આતંકવાદ વિરોધી અભિયાન હાથ ધર્યું છે. આ દરમિયાન છેલ્લા ૧૮ કલાકમાં ૩ એનકાઉન્ટર થયા છે જેમાં ૭ આતંકવાદી માર્યા ગયા છે. કુલ મળીને છેલ્લા ૨૦ દિવસોમાં ૨૩ આતંકવાદીઓ માર્યા ગયા છે. કુપવાડા એન્કાઉન્ટરમાં ૪ આતંકવાદી માર્યા ગયા છે જ્યારે બાકી સ્થળો પર પણ આતંકવાદીઓની ધરપકડ ચાલું છે.\nરવિવારે થયેલા એનકાઉન્ટરમાં સુરક્ષાદળોએ ૪ આતંકવાદીઓને ઠાર કર્યા હતા. મળતી માહિતી પ્રમાણે બે આતંકવાદીઓ કુપવાડા અને કુલગામમાં માર્યા ગયા છે. જમ્મુ-કાશ્મીર પોલીસે જણાવ્યું કે, એનકાઉન્ટરમાં માર્યો ગયેલો એક આતંકવાદી લશ્કર-એ-તૈયબાનો મેમ્બર હતો. તે પાકિસ્તાનનો રહેવાસી હતો.\nપોલીસ મહાનિરિક્ષક વિજય કુમારના જણાવ્યા પ્રમાણે માર્યા ગયેલા આતંકવાદીઓમાં એકની ઓળખ પાકિસ્તાની નાગરિકના રૂપમાં થઈ છે. જે પ્રતિબંધિત આતંકવાદી સંગઠન લશ્કર-એ-તૈયબા સાથે જાેડાયેલો હતો.\nઆ અગાઉ સુરક્ષા દળોએ જમ્મુ-કાશ્મીરના કુલગામમાં એન્કાઉન્ટર દરમિયાન જમ્મુના સ્કૂલની એક શિક્ષિકા રજની બાલાની હત્યા કરનારા બે આતંકવાદીઓને ઠાર કર્યા હતા.\nબીજી તરફ બેંક મેનેજરની હત્યામાં સામેલ આતંકવાદીને પણ સુરક્ષાદળોએ શોપિયામાં ઠાર કર્યો હતો. ઘાટીમાં થઈ રહેલા સતત ટાર્ગેટ કિલિંગ બાદ સુરક્ષાદળોએ આતંકવાદીઓ વિરુદ્ધ ઓપરેશન ઓલઆઉટ શરૂ કરવામાં આવ્યું છે જેના હેઠળ સતત આતંકવાદીઓનો ખાતમો કરવામાં આવી રહ્યો છે.ss2kp\nPrevious હિમાચલમાં ટ્રીંબલ ટ્રેલ રોપવે અટકતાં ૧૩ ફસાયા\nNext જૂનના ૨૦ દિવસમાં ભારતે છ ગણો કોલસો આયાત કર્યો


મુંબઈ એરપોર્ટ પર પહોંચેલી દીપિકાને ઓળખ માટે ચહેરા પરથી હટાવવુ પડ્યુ માસ્ક, વીડિયો વાયરલ | Deepika Padukone remove mask at mumbai airport, complies with security officer. - Gujarati Oneindia\n| Published: Saturday, August 7, 2021, 14:10 [IST]\nમુંબઈઃ બૉલિવુડ અભિનેત્રી દીપિકા પાદુકોણ શનિવારે સવારે મુંબઈ એરપોર્ટથી પોતાના હોમટાઉન માટે રવાના થઈ. દીપિકા જ્યારે મુંબઈ એરપોર્ટના પ્રાઈવેટ ટર્મિનલ પર પહોંચી ત્યારે ત્યાં અટકીને તેણે પાપારાઝીને ફોટા પણ આપ્યા. આ દરમિયાન ટર્મિનલ બિલ્ડિંગમાં પ્રવેશ કરીને પહેલા સુરક્ષા અધિકારીઓએ તેને માસ્ક હટાવવા કહ્યુ તો તેણે માસ્ક હટાવીને ચહેરો બતાવ્યો ત્યારબાદ તેની એન્ટ્રી થઈ.\nએન્ટ્રી પહેલા દીપિકા પાદુકોણને તેની ઓળખ માટે પુષ્ટિ કરવા માટે સીઆઈએસએફના અધિકારીએ પોતાનુ માસ્ક નીચે કરવા માટે કહ્યુ. આના પર દીપિકાએ પોતાનુ માસ્ક હટાવીને ચહેરો બતાવ્યો અને એન્ટ્રી લીધી. દીપિકાનો આ વીડિયો સોશિયલ મીડિયા પર વાયરલ ભાયાણીએ શેર કર્યો છે. જે સોશિયલ મીડિયા પર વાયરલ થઈ રહ્યો છે. લોકો દીપિકાના વ્યવહાર માટે તેની પ્રશંસા કરી રહ્યા છે.\nકેઝ્યુઅલ લુકમાં દેખાઈ દીપિકા\nએરપોર્ટ પર દીપિકા કેઝ્યુઅલ લુકમાં જોવા મળી. તેણે ન્યૂડ શેડ લૉન્ગ જેકેટ સાથે ઑફ-વ્હાઈટ પેન્ટ-શર્ટ પહેર્યુ હતુ. આના પર તેણે વ્હાઈટ સ્નીકર્સ પહેર્યુ હતુ. એરપોર્ટ પર માસ્ક કાઢવાનો આવો જ મામલો ગયા અઠવાડિયે કિયારા અડવાણી સાથે થયો હતો. કિયારા અડવાણીએ એરપોર્ટ પર માસ્ક પહેરીને પહોંચીતો ચેકિંગ દરમિયાન સીઆઈએસએફ ઑફિસરે તેને માસ્ક હટાવવા માટે કહ્યુ જેથી તેની ઓળખ કન્ફર્મ થઈ શકે. ત્યારબાદ તેણે ચહેરા પરથી માસ્ક હટાવીને પોતાની ઓળખ કન્ફર્ન કરાવી.\nઘણી મોટી ફિલ્મો છે દીપિકા પાસે\nદીપિકા પાદુકોણને છેલ્લી વાર મોટા પડદે 2020ની શરૂઆતમાં ફિલ્મ છપાકમાં જોવામાં આવી હતી. જો કે હાલમાં તેની ઘણી મોટી ફિલ્મો પાઈપલાઈનમાં છે. શાહરુખ ખાન સાથે ફિલ્મ પઠાનમાં તે કામ કરી રહી છે. પતિ રણબીર સાથે તેની ફિલ્મ 83 આવવાની છે કે જે કપિલ દેવની બાયોપિક છે. આમાં તે કપિલ દેવની પત્નીની ભૂમિકા નિભાવતી જોવા મળશે. ફિલ્મમાં રણવીર સિંહ કપિલ દેવની ભૂમિકામાં છે. ઋતિક રોશન સાથે ફાઈટર નામની ફિલ્મ દીપિકા કરી રહી છે.\nરિલીઝ થતા જ દીપિકા પાદુકોણની 'ગહરાઈયાં'ને લાગ્યો મોટો ઝટકો, ફૂલ મૂવી ફ્રી ડાઉનલોડ માટે ઑનલાઈન લીક\ndeepika padukone airport mumbai bollywood દીપિકા પાદુકોણ એરપોર્ટ મુંબઈ બૉલિવુડ\nDeepika Padukone remove mask at mumbai airport, complies with security officer.\nStory first published: Saturday, August 7, 2021, 14:10 [IST]


Posted on 5:36 pm April 28, 2022 Author Niraj PatelComments Off on રાશિફળ 29 એપ્રિલ :4રાશિના જાતકોનું ભાગ્ય આજના શુક્રવારના દિવસે ચમકી ઉઠશે, ગ્રહોની બદલાતી દશા કરશે જીવનમાં અસર\n1. મેષ – અ, લ ,ઈ (Aries): સામાજિક ક્ષેત્રે કામ કરતા લોકો માટે આજનો દિવસ સારો રહેશે. તેમના દ્વારા કરવામાં આવેલ કાર્યની પ્રશંસા થશે. તેમને અન્ય કેટલાક નવા કાર્યો પણ સોંપવામાં આવી શકે છે. નોકરીયાત લોકો કાર્યસ્થળ પર બોજ વધવાથી પરેશાન થશે. તમારા સાસરિયા પક્ષના કોઈ વ્યક્તિ સાથે તમારો વિવાદ થઈ શકે છે, જેના કારણે તમારા જીવનસાથી પણ તમારાથી નારાજ થઈ શકે છે. તમને આવકના નવા સ્ત્રોત મળશે, પરંતુ તમારે વાહન ચલાવતી વખતે સાવધાની રાખવી પડશે નહીં તો અકસ્માત થવાનો ભય છે.\n2.વૃષભ – બ, વ, ઉ (Taurus): આજનો દિવસ તમારા માટે સામાન્ય રહેશે. કાર્યસ્થળ પર તમે તમારી વાણીથી લોકોને તમારી તરફ આકર્ષિત કરી શકશો, જેના કારણે તમારું કામ પણ સરળતાથી થઈ જશે. સાંજે, તમે તમારા જીવનસાથીને રાત્રિભોજન માટે લઈ શકો છો, જેમાં તમારે તમારા જીવનસાથી સાથે કોઈપણ વિવાદમાં પડવાનું ટાળવું પડશે. પરિવારના કોઈપણ સભ્યના લગ્નમાં આવતી સમસ્યાઓનો અંત આવશે અને પરિવારના તમામ સભ્યો ખુશ રહેશે. ભૂતકાળમાં તમે કરેલી કોઈપણ ભૂલ માટે તમારે માફી પણ માંગવી પડી શકે છે.\n3. મિથુન – ક, છ, ઘ (Gemini): આજનો દિવસ તમારા માટે સકારાત્મક પરિણામ લાવશે. જો તમને ક્યાંક ફરવાનો કે પ્રવાસ પર જવાનો મોકો મળે તો તેમાં તમારા માતા-પિતાના આશીર્વાદ અવશ્ય લો. તમે તમારા કેટલાક જૂના ઝઘડાઓથી મુક્ત થશો, જેના કારણે તમે રાહતનો શ્વાસ લેશો. આજે કાર્યસ્થળ પર વાતાવરણ તમારા અનુરૂપ રહેશે, જેના કારણે તમને તમારું કામ કરવાનું મન થશે. વિદ્યાર્થીઓએ તેમનું ધ્યાન અભ્યાસ તરફ વાળવું પડશે, તો જ તેઓ સફળતા પ્રાપ્ત કરી શકશે. તમને પરિવારમાં માન-સન્માન મળતું જણાય છે.\n4. કર્ક – ડ, હ (Cancer): આજનો દિવસ તમારા માટે ખર્ચોથી ભરેલો રહેશે. તમારે અતિશય ખર્ચ કરવાથી બચવું પડશે, નહીં તો તમે તમારા સંચિત પૈસા પણ ખર્ચ કરશો અને પછીથી મુશ્કેલીનો સામનો કરવો પડી શકે છે. ઓફિસમાં તમને કોઈ સારી માહિતી સાંભળવા મળશે. તમારે પારિવારિક બાબતોમાં વધુ દખલ ન કરવી જોઈએ, નહીં તો તે તમારા માથામાં આવી શકે છે. ડીલ ફાઇનલ થવાને કારણે બિઝનેસ કરતા લોકોને ઇચ્છિત લાભ મળશે. લવ લાઈફ જીવતા લોકો પોતાના પાર્ટનરને પ્રપોઝ કરી શકે છે અને પરિવારના સભ્યો સાથે પણ પરિચય કરાવી શકે છે.\n5. સિંહ – મ, ટ (Leo): આજનો દિવસ તમારા માટે ખૂબ જ ફળદાયી રહેશે. થોડી પરેશાનીઓ પછી પણ તમને ઇચ્છિત લાભ મળશે અને તમારી આર્થિક સ્થિતિ મજબૂત રહેશે પરંતુ વિદ્યાર્થીઓને શાળા અને કોલેજમાં કેટલીક સમસ્યાઓનો સામનો કરવો પડશે જે તેમને તેમના પિતા સાથે શેર કરવી પડશે. જો તેણે આવું ન કર્યું, તો તે મુશ્કેલીમાં મુકાઈ જશે. જો આજે પિતા કોઈ પણ કામ કરવાની ના પાડે છે, તો ક્યારેક વડીલોની આજ્ઞા માનવી વધુ સારી છે, તેથી ચોક્કસપણે તેમની વાત માનો. આજે તમારા મનમાં ચાલી રહેલી કેટલીક સમસ્યાઓથી તમે ચિંતિત રહેશો.\n6. કન્યા – પ, ઠ, ણ (Virgo): આજનો દિવસ તમારી આવક વધારવાનો રહેશે. વેપાર કરતા લોકોને ઘણો ફાયદો થશે. તેના વ્યવસાયમાં કોઈપણ મોટો સોદો અંતિમ રહેશે અને તેમાં તેને ઈચ્છિત લાભ મળશે. તમારે તમારા જીવનસાથીથી કંઈપણ છુપાવવાની જરૂર નથી, નહીં તો તે તમારાથી ગુસ્સે થઈ શકે છે. ઓફિસમાં કોઈ તમારી પ્રતિષ્ઠાને ઠેસ પહોંચાડી શકે છે, તેથી તમારે સાવચેત રહેવું પડશે. જો તમે તમારા બાળકોને વિદેશથી શિક્ષણ મેળવવા મોકલવા માંગો છો તો તેમના માટે પણ દિવસ સારો રહેશે.\n7. તુલા – ર, ત (Libra): આજનો દિવસ તમારા માટે મધ્યમ ફળદાયી રહેશે. તમારે તમારા બિનજરૂરી વધતા ખર્ચાઓ પર અંકુશ રાખવા માટે તમારા શ્રેષ્ઠ પ્રયાસો કરવા પડશે, અન્યથા તમારે પછીથી મુશ્કેલીનો સામનો કરવો પડી શકે છે. આજે, ઘરેલું જીવન જીવતા લોકોને તેમના જીવનસાથી સાથે કેટલીક સમસ્યાઓ હોઈ શકે છે, તેથી તેઓએ અગાઉથી વાતચીત દ્વારા તેને સમાપ્ત કરવાનો પ્રયાસ કરવો પડશે. વિદ્યાર્થીઓ અભ્યાસમાં ઘણો રસ લેશે અને તેઓ કોઈપણ નવી સ્પર્ધામાં પણ ભાગ લઈ શકશે. કાર્યસ્થળ પર મળતા લાભને કારણે તે ખુશ રહેશે.\n8. વૃશ્ચિક – ન, ય (Scorpio): આજનો દિવસ તમારા માટે મુશ્કેલ રહેશે. તમે આધ્યાત્મિક કાર્ય તરફ ઝુકાવ અનુભવશો અને તમે કોઈ ધાર્મિક સ્થાન પર જવાની યોજના પણ બનાવી શકો છો, પરંતુ તમારા મનમાં ચાલી રહેલી મૂંઝવણને કારણે તમે પરેશાન રહેશો. વ્યવસાયમાં કોઈ નિર્ણય લેવામાં અસમર્થ રહેશો, પરંતુ નોકરી સાથે જોડાયેલા લોકો માટે વધુ સારી તક આવી શકે છે, તેથી તેમને જૂના છોડીને બીજામાં જવાનું સારું રહેશે. તમારા અટકેલા પૈસા મળવાથી, તમે તમારા ખર્ચાઓ સરળતાથી પૂરા કરી શકશો. તમારો માનસિક તણાવ થોડો ઓછો થશે.\n9.ધન – ભ, ધ, ફ, ઢ (Sagittarius): આજે વિવાહિત જીવન ખુશહાલ રહેશે. તમે તમારા કોઈ જૂના મિત્રને મળશો, જેની સાથે મળીને તમારી કેટલીક જૂની યાદો તાજી થશે. કાર્યક્ષેત્રમાં તમને કોઈ સ્ત્રી મિત્ર તરફથી સરપ્રાઈઝ મળી શકે છે, જે તમારા માટે ફાયદાકારક રહેશે, પરંતુ પરિવારમાં વિવાદ હોવા છતાં તમારે કડવાશથી બચવું પડશે અને વરિષ્ઠની મદદથી તેને ઉકેલવાનો પૂરો પ્રયાસ કરવો પડશે. સભ્યો તમને માથાનો દુખાવો, થાક, શરીરમાં દુખાવો વગેરે જેવી સમસ્યાઓ થઈ શકે છે, તેથી તમારા સ્વાસ્થ્ય પ્રત્યે સચેત રહો. તમે માતાને માતૃપક્ષના લોકો સાથે સમાધાન માટે લઈ જઈ શકો છો.\n10. મકર – જ, ખ (Capricorn): આજનો દિવસ તમારા માટે આર્થિક રીતે સારો રહેવાનો છે. તમે તમારા જીવનસાથીની પ્રગતિ જોઈને ખુશ થશો, તમે તેમને ફરવા અથવા ડિનર ડેટ પર પણ લઈ જઈ શકો છો, પરંતુ વ્યવસાય કરતા લોકોને પણ કેટલીક સમસ્યાઓનો સામનો કરવો પડશે, જે લોકો સામાજિક ક્ષેત્રે કામ કરી રહ્યા છે, તેઓને આ સમસ્યાનો સામનો કરવો પડશે. સાવચેત રહો કારણ કે દુશ્મનો તેની છબી ખરાબ કરવાનો પ્રયાસ કરશે. તમારે તમારા પૈસાનું રોકાણ કાળજીપૂર્વક કરવું પડશે. જો તમે કોઈની સલાહમાં આવીને પૈસાનું રોકાણ કરો છો, તો તે તમારા માટે પરેશાનીપૂર્ણ રહેશે. તમારા કેટલાક જૂના વિવાદો ઉકેલાઈ શકે છે, જેના વિશે તમે ઘણા સમયથી પરેશાન હતા.\n11. કુંભ – ગ, શ, સ (Aquarius): આજનો દિવસ તમારા માટે મધ્યમ ફળદાયી રહેશે. તમારે તમારી આસપાસના લોકો સાથે સૌહાર્દપૂર્ણ સંબંધો જાળવવા પડશે અને વ્યવસાયમાં પણ તમારા દુશ્મનો તમને દગો કરવાનો પ્રયાસ કરી શકે છે, જેનાથી તમારે સાવચેત રહેવું પડશે. જો લાંબા સમયથી કોઈ પારિવારિક સમસ્યા તમને પરેશાન કરી રહી હતી, તો આજે તમે તેનાથી છુટકારો મેળવતા જણાય છે, પરંતુ વિદ્યાર્થીઓએ આજે નબળા વિષયો પર સખત મહેનત કરવી પડશે, તો જ તેઓ પરીક્ષામાં સફળતા પ્રાપ્ત કરી શકશે. તમારા મનની કોઈ ઈચ્છાઓ પૂર્ણ થવાથી તમે ખુશ રહેશો.\n12. મીન – દ, ચ, જ, થ (Pisces): આજનો દિવસ તમારા પરિવારના સભ્યોના સંબંધોમાં મજબૂતી લાવશે. તમે તમારા જીવનસાથી સાથે ક્યાંક ફરવા જવાની યોજના બનાવશો. લવ લાઈફ જીવતા લોકો પોતાના પાર્ટનરને પ્રપોઝ પણ કરી શકે છે. કેટલાક લાંબા સમયથી અટકેલા કામ પૂરા થવાથી તમે ખુશ રહેશો. પરિવારમાં પણ ઉત્સાહ જેવું વાતાવરણ રહેશે અને પરિવારના સભ્યો આવતા-જતા રહેશે, પરંતુ જો તમને બીજાને મદદ કરવાનો મોકો મળે તો અવશ્ય કરો, જે લોકો નવો ધંધો કરવાની યોજના બનાવી રહ્યા છે, તેમની મનોકામના પણ આજે પૂર્ણ થશે. પરંતુ તમારે કોઈના પર આંધળો વિશ્વાસ કરવાનું ટાળવું જોઈએ, નહીં તો તે તમારો વિશ્વાસ તોડી શકે છે.


કરિશ્મા શર્માએ ફરી એકવાર બિકીનીમાં ફોટો શેર કરી, એકલામાં જુઓ | Karishma Sharma once again shared Bikini pics, watch alone - Gujarati Oneindia\n5 min ago ભારત બંધઃ રાહુલ ગાંધીએ કહ્યુ - 'ખેડૂતોનો અહિંસક સત્યાગ્રહ આજે પણ અખંડ છે પરંતુ સરકારને આ પસંદ નથી'\n15 min ago સાવધાન! લાશોના ઢગલા કરી શકે છે કોરોના વાયરસનું આ નવું વેરિયન્ટ!\n28 min ago ટ્રીમરથી શેવિંગ પર પ્રતિબંધ, સ્ટાઇલિશ હેરસ્ટાઇલ રાખવા બદલ થશે સજા\n34 min ago એકલી મમતા સામે ભાજપના 80 નેતા મૈદાનમાં ઉતર્યા!\n| Published: Sunday, June 2, 2019, 12:58 [IST]\nહાલમાં ઘણી ટીવી સ્ટારની બિકીની તસવીરો વાયરલ થઇ રહી છે. જેમાં હોટ તસવીરો સાથે કોઈ સ્ટાર આગળ હોય તો, કરિશ્મા શર્મા સૌથી આગળ છે. તેને 2019માં પોતાની સેક્સી તસવીરોથી ધમાલ મચાવી રાખી છે.\nદર વખતની જેમ આ વખતે પણ કરિશ્માએ પોતાના ઈન્સ્ટાગ્રામ પર બિકિનીમાં એવી તસવીરો પોસ્ટ કરી છે, જે તમે જોતા જ રહી જશો. ફેન્સ કરિશ્માને ઈન્સ્ટાગ્રામ પર આવી તસવીરો માટે કેટલાય પ્રકારની બોલ્ડ અને સેક્સી કોમેન્ટ આપી રહ્યા છે.\nkarishma sharma bikini babes viral photo hot pics hot photoshoot instagram કરિશ્મા શર્મા ઈન્સ્ટાગ્રામ\nKarishma Sharma once again shared Bikini pics, watch alone\nStory first published: Sunday, June 2, 2019, 12:58 [IST]


LPG: ગ્રાહકોને 80થી 100 રૂપિયા સુધીનો ફાયદો પહોંચાડવા સરકાર કરી રહી છે નિયમોમાં ફેરફાર - GSTV\nકોરોના વાયરસના કારણે લોકોના ધંધા રોજગાર બંધ પડ્યા છે. ત્યારે આવા સમયે સામાન્ય લોકો અને મધ્યમ વર્ગ માટે ઘર ચલાવવુ અઘરૂ બની ગયુ છે. આવા સમયે સ્વાભાવિક છે કે, લોકો દરેક જીવન જરૂરિયાત વાળી વસ્તુમાં કરકસર કરી રહ્યા છે. ત્યારે હવે રસોડામાં અતિ જરૂરી એવા ગેસ સિલિન્ડરને લઈ મોટા સમાચાર આવ્યા છે.\nમાર્કેટિંગ રિફોર્મની પ્રક્રિયા હાથ ધરાઈ\nપ્રાપ્ત વિગતો મુજબ જોઈએ તો, હવે ગ્રાહકોને જલ્દીથી પોતાની જરૂરિયાત મુજબ સિલિન્ડર મળતો થઈ જશે. જો કે, આ સિલિન્ડરની તમારે જરૂરિયાત ન હોય તો, પેમેન્ટ કરવાની જરૂર રહેશે નહીં અને સિલિન્ડર પણ ન લો. એક રિપોર્ટમાં જણાવ્યા પ્રમાણે ગ્રામિણ અને નાના શહેરી વિસ્તારોને ધ્યાને રાખીને માર્કેટિંગ રિફોર્મની પ્રક્રિયાને વધુ વેગવંતી બનાવવાની પ્રક્રિયા હાથ ધરવામાં આવશે. આ માટે પેટ્રોલિયમ મંત્રાલયે રિફોર્મ પ્રક્રિયા માટે બેઠક કરી છે. જેના કારણે ઉજ્જવલાના 8 કરોડ ગ્રાહકોને મોટો ફાયદો થશે. સાથે જ રિફિલ રેટ વધારવાથી તેલ કંપનીઓને પણ ઘણો ફાયદો થશે.\nગ્રાહકોને 80થી 100 રૂપિયા સુધીનો ફાયદો પહોંચાડવાની તૈયારી\nપ્રાપ્ત વિગતો મુજબ જોઈએ તો, મોબાઈલ વાન દ્વારા એલપીજી સેવા પુરી પાડવાની તૈયારી થઈ રહી છે. જે અંતર્ગત ગ્રાહકોને હવે 80થી 100 રૂપિયાનો ફાયદો પહોંચાડવા એલપીજી મેળવી શકશે. જેનાથી સરકારને સબસિડી ચુકવણીમાં પણ ફાયદો થશે.\nલોકડાઉનમાં ત્રણ સિલિન્ડરની જાહેરાત\nઆપને જણાવી દઈએ કે, પ્રધાનમંત્રી ઉજ્જવલા યોજના અંતર્ગત મળતા ત્રણ સિલિન્ડરના નિયમોમાં મોટો ફેરફાર કર્યો છે.લોકોડાઉન દરમિયાન જાહેરાત થઈ હતી કે, ઉજ્જવલા ગ્રાહકોને મફતમાં ત્રણ સિલિન્ડર આપવામાં આવશે. આ સાથે સિલિન્ડર માટે ખાતામાં અગાઉથી રકમ જમા કરવામાં આવતી હતી. જો કે, હવે ત્રીજા સિલિન્ડર માટે અગાઉથી ચુકવણી કરવાની રહેશે. જે બાદમાં રકમ ટ્રાન્સફર કરવામાં આવશે.


દુનિયાની આ જગ્યાઓ પર મહિલાઓ ની એન્ટ્રી પર પ્રતિબંધ છે - કારણ વાંચીને ચોંકી જશો\n‘વિશ્વ મહિલા દિવસ’ આવે એટલે લોકો ભરીભરીને નારીશક્તિની પ્રશંસા કરે છે, એમની સિધ્ધીઓને સલામ કરે છે, સુભાષિતોના મારા ચલાવે છે અને બીજે દિ’થી ધંધે વળગે છે! એક દિવસ પુરતા તો મહિલાઓને સમાન અધિકાર અપાવવાની વાતો ચાલે છે અને કસોટીથી ખરી ઉતરેલી મહિલાઓના દાખલા આપવામાં આવે છે પણ પરીસ્થિતી બધે જ સમાન નથી હોતી.\nતમને કદાચ ખ્યાલ પણ નહીં હોય કે, દુનિયામાં કેટલીક એવી પણ ફેમસ જગ્યાઓ આવેલી છે જ્યાં મહિલાઓના જવા પર પ્રતિબંધ છે! શા માટે? સમાનતાના હકોના વાયદા અહીં ક્યાં જાય છે? અને સૌથી અગત્યનો સવાલ – એવી કઇ જગ્યાઓ છે?\nઆ બધાં જ સવાલોના જવાબ એકદમ રસપ્રદ છે. અને એ માટે જ આજે આ ટોપિક પર ચર્ચા કરવાની છે. ચાલો જાણીએ :\nદુનિયામાં આવેલી અમુક જગ્યાઓ જ્યાં મહિલાઓ માટે ‘નો એન્ટ્રી’ છે. જે-તે પ્લેસની વાત છે તે બહુ પ્રખ્યાત પણ છે. પણ શા માટે મહિલાઓ માટે પ્રતિબંધિત છે તેની પાછળ તેના પોતાના કેટલાક કારણો છે. હવે તે વ્યાજબી છે કે નહી એ તો તમે જ નક્કી કરજો. નીચે આપેલ છે જે-તે પ્રખ્યાત સ્થળોની યાદી.\nઆ જગ્યાઓ પર મહિલાઓ માટે નો એન્ટ્રી :\nઅધ્યાપન મંદિર (કેરળ) –\nકેરળમાં આવેલ આ એક પ્રસિધ્ધ હિન્દુ મંદિર છે. મંદિરના કાયદા મુજબ અહીં ૬ વર્ષથી લઇને ૬૦ વર્ષ સુધીની મહિલાઓના આવવા પર પ્રતિબંધ છે. ૬૦ વર્ષથી વધારે ઉંમરની મહિલાઓ માટે કોઇ પ્રતિબંધ છે નહી.\nમાઉન્ટ ઓમિની (જાપાન) –\nઆ મોનેસ્ટ્રી લગભગ ૧૩૦૦ વર્ષથી જાપાનમાં સ્થિત છે. અહીં કેટલાંક ધાર્મિક કારણોને લીધે મહિલાઓને આવવા પર પ્રતિબંધ છે.\nમાઉન્ટ એથોસ (ગ્રીક) –\nગ્રીક સ્થિત આ મોનેસ્ટ્રીમાં મહિલાઓના આવવા પર પ્રતિબંધ છે. આની પાછળ કારણ એવું આપવામાં આવે છે કે, અહીં કાયમ બુધ્ધિશાળી મોન્ક અભ્યાસ કરી રહ્યાં હોય છે. આથી તેમના અધ્યયન કાર્યમાં ખલેલ ના પડે તે માટે અહીં સ્ત્રીઓ માટે નો એન્ટ્રી છે.\nસોકર સ્ટેડિયમ (ઇરાન) –\nઇરાનના આ પ્રસિધ્ધ સોકર સ્ટેડિયમમાં સ્ત્રીઓનો પ્રવેશ વર્જિત છે. કોઇપણ મહિલા અહીં એન્ટ્રી લઇ શકતી નથી.\nબર્નિંગ ટ્રી ક્લબ (અમેરીકા) –\nઅમેરીકાના આ પ્લેસ માત્રને માત્ર રાજકારણીઓ અને ન્યાયાધીશો માટે બનાવેલી છે, જેથી અહીં માત્ર તે જ લોકો આવી શકે છે. મહિલાઓને પ્રવેશવાની મનાઇ છે.\nદોસ્તો, લાગી ને થોડી હટકે જાણકારી?! બસ આવી જ અવનવી વાતો જાણવા લાઇક કરો અમારું પેજ અને હાં, આ પોસ્ટ પણ મિત્રો સાથે શેર કરજો. ધન્યવાદ!


બોલિવૂડ એક્ટ્રેસ અને ક્રિકેટર્સ રિલેશનશિપ માં હોવાની વાત ઘણી વખત સાંભળવામાં આવી છે. કરિયર માં બોલિવૂડ ના એવા સ્ટાર્સ અને ક્રિકેટર્સ રહ્યા છે જેમણે પોતાના સંબંધોને યોગ્ય સ્તરે લઈ ગયા છે, પરંતુ એવા ઘણા બોલિવૂડ સ્ટાર્સ અને ક્રિકેટર્સ છે જેમના સંબંધો યોગ્ય તબક્કે પહોંચતા પહેલા જ ખતમ થઈ જાય છે એટલે કે લગ્ન અથવા તે સંબંધને એવું માનવામાં આવતું નથી.\nરિષભ પંત અને ઉર્વશી રૌતેલા વચ્ચે સમાન સંબંધ છે. ભારતીય ક્રિકેટ ટીમના સર્વશ્રેષ્ઠ ખેલાડી ઋષભ પંત ને તેની બેટિંગ અને ઓલરાઉન્ડર કૌશલ્ય માટે બધા જ પસંદ કરે છે, પરંતુ કેટલીકવાર ઋષભ મેદાન પરના તેના પ્રદર્શન કરતાં અંગત જીવનમાં તેના સંજોગોને કારણે વધુ મીડિયામાં રહે છે.\nમીડિયા રિપોર્ટ્સ અનુસાર, ઋષભ પંત અને ઉર્વશી રૌતેલા રિલેશનશિપ માં હતા પરંતુ બંનેએ ક્યારેય પોતાના રિલેશન નો ખુલાસો કર્યો નથી. જોકે ઉર્વશી ઘણી વખત ઋષભ ના ફોટા પર કોમેન્ટ કરતી જોવા મળી છે અને ઘણી વખત ઉર્વશી એ તેના માટે પ્રેમ પણ વ્યક્ત કર્યો છે. આ એ સમયની વાત છે જ્યારે ઋષભે કંઈક એવું કર્યું હતું જેનાથી ઉર્વશી ખૂબ જ દુઃખી થઈ ગઈ હતી.\nમીડિયા રિપોર્ટ્સ અનુસાર, રિષભ પંતે ઉર્વશી રૌતેલા ને વોટ્સએપ પર બ્લોક કરી દીધા હતા અને તેને મોટું અપમાન ગણાવ્યું હતું જેના લીધે ઉર્વશી ઘણી દુઃખી થઈ હતી. વર્ષ 2019 માં, ઋષભે તેના ઇન્સ્ટાગ્રામ એકાઉન્ટ પર એક તસવીર શેર કરી અને તેમાં લખ્યું, “હું તમને ખુશ રાખવા માંગુ છું કારણ કે હું તમારા કારણે ખૂબ ખુશ છું.” અને આ તસવીર બીજા કોઈની નહીં પણ રિષભ પંત ની વર્તમાન ગર્લફ્રેન્ડ ઈશા નેગી ની હતી. ત્યારથી ઈશા નેગી સાથે રિષભ પંત ના સંબંધો સત્તાવાર હતા.


હળવદના કવાડિયામાં ખેડૂતના મકાનમાંથી દાગીના અને રોકડની ચોરી કરી અજાણ્યા શખ્સો ફરાર | Strangers flee after stealing jewelery and cash from farmer's house in Halwad - Divya Bhaskar\nStrangers Flee After Stealing Jewelery And Cash From Farmer's House In Halwad\nતસ્કરોનો ત્રાસ:હળવદના કવાડિયામાં ખેડૂતના મકાનમાંથી દાગીના અને રોકડની ચોરી કરી અજાણ્યા શખ્સો ફરાર\nપરિવારને ફળિયામાં ઊંઘતો રાખી મકાનના પાછળના ભાગે બારી તોડી તસ્કરો કળા કરી ગયા\nઘરમાંથી આશરે 10 થી 15 તોલા સોનુ, 700 ગ્રામ ચાંદી અને 21 હજારની રોકડની ચોરી\nહળવદ પંથકમાં વધુ એક ચોરીનો બનાવ સામે આવ્યો છે. જેમાં હળવદના કવાડિયા ગામે ગત રાત્રે ખેડૂતના મકાનમાંથી સોના-ચાંદીના દાગીના અને રોકડની ચોરી થઈ હોવાનો બનાવ સામે આવ્યો છે. જેમાં ખેડૂત પરિવારને ફળિયામાં ઊંઘતો રાખી મકાનના પાછળના ભાગે બારી તોડી તસ્કરો કળા કરી ગયા હતા. તસ્કરોએ અન્ય એક મકાનને પણ નિશાન બનાવ્યું હોવાનું પણ બહાર આવ્યું છે.\nઆ ઘરફોડ ચોરીના બનાવની પ્રાપ્ત વિગતો અનુસાર હળવદના કવાડિયા ગામે રહેતા ખેડૂત અજીતસિંહ પરમાર ગઇકાલે બુધવારે રાત્રે તેમના પરિવાર સાથે મકાનની બહાર ફળિયામાં સુતા હતા. ત્યારે તસ્કરો તેમના મકાનમાં ત્રાટક્યા હતા અને તસ્કરોએ આ ખેડૂત પરિવારને ફળિયામાં સૂતો રાખી મકાનના પાછળના ભાગની બારી તોડી ઘરમાં પ્રવેશ કરી સોના ચાંદીના દાગીના અને રોકડ રકમ ઉસેડી ગયા હતા. આ પરિવાર સવારે જાગ્યો ત્યારે ખબર પડી હતી કે, ઘર સાફ થઈ ગયું છે.\nચોરીનો ભોગ બનનારા ખેડૂત અજીતસિંહ પરમારના જણાવ્યા મુજબ બાજુમાં રહેતા તેના કાકા ઘરમાં પણ તસ્કરોએ ચોરીનો પ્રયાસ કર્યો હતો. પણ એમાં કારીગરી ફાવી ન હતી. એટલે કાકા ઘરમાં ચોરી થઈ નથી. પણ તેમના ઘરમાંથી આશરે 10 થી 15 તોલા સોનુ, 700 ગ્રામ ચાંદી અને 21 હજારની રોકડની ચોરી થઈ હોવાનું જણાવ્યું હતું. હાલમાં તેઓ આ બનાવ અંગે હળવદ પોલીસ મથકે ફરિયાદ નોંધાવવા પહોંચ્યા છે. હળવદમાં વારંવાર ચોરીના બનાવોને પગલે લોકોમાં રોષ ભભૂકી ઉઠ્યો છે.


Ahmedabad Policeman beatenin Sola video goes viral ag – News18 Gujarati\nHome » photogallery » madhya-gujarat » AHMEDABAD AHMEDABAD POLICEMAN BEATENIN SOLA VIDEO GOES VIRAL AG\nઅમદાવાદ : પોલીસ કર્મીને લોકોએ દોડાવી દોડાવીને ઢોર માર માર્યો, વીડિયો વાયરલ\nપોલીસને મારનાર અને વીડિયોમાં દેખાતા6શખ્સોની અટકાયત પણ કરવામાં આવેલ છે અન્યની શોધખોળ ચાલુ છે\n| October 21, 2020, 19:20 IST\nનવીન ઝા, અમદાવાદ : અમદાવાદના સોલા પોલીસ સ્ટેશન વિસ્તારમાં ગંભીર ઘટના સામે આવી છે. જેમાં એક પોલીસને કેટલાક લોકો બેહરમી રીતે ઢોર માર મારી રહ્યા છે. પોલીસને દોડાવી દોડાવીને માર મારવાનો વીડિયો વાયરલ થયો છે. આ વાતની પુષ્ટિ ખુદ સોલાના પીઆઈએ પણ કરી દીધી છે. આ બનાવ ચાંદલોડિયા વિસ્તારમાં ગત મોડી રાત્રે બનેલો હોવાનું પણ સામે આવી રહ્યું છે.\nવીડિયોમાં દેખાતા પોલીસ કર્મીનું નામ સુનિલસિંહ સુરેશસિંહ ચૌહાણ (હાલ નોકરી સોલા પો.સ્ટે.) માં હોવાનું પણ સામે આવ્યું છે. પોલીસ કોન્સ્ટેબલ સુનિલસિંહ ગત રાત્રીના સમયે દારૂ પીધેલી હાલતમાં હતો અને ચાંદલોડિયા વિસ્તારની બનાવ વાળી જગ્યાએ સ્થાનિક પબ્લિક સાથે તેને ઘર્ષણ થયું હતું. સામા પક્ષે પબ્લિકના અમુક તત્વો દ્વારા આ પોલીસ કર્મચારીને માર મારવામાં આવ્યો હતો.\nસોલા પોલીસે આ મામલે પો.કો.સુનિલસિંહ પર પ્રોહી એકટ 66 (1)(બી), 85 (1) મુજબ દારૂ પીધેલાનો ગુનો દાખલ કરી અટક કરવામાં આવેલ છે અને સામા પક્ષે પોલીસ કોન્સ્ટેબલ સુનિલસિંહને માર્યા બાબતની નામ જોગ 05 ઈસમો તથા અન્ય ટોળા વિરુદ્ધમાં IPC 323, 324, 325, 143, 147, 148, 149, 294 (ખ) તથા GPA 135 મુજબ ગુનો દાખલ કરવામાં આવેલ છે.\nપોલીસને મારનાર અને વીડિયો માં દેખાતા6શખ્સોની અટકાયત પણ કરવામાં આવેલ છે અન્યની શોધખોળ ચાલુમાં છે. અટકાયત કરાયેલા આરોપીઓમાં મયુર રમેશભાઈ રાવળ, સાગર ચુનીલાલ પટેલ, દિપેનકુમાર મહેન્દ્રભાઈ મારુ, હાર્દિક હર્ષદભાઈ ઠક્કર, કલ્પેશ ચંદુભાઈ રાવળનો સમાવેશ થાય છે.\nબંને ગુના સોલા પોલીસ સ્ટેશન ખાતે નોંધાયેલ છે અને આગળની તપાસ ચાલુ છે. તપાસમાં એ પણ સામે આવ્યું છે કે પોલીસ કર્મચારી સામે પહેલા પણ દારૂનો કેસ નોંધાઈ ચૂક્યો છે.\nઅટકાયત કરાયેલ યુવક